**הקרן לקליטת חיילים משוחררים והיחידה להכוונת חיילים משוחררים**

**הגופים המבוקרים: משרד הביטחון, הקרן לקליטת חיילים משוחררים והיחידה להכוונת חיילים משוחררים**

ליקויים 2-4 תוקנו. ראה הערות רה"מ 60א' עמ' 56-57.

**ליקוי**

1. תקציבי הקרן לסיוע נוסף מומשו בשנים 2007-1996 חלקית בלבד, בשיעור ממוצע של כ-58%.

**מעקב**

**משרד הביטחון**

1. המשרד בחן במהלך המחצית הראשונה של 2010 והפעיל כבר את קיצוץ כל העודפים שהצטברו משנים קודמות בקרן לסיוע. בנוסף לכך, החל מהשנה מתווסף גם שיעבוד תקציבי קשיח, בהיקף של 12 מש"ח, לטובת מימון חוק הלימודים האקדמאיים החדש למימון לימודים בפריפריה לטובת הלוחמים.

ראה הערות רה"מ 60א' עמ' 56.

**ליקוי**

5. מערכת יחסים עכורה בין מנהל הקרן ומבקר הקרן שיתקה למעשה את עבודת הביקורת החל משנת 2006. כך למשל, בשנים 2006 ו-2007 כלל לא שוריין תקציב לביקורת באמצעות יועצים חיצוניים. כמו כן, היו מקרים בהם מבקר הקרן לא זומן לפגישות עבודה ולדיונים ונמנעה ממנו גישה למסמכים.

**ליקוי**

6. על אף טענות חוזרות ונשנות, מצד מנהל הקרן בדבר תפקודו של מבקר הקרן ומצד מבקר הקרן בדבר אי-סדרים בניהול הקרן, לאורך תקופה ממושכת - עד ספטמבר 2009 - המשרד לא מיצה את הטיפול בנושא ולא נקט פעולות ארגוניות או אחרות כדי להתמודד עם הבעיות שהועלו. בפועל, מבקר הקרן לא קיבל מענה לטענותיו, ואילו בנוגע לטענות מנהל הקרן, הרי שפרט להתכתבות ענפה במשך כשנתיים, הסתפק המשרד בניסיונות לאתר למבקר תפקיד חלופי, דבר שלא צלח.

**מעקב**

5-6. מבקר הקרן היוצא פרש לגמלאות בחודש מאי 2010. במקומו פועל מטעם הקרן מבקר פנימי, רואה חשבון בהתמחותו, במיקור חוץ, כנדרש בחוק הביקורת הפנימית.

ראה הערות רה"מ 60א' עמ' 58.

**ליקוי**

7. במסגרת ביקורת המעקב, ביקרו נציגי משרד מבקר המדינה בעשרה מרכזי ייעוץ והכוונה והעלו ליקויים בפעילותם: רק לחלק מהמרכזים היו תכניות עבודה שנתיות; קיימים מרכזים הממוקמים בחדרים שאינם מתאימים לייעודם, שגם הגישה אליהם אינה נוחה; והיחידה לא הכינה תכנית הכשרה סדורה, האמורה לשמש את כל עובדי המרכזים.

**מעקב**

7. תוכנית הכשרה לכלל מרכזי הייעוץ מופעלת. בשנת 2010 יושם דגש בעיקר ללמידת המערכות הממוכנות. בשלב ראשון יוכשרו כ"פיילוט" 3 רכזים ועל בסיס הפקת הלקחים מ"פיילוט" זה תוכנס הכשרת כלל הרכזים בשנת העבודה 2011.

ראה הערות רה"מ 60א' עמ' 58.

**ליקוי**

8. סוגיית האיחוד בין היחידה לבין האגף הביטחוני-חברתי במשרד, שלגביה המשרד היה צריך להחליט עד סוף 2007, לא הוכרעה עד אמצע שנת 2009.

**מעקב**

8. המלצת הביקורת בסוגיית האיחוד בין היחידה לבין האגף ביטחוני חברתי במשרד נלקחה בחשבון לאור מהלכי ההתייעלות הננקטים במשרד בעקבות לקחי ועדת "מקנזי" אותה מינה המנכ"ל הקודם, אולם היא טרם הוכרעה.

בין היתר עוכבה ההחלטה לאור העובדה שמשרת ראש האגף ביטחוני-חברתי טרם אויישה מזה מספר שנים, מאז פרישתו של מר אביגדור קהלני ממשרה זו. ההמלצה תישקל בהמשך בשנית: לאור הליך מימוש המלצות ועדת "מקנזי", ולאור העובדה שבימים אלה מונה ר' אגף חדש,והעניין של האיחוד מחייב היוועצות עימו. ההחלטות בעניין זה תתקבלנה במהלך 2010 או בתחילת 2011. זאת לאחר שהמנכ"ל וראש האגף, ששניהם יחסית חדשים בתפקידם, ילמדו את הדברים.

ראה הערות רה"מ 60א' עמ' 59.