**כוחות משמר הגבול תחת פיקוד צה"ל**

**דוח 57א'**

**החלטה מספר בק/10 מיום 14.11.2006**

**מחליטים:**

**א. תשתית חוקית**

משרד הביטחון, המשרד לביטחון הפנים, משרד המשפטים, צה"ל ומשטרת ישראל יכינו בתוך חמישה חודשים תשתית משפטית להסדרת ההפעלה של כוחות מג"ב תחת פיקוד צה"ל.

**ב. תנאים וכללים להפעלת מג"ב תחת פיקוד צה"ל**

משרד הביטחון, המשרד לביטחון הפנים, צה"ל ומשטרת ישראל, יגבשו בתוך 5 חודשים את מסגרת התנאים והכללים להפעלת כוחות מג"ב תחת פיקוד צה"ל.

התנאים והכללים שיגובשו, יובאו לאישורם של שרי הביטחון וביטחון הפנים.

**ג. נהלי הפעלה משותפים**

צה"ל ומשטרת ישראל, יגבשו בתוך 5 חודשים, נהלי עבודה משותפים, בהם יסוכמו דרכי הבנייה וההפעלה של כוחות מג"ב תחת פיקוד צה"ל, לרבות: תורת הלחימה, כוח-אדם ומיצויו, הארגון, ההכשרה, האימונים, אמצעי הלחימה, הביקורות, התחקירים, הפיקוח והבקרה.

**ד. תקצוב**

משרד הביטחון והמשרד לביטחון הפנים, יסכמו בתוך 5 חודשים את ההיבטים התקציביים הנוגעים להפעלת כוחות מג"ב תחת פיקוד צה"ל, כולל קביעת מנגנונים לעדכון עתידי של העלויות.

**ה. מנגנונים לישוב מחלוקות**

מנגנונים לישוב מחלוקות יקבעו בין משרד הביטחון - צה"ל, המשרד לביטחון הפנים - משטרת ישראל.

דיווח יימסר לאגף לביקורת המדינה בתוך 5 חודשים.

הערות מבקר המדינה יילקחו בחשבון במהלך ביצוע ההחלטה.

ועדת השרים תקיים דיון נוסף בנושא בעוד כ5- חודשים.

**ביצוע ההחלטה**

**צבא הגנה לישראל**

א. ב. בשלהי 2009 ובתחילת 2010 ביצעה זרוע היבשה עבודת מטה משותפת ביחד עם מג"ב והפיקודים, לבחינת מיצוי סד"כ מג"ב ת"פ צה"ל. במסגרת עבודת המטה נקבעו ייעוד ותפקידים לכלל יחידות מג"ב ת"פ צה"ל וכן מספר דרכי פעולה אפשריות למבנה וארגון הסד"כ ( טרם התקבלה החלטה סופית לגבי מבנה וארגון היחידות כנגזרת מהעמ"ט הנ"ל).

במקביל, ביצעה הזרוע תקינת אמצעים לכלל יחידות מג"ב בהתאם לאמנה ובתוספת אמצעים ייחודיים. כמו-כן, נקבעה תוכנית רב-שנתית להצטיידות כוחות מג"ב ת"פ צה"ל.

התשתית לכתיבת הפק"א הושלמה וממתינה להחלטת הוועדה הבין-משרדית לעניין שירות חיילים מחוץ לסד"כ צה"ל, באשר לעתידו של סד"כ מג"ב ת"פ צה"ל בכפוף לעמ"ט מיצוי הסד"כ. תוך חודשיים מקבלת ההחלטה - יופצו טיוטות פקודות ארגון לסבב אישורים כנדרש.

**המשרד לביטחון הפנים**

התשתית המשפטית להסדרת ההפעלה של כוחות מג"ב ת"פ צה"ל הוסדרה באמנה שנחתמה בין צה"ל ומשטרת צה"ל.

האמנה שנחתמה בסוף שנת 2007 בין משטרת ישראל וצה"ל מסדירה חלקים לא מעטים שהינם בתחומי האחריות של צה"ל והמשטרה על כוחות אלו, לרבות אופן ההפעלה, הקצאת ציוד, תחזוקה, תקשוב וכלי רכב. עם זאת עדיין קיימים פערים ביישום אמנה זו על-ידי צה"ל.

על אף הניסיונות להגיע להסכמות מול משרד הביטחון ולחתום עימם על נספח תקציבי שיסדיר את ההיבט התקציבי, לא צלח הנושא והניסיונות להגיע להסכמות תקציביים נמשכים. בנוסף, קיימים מנגנונים ליישוב מחלוקות ברמת העקרונות התפעוליות, אך טרם סוכמו מנגנונים לנושאי הנספח התקציבי.