הפיקוח על הטיפול בחסויים

החלטה מספר בק/61 מיום 18.8.2008

מחליטים:

יושב ראש ועדת השרים, השר עמי אילון מציין כי דוח מבקר המדינה חמור בהיבטים חברתיים/מוסריים באשר קיימת חובה של הממשלה לפקח על הטיפול בחסויים כבני אדם. מבקש להסב תשומת לב שר המשפטים לעניין הקמת מאגר מיידע שיאפשר מעקב אחר צווי בתי המשפט, באשר מדובר על תאום בתוך משרד המשפטים. מנחה לקיים דיון סטאטוס בנושא הקמת מאגר המיידע עד לסוף שנה זו, ולקיים דיון מעקב אחר תוצאות הפיילוט עם סיומו (בקיץ 2009)."

ביצוע ההחלטה

משרד המשפטים

הפיקוח על הטיפול בחסוי בענייני גוף - משרד המשפטים פעל ופועל בעניין מול משרד האוצר ונציבות שירות המדינה ואולם, הקצאת התקנים טרם בוצעה בפועל . כעת ממתינים כי כוח האדם הנדרש יוקצה בהקדם, על מנת שהפיילוט ייצא לדרך.

במקביל לטיפול בהקצאת התקנים הדרושים מקדם האפוטרופוס הכללי, בעצם ימים אלה, גיבוש תכנית עבודה מפורטת מול מכון "ברוקדייל".

הקמת מאגר מידע - הסיכום מיושם באופן חלקי, כך שהסיווג המתקבל מהנהלת בתי המשפט והמעודכן על ידי האפוטרופוס הכללי מתייחס רק לרמת הפילוח הראשונה והשניה. יחד עם זאת, נתוניו האישיים של החסוי מאפשרים פילוח הנתונים גם ברכיב זה.