‏19 דצמבר, 2010

‏י"ב טבת, תשע"א

**מסמך הגדרות: אתר המפקח**

1. **רקע:**

על רקע האסון בכרמל התכנסה ועדת השרים לביקורת המדינה והחליטה להרחיב את הפיקוח על תיקון הליקויים בדוחות מבקר המדינה. על נושא זה ממונה נושא משרה ייחודי, המפקח הכללי במשרד רה"מ, מר יעקב זלצר, המוציא דוחות מעקב שנתיים והסכים לשתף פעולה בנושא.

1. **מטרה:**

כחלק מעקרון השקיפות, אתר המפקח ינגיש בצורה ויזואלית, קלה ובהירה את תוכן דוחות המפקח, על מנת לאפשר לציבור ללמוד על קצב יישום דוחות מבקר המדינה.

1. **עקרונות מרכזיים:**
   1. תצוגת תפריטים על פי משרדים כאשר לכל משרד יש סימון ויזואלי- רמזור, מחוון או מדחום (כאשר המדחום הופך לאדום ככל שקצב היישום נמוך יותר- סימן לרתיחה), המראה את מצב יישום הדוחות. למשל:

 

* 1. כל תפריט משרד יפתח תפריטים בהיררכיה נמוכה יותר עם מדחומים אישיים של רמות נמוכות יותר בהיררכיה, עד להיררכיה הנמוכה ביותר.
  2. בהיררכיה הנמוכה ביותר יהיו שלושה מצבים: תוקן, בהליך תיקון, לא תוקן, שאלה הדיווחים אותם מעביר המפקח.
     1. בתחילת כל מסמך וורד מצויינים הליקויים שתוקנו. לאחר מכן ישנה רשימה של ליקויים, כאשר אלה שלא תוקנו נכתב "לא דווח על התקדמות בתיקון הליקוי", וכל השאר צריכים להיות מוגדרים "בהליך תיקון".
     2. לסעיף זה יש יוצא דופן אחד: בדו"ח מעקב אחר "פיקוח, בקרה ואבטחת מידע" יש סקלה דומה (תקין, לא תקין וחלקי) רק צריך לקרוא את התשובות על מנת לסווג.
     3. עם זאת, ישנו קובץ אקסל תחת השם "תוכנת מעקב" בו יש סיכום של הליקויים וספירה של כל הליקויים על פי משרד.
  3. לכל היררכיה יש צורך להוסיף שדה טקסט חופשי על מנת שניתן יהיה להכניס את הטקסט של הליקוי ומה נעשה לגביו, על פי דו"ח המפקח.
  4. הסקלה של קצב התיקונים צריכה להיות לא תוקן, בהליך תיקון ותוקן.
  5. המד, בכל רמה, צריך לתת ממוצע של הרמות תחתיו.

1. **צרכי העבודה הפנימיים: Backstage**
   1. צוות המפקח פועל כיום באי סדר. כל רפרנט מקבל שורה של סעיפים שהוא צריך לוודא את תיקונם או אי תיקונם. לאחר שהוא וידא הוא שולח את הסטטוס לרפרנטית בשם ויקטוריה והיא מעדכנת בטבלת האקסל. כמוכן, אם הסטטוס הוא "בהליך תיקון" מתלווה לעניין טקסט שמועבר אף הוא לויקטוריה. בתום העבודה ויקטוריה מכנסת את כל קבצי הוורד ואת הנתונים מטבלת האקסל ושולחת אותם לבית דפוס. זה בתורו מעמד, מוציא גרפים ומדפיס ספר.
   2. הכוונה שהאתר יחסוך לויקטוריה את העבודה. כלומר: לכל רפרנט תהיה מערכת הזנה של סטטוס הליקוי וטקסט, לבסיס נתונים באתר.
   3. בסיס הנתונים יציג לשני מקומות:
      1. האתר עצמו
      2. אפשרות ייצוא של הטקסט והסטאטוסים לקובץ הנקרא ע"י תוכנת word ואפשרות ייצוא של סיכום הנתונים לאקסל.
      3. מערכת הזנה שכזו תשמור על עדכון האתר שכן היא תחליף את נוהל העבודה הפנימי המסורבל ותציג מייד את הנתונים המצויים בידי המפקח, מבלי לאבד את היכולת להוציא את הספר.
2. **פיקוח על ביצוע החלטות ממשלה:** אופציונאלי:
   1. המפקח הכללי עוסק גם בפיקוח על החלטות הממשלה. פירוט של זה נמצא בקובץ האקסל, ובחלק מהטקסטים.
   2. עקרונית, הפיקוח על ביצוע החלטות ממשלה זהה כמעט לחלוטין לפיקוח על תיקון ליקויים מבחינת האתר: יש שדות של בוצע, בהליך ביצוע ולא בוצע וטקסטים לכל דבר שבהליך ביצוע.
3. **האתר צריך לאפשר:** 
   1. חיתוכים והשוואות בין משרדיות: כלומר, אחוז תיקונים של הליקויים לאורך השנים.
   2. חיתוכים והשוואות על בסיס תיוג: יש צורך לאפשר תיוג חופשי של הליקויים והשוואה בין הסעיפים השונים כלומר- כמה מהליקויים בנושא ביטחון נמצאים במצב תוקן, כמה ב"לא תוקן" וכמה ב"הליך תיקון" וכיוב'.
   3. כוכבית על הדברים החשובים: יציף למעלה.
   4. לוג של מה קרה לאורך הזמן

כתב: ניר הירשמן רוב.