**אבטחת מידע במשרדי הממשלה**

**מבוא (כללי)**

מבקר המדינה בדוח 59ב', בפרק על הגנת הפרטיות – אבטחת מידע ואיכותו במאגרי מידע ממשלתיים מציין, כי "התפתחות עולם המחשבים מאפשרת לאחסן מידע רב במערכות מחשב. נדרש לאבטח את המידע הן מטעמי חוק הגנת הפרטיות, והן בשביל עבודתם התקינה של המשרדים. על פי חוק הגנת הפרטיות, אבטחת מידע היא הגנה על שלמות המידע, או הגנה על המידע מפני חשיפה, שימוש או העתקה, והכל ללא רשות כדין".

בישיבה של ועדת הכנסת לענייני ביקורת המדינה שנערכה ביום 28/07/2009, הוטל על האגף המפקח הכללי שבמשרד ראש הממשלה, בשיתוף עם הרשות למשפט, טכנולוגיה ומידע שבמשרד המשפטים, לערוך סקר עדכני על מצב אבטחת מידע במשרדי הממשלה והגופים הציבוריים.

בחודש דצמבר 2009, ערך האגף ביחד עם הרשות סקר מקיף במשרדי הממשלה והגופים הציבוריים, באמצעות שאלון מעודכן שהפיץ, ובו 28 שאלות הבוחנות היבטים שונים של מצב אבטחת המידע. 29 גופים נענו. הגוף היחיד שלא העביר מידע הינו: משרד התיירות.

**ממצאים עיקריים**

**1. תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

ב-9 גופים (31%) אין תוכנית להמשכיות עסקית והתאוששות באסון. ב-4 גופים (14%) קיימת תוכנית חלקית בלבד.

**מי אחראי על גיבוש התוכנית ומימושה?**

גוף אחד (3%) לא ענה, וב-2 גופים (7%) אין שום גורם אחראי. בשאר הגופים האחריות חלה על מנהל מערכות מידע (מנמ"ר) / קצין הביטחון / ספק מיקור חוץ / ועדת היגוי / ההנהלה הבכירה.

**האם קיימת תוכנית גיבוי מתאימה לצורכי המשרד?**

גוף אחד (3%) לא ענה, וב-2 גופים (7%) אין תוכנית גיבוי מתאימה לצורכי המשרד.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

גוף אחד (3%) לא ענה, וב-11 גופים (38%) אין אתר חלופי. בגוף אחד (3%) קיים פתרון חלקי בלבד.

**האם מתבצע תרגול תקופתי לגיבוי והתאוששות?**

ב-9 גופים (31%) אין מתבצע תרגול תקופתי כלל, בגוף אחד (3%) קיים תרגול חלקי בלבד, וגוף אחד (3%) לא ענה.

**2. ממונה אבטחת מידע**

**האם מונה אחראי על אבטחת המידע במשרד?**

בשלושה גופים (10%) לא מונה אחראי על אבטחת מידע. בגוף אחד (3%) היחידה לאבטחת מידע נמצאת בהקמה.

**למי כפוף ממונה אבטחת מידע?**

בשלושה גופים (10%) אין כלל אחראי אבטחת מידע. באחד עשרה גופים נוספים (38%) – אחראי אבטחת מידע כפוף למנהל מערכות המידע (מנמ"ר), ואין הפרדת סמכויות. בגוף אחד (3%) היחידה לאבטחת מידע נמצאת בהקמה.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

בשלושה גופים (10%) אין כלל אחראי אבטחת מידע. גוף אחד (3%) לא ענה, ובגוף אחד (3%) האחראי לא קיבל הכשרה מתאימה.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

בשלושה גופים (10%) אין כלל אחראי אבטחת מידע. באחד עשרה גופים נוספים (38%) – אחראי אבטחת מידע כפוף למנהל מערכות המידע (מנמ"ר), ואין הפרדת סמכויות. בגוף אחד (3%) היחידת לאבטחת מידע נמצאת בהקמה. בשאר הגופים אחראי אבטחת מידע כפוף למנכ"ל / סמנכ"ל / קצין הביטחון.

**האם קיים תקציב לפעילות אבטחת מידע, גיבוי והתאוששות? אם כן, מהו.**

2 גופים (7%) לא ענו על השאלה. ב-11 גופים (38%) אין תקציב לפעולות אבטחת מידע. ב-4 גופים (14%) ישנו תקציב חלקי / משולב עם תקציב כללי של אגף מערכות מידע.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

ב-7 גופים (24%) ממונה אבטחת מידע אינו אחראי על עמידת המשרד בהוראות חוק הגנת הפרטיות. בשלושה גופים (10%) אין כלל אחראי אבטחת מידע. 2 גופים (7%) לא ענו.

**3. נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

גוף אחד (3%) לא השיב על השאלה. 5 גופים (17%) עומדים בתקנים / דרישות של שב"כ ו/או הרשות הממלכתית לאבטחת מידע (רא"ם). רק 2 גופים (6%) קיבלו הסמכה מלאה לתקן אבטחת מידע הבינלאומי 27001 ISO.

**האם קיימים נהלי אבטחת מידע כתובים ומאושרים. מהו מועד העדכון האחרון?**

בכל הגופים (100%) קיימים נהלים כתובים ומאושרים.

**האם קיימת בקרה על יישום הנהלים?**

ב-2 גופים (7%) לא קיימת בקרה על יישום הנהלים, וב-2 גופים (7%) קיימת בקרה חלקית בלבד.

**האם קיים מסמך מדיניות אבטחת מידע משרדית? אם כן – על ידי מי אושר?**

ב-7 גופים (24%) אינו קיים מסמך מדיניות אבטחת מידע, וגוף אחד (3%) לא ענה.

**האם קיימות הדרכות אבטחת מידע לעובדי המשרד? אם כן – באיזו תדירות?**

4 גופים (14%) לא ענו. ב-3 גופים (10%) אין מתקיימות הדרכות לעובדים בנושאי אבטחת מידע, וב-2 גופים (7%) מתקיימות הדרכות חלקיות בלבד.

**האם המשרד עבר סקר סיכונים, אם כן מתי?**

2 משרדים (7%) לא עברו סקרי סיכונים, ומשרד אחד (3%) לא דיווח.

**האם בוצעו מבדקי חדירות, אם כן מתי?**

4 גופים (14%) לא עברו מבדקי חדירות.

**האם המשרד נתמך על ידי ייעוץ חיצוני לאבטחת מידע?**

6 משרדים (21%) אינם נתמכים על ידי ייעוץ חיצוני לאבטחת מידע.

**4. שימור רשומות אלקטרוניות**

**האם מונה מנהל רשומות במשרד?**

3 משרדים (10%) לא דיווחו, וב-14 משרדים (48%) לא מונה מנהל רשומות במשרד.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

"נהלי הצלה" הופצו למשרדים על ידי האגף בשנת 2004, ונכללו בחוברת "נהלי מסגרת" שפורסמה ב-2005. החוברת נשלחה בזמנו לכל המשרדים, והיא אף זמינה באתר האינטרנט של האגף. יחד עם זאת, ענו משרד התעשייה, המסחר והתעסוקה, משרד התשתיות הלאומיות, רשות שדות התעופה, ושירות התעסוקה (4 גופים – 14%) כי "נהלי הצלה" אינם מוכרים להם. הדבר נובע כנראה, מחילופי בעלי התפקידים. החומר הועבר למשרדים. חלק מהמשרדים סבורים כי "נהלי הצלה" מיושנים.

4 משרדים נוספים (14%) לא ענו. ב-12 גופים (41%) הנהלים אינם מיושמים כלל, וב-5 גופים (17%) קיים יישום חלקי בלבד.

**האם קיימים נהלים משרדיים לשימור רשומות אלקטרוניות?**

משרד אחד (3%) לא ענה. ב-13 משרדים (45%) לא קיימים נהלים משרדיים לשימור רשומות אלקטרוניות. במשרד אחד (3%) קיימים נהלים חלקיים בלבד.

**5. מאגרי מידע במשרד והגנה על הפרטיות**

**האם כל המאגרים רשומים כחוק?**

ב-4 משרדים (14%) הנושא אינו רלוונטי. במשרד אחד (3%) קיים רישום חלקי, וב-2 משרדים (7%) המאגרים אינם רשומים כחוק.

**האם מונה אחראי להגנת הפרטיות במאגרי המידע ומיהו?**

ב-4 משרדים (14%) הנושא אינו רלוונטי. 2 משרדים (7%) לא דיווחו. ב-5 משרדים (17%) לא מונה אחראי להגנת הפרטיות במאגרי המידע.

**האם מועברים דיווחים לרשם מאגרי מידע, כנדרש בחוק הגנת הפרטיות?**

ב-5 משרדים (17%) הנושא אינו רלוונטי. משרד אחד (3%) לא ענה. ב-5 משרדים (17%) אין מועברים דיווחים לרשם מאגרי מידע כנדרש בחוק.

משרד התעשייה, המסחר והתעסוקה טוען כי אינו מעביר דיווחים, כיוון ש"אין משוב מסודר מהרשם על הדיווחים, וכן לא קיימת אצל הרשם מערכת מידע עדכנית ומסורת לבדיקת רישום ועדכון המאגרים". ואילו שירות התעסוקה עני כי "בשנים האחרונות לא התבקש להעביר דיווחים כלשהם לרשם מאגרי מידע".

**האם הוקמה ועדה להעברת מידע על פי פרק ד' לחוק הגנת הפרטיות?**

ב-5 משרדים (17%) הנושא אינו רלוונטי. ב-6 גופים (21%) לא הוקמה ועדה כנדרש. 2 גופים (7%) לא ענו.

**האם מועבר מידע אישי לגופים ציבוריים?**

ב-4 משרדים (14%) הנושא אינו רלוונטי. 3 גופים (10%) לא ענו. 3 משרדים (10%) אינם מעבירים מידע אישי לגופים ציבוריים, ו-19 גופים (66%) אכן מעבירים מידע אישי לגופים ציבוריים מתוקף תפקידם.

**האם מועבר מידע אישי לגופים שאינם גופים ציבוריים?**

ב-4 משרדים (14%) הנושא אינו רלוונטי. 3 גופים (10%) לא ענו. 12 גופים (41%) אינם מעבירים מידע אישי. 10 גופים (34%) אכן מעבירים מידע אישי לגופים שאינם גופים ציבוריים.

**ריכוז ממצאים ב-29 גופים מבוקרים**

| **הנושא** | **תקין**  **מוחלטים**  **%** | **לא תקין**  **מוחלטים**  **%** | **חלקי**  **מוחלטים**  **%** | **אין תשובה**  **מוחלטים**  **%** | **לא רלוונטי**  **מוחלטים**  **%** |
| --- | --- | --- | --- | --- | --- |
| קיום תוכנית DRP וגיבוי מערכות | 16  55% | 9  31% | 4  14% | -- | -- |
| קיום תכנית גיבוי מתאימה לצרכי המשרד | 26  90% | 2  7% | -- | 1  3% | -- |
| קיום אתר חלופי | 16  56% | 11  38% | 1  3% | 1  3% | -- |
| תרגול לגיבוי והתאוששות | 18  63% | 9  31% | 1  3% | 1  3% | -- |
| מינוי אחראי על אבטחת מידע | 25  87% | 3  10% | 1  3% | -- | -- |
| הכשרה מתאימה של האחראי | 25  87% | 4  10% | -- | 1  3% | -- |
| הפרדת סמכויות בין האחראי למנמ"ר | 14  48.5% | 14  48.5% | 1  3% | -- | -- |
| קיום תקציב לפעילות אבטחת מידע, גיבוי והתאוששות | 12  41% | 11  38% | 4  14% | 2  7% | -- |
| עמידה בתקן אבטחת מידע בינלאומי | 7  24% | 21  73% | -- | 1  3% | -- |
| קיום נהלי אבטחת מידע כתובים ומאושרים | 29  100% | 0  0% | -- | -- | -- |
| קיום בקרה על יישום הנהלים | 25  86% | 2  7% | 2  7% | -- | -- |
| קיום מסמך מדיניות של אבטחת מידע משרדית | 21  73% | 7  24% | -- | 1  3% | -- |
| הדרכות אבטחת מידע לעובדים | 20  69% | 3  10% | 2  7% | 4  14% | -- |
| סקר סיכונים | 26  90% | 2  7% | -- | 1  3% | -- |
| מבדקי חדירות | 25  86% | 4  14% | -- | -- | -- |
| מינוי מנהל רשומות אלקטרוניות | 12  42% | 14  48% | -- | 3  10% | -- |
| יישום "נהלי הצלה" | 4  14% | 16  56% | 5  17% | 4  14% | -- |
| קיום נהלים משרדיים לשימור רשומות אלקטרוניות | 14  48% | 13  45% | 1  3% | 1  3% | -- |
| רישום מאגרי מידע על פי חוק | 22  76% | 2  7% | 1  3% | -- | 4  14% |
| מינוי אחראי להגנת הפרטיות במאגרי המידע | 18  63% | 5  17% | -- | 2  7% | 4  14% |
| העברת דיווחים לרשם המאגרים | 18  63% | 5  17% | -- | 1  3% | 5  17% |
| קיום ועדה להעברת מידע על פי פרק ד' | 16  55% | 6  21% | -- | 2  7% | 5  17% |

**הערה:** שאלות "מי אחראי על גיבוש התוכנית ומימושה?", "למי כפוף ממונה אבטחת מידע?", "האם ממונה אבטחת המידע אחראי גם על עמידת המשרד בהוראות חוק הגנת הפרטיות?", "האם משרד נתמך על ידי ייעוץ חיצוני לאבטחת מידע?", "האם מועבר מידע אישי לגופים ציבוריים?", "האם מועבר מידע אישי לגופים שאינם גופים ציבוריים?" לא נכללו בטבלה, כיוון שאין עליהן תשובות "תקינות" או "לא תקינות". ראה סיכום התשובות לשאלות הנ"ל בפרק "ממצאים עיקריים", ופירוט התשובות בחלק "ממצאי מעקב".

**השוואה עם תוצאות הדוח הקודם**

**להלן ריכוז ממצאים כפי שפורסם בסקר הקודם – הערות 56ב', מאי 2006, עמ' 344.**

| **הנושא** | **תקין**  **מוחלטים**  **%** | **לא תקין**  **מוחלטים**  **%** | **חלקי**  **מוחלטים**  **%** | **לא רלוונטי**  **מוחלטים**  **%** |
| --- | --- | --- | --- | --- |
| קיום תכנית עבודה למצב חירום | 14  67% | 7  33% | -- | -- |
| קיום תכנית גיבוי מתאימה לצורכי המשרד | 19  90% | 1  5% | 1  5% | -- |
| תרגול גיבוי והתאוששות | 15  71% | 6  29% | -- | -- |
| קיום אחראי על אבטחת מידע ("אחראי") | 20  95% | 1  5% | -- | -- |
| הכשרה מתאימה של ה"אחראי" | 18  86% | 3  14% | -- | -- |
| הפרדת סמכויות בין ה"אחראי" למנמ"ר | 10  48% | 11  52% | -- | -- |
| קיום תקציב לפעילות אבטחת מידע, לגיבוי ולהתאוששות | 16  76% | 5  24% | -- | -- |
| קיום נהלי אבטחת מידע כתובים ומאושרים | 20  95% | -- | 1  5% | -- |
| קיום בקרה על יישום הנהלים | 16  76% | 3  14% | 2  10% | -- |
| קיום מנהל רשומות אלקטרוניות | 12  57% | 8  38% | -- | 1  5% |
| יישום "נהלי הצלה" שהכינה המועצה לאבטחת מידע | 3  14% | 8  38% | 9  43% | 1  5% |
| קיום נהלים משרדיים לשימור רשומות אלקטרוניות | 10  48% | 11  52% | -- | -- |
| רישום מאגרי מידע על פי חוק | 15  71% | 1  5% | 1  5% | 4  19% |
| מינוי מנהל למאגרי המידע על פי חוק | 15  71% | 2  10% | -- | 4  19% |

מן העיון בטבלה וההשוואה עם התוצאות של הסקר הקודם אנו למדים כי מצב אבטחת מידע במשרדי הממשלה ובגופים ציבוריים שנבדקו, טעון שיפור. להלן הפירוט:

**קיום תוכנית להמשכיות עסקית והתאוששות מאסון, וגיבוי מערכות –** 55% תקינים בסקר הנוכחי לעומת 67% בסקר הקודם.

**קיום תוכנית גיבוי מתאימה לצורכי המשר –** 90% תקין, ללא שינוי.

**קיום אתר חלופי –** רק 56% תקין, שאלה חדשה.

**תרגול תקופתי לגיבוי והתאוששות –** 63% תקין לעומת 71% בסקר הקודם.

**מינוי אחראי על אבטחת המידע במשרד –** 87% תקין לעומת 95% בסקר הקודם.

**האם הממונה קיבל הכשרה מתאימה –** 86% תקין, ללא שינוי.

**הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד –** 48% תקין, ללא שינוי.

**קיום תקציב לפעילות אבטחת מידע, גיבוי והתאוששות –** 38% לא תקין לעומת 24% לא תקין בסקר הקודם.

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)? –** שאלה חדשה. רק שני משרדים קיבלו הסמכה מלאה לתקן אבטחת מידע בינלאומי, ועוד חמישה משרדים עומדים בתקני / דרישות השב"כ.

**קיום נהלי אבטחת מידע כתובים ומאושרים –** 100% תקין לעומת 95% תקין בסקר הקודם.

**בקרה על יישום הנהלים –** 86% תקין לעומת 76% בסקר הקודם.

**קיום מסמך מדיניות אבטחת מידע משרדית –** שאלה חדשה, 73% תקין.

**קיום הדרכות אבטחת מידע לעובדי המשרד –** שאלה חדשה, 69% תקין.

**מינוי מנהל רשומות במשרד –** 42% תקין לעומת 57% תקין בסקר הקודם.

**יישום "נהלי הצלה" שהועברו למשרד על-ידי האגף**

**האם קיימים נהלים משרדיים לשימור רשומות אלקטרוניות?**

**רישום מאגרי מידע כחוק –** 76% תקין לעומת 71% בסקר הקודם.

**מינוי אחראי להגנת הפרטיות במאגרי המידע –** שאלה חדשה, 63% תקין.

**העברת דיווחים לרשם מאגרי מידע, כנדרש בחוק הגנת הפרטיות –** שאלה חדשה, 63% תקין.

**הקמת ועדה להעברת מידע לרשם המאגרים על פי פרק ד' לחוק הגנת הפרטיות –** שאלה חדשה, 55% תקין.

**המלצות עיקריות**

1) תקציבים וכוח אדם – הנהלות הגופים מתבקשות לבחון בדחיפות את האמצעים המוקדשים לאבטחת מידע, כולל: היקף שעות העבודה המוקדשות לנושא, מצבת כוח אדם והכשרתו הראויה, העברת הדרכות לכלל העובדים והגברת המודעות לנושא אבטחת מידע, אמצעים הדרושים, תוך קביעה של שיעור מינימלי של 5% מסך תקציב המחשוב.

2) נושא "שימור רשומות אלקטרוניות" דורש טיפול מיוחד. מבקר המדינה כתב דוח ראשון בשנת 2004 (דו"ח 54ב'), וממצאי מעקב בשנת 2007 (דו"ח 57ב'). לטענתו, "המעקב העלה שהייתה הזנחה מתמשכת בכל הנוגע לשימור רשומות אלקטרוניות. הליקויים המהותיים שהעלתה הביקורת הקודמת עומדים בעינם. התמודדות עם הבעיות שעלו תתאפשר ככל שתפותח התשתית הנדרשת לטיפול ברשומות אלקטרוניות ולשימורן. התמודדות זו מחייבת פעולה מערכתית ושיתוף פעולה בינמשרדי במסגרת תכנית מקיפה." (עמ' 47 בתקציר תדו"ח 57ב').

3) הגנה על הפרטיות – 66% מהגופים המבוקרים מעבירים מידע אישי לגופים ציבוריים, ו-34% מעבירים מידע אישי לגופים שאינם גופים ציבוריים. על הנהלות הגופים לפעול בזהירות מירבית ולנקוט כל האמצעים האפשריים, על מנת לשמור ולהגן על פרטיות הנתונים!

**ממצאי מעקב:**

להלן פירוט התשובות של משרדי הממשלה:

**משרד ראש הממשלה**

**כללי**

להלן מענה לשאלון מצב אבטחת המידע במשרד, אשר נכתב בשיתוף ראש אגף טכנולוגיות מידע, מנהלת מערכות המידע בגנזך המדינה ואחראית לניהול הרשומות במשרד.

**תוכנית התאוששות מאסון**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

התכנסה ועדה בנושא התאוששות מאסון, אך טרם נכתבה תוכנית להמשכיות עסקית. על מנת ליישם תוכנית זו נדרש תקציב של כ- 4,000,000 ש"ח והנושא מטופל.

**מי אחראי על גיבוש התוכנית ומימושה?**

גיבוש התוכנית באחריות ראש אגף טכנולוגיות מידע.

**האם קיימת תוכנית גיבוי מתאימה לצורכי המשרד?**

קיימת תוכנית גיבוי.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

לשכת ראש הממשלה בקריה מהווה אתר חלופי למשרד.

**האם מתבצע תרגול תקופתי לגיבוי והתאוששות?**

אגף טכנולוגיה מבצע תרגול תקופתי.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

ממונה אבטחת המידע- יוגב שמני (שעזב, וכרגע ממלאת את התפקיד – גב' נתנאלה אוחנה).

**למי כפוף ממונה אבטחת מידע?**

כפוף לראש אגף ביטחון.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

ממונה אבטחת המידע עבר הכשרה ברשות הממלכתית לאבטחת מידע.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

קיימת הפרדת סמכויות בין ממונה אבטחת המידע למנהל מערכות המידע במשרד.

**האם קיים תקציב לפעילות אבטחת מידע, גיבוי והתאוששות? אם כן, מהו.**

קיים תקציב אבטחת מידע של כ- 700,000 ש"ח בשנה.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

ממונה אבטחת המידע אחראי גם על עמידת המשרד בחוק הגנת הפרטיות.

**נוהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO**)?

המשרד כגוף מונחה עומד בנהלי אבטחת המידע של הרשות הממלכתית לאבטחת מידע, שהינו מחמיר יותר מתקן האבטחה הבינלאומי. יחד עם זאת, תבחן האפשרות לפעול לעמידה בתקן ISO 27001.

**האם קיימים נהלי אבטחת מידע כתובים ומאושרים. מהו מועד העדכון האחרון?**

קיימים נהלי אבטחת מידע.

**האם קיימת בקרה על יישום הנהלים?**

אחת לשנה מתבצעת בקרה על יישום הנהלים.

**האם קיים מסמך מדיניות אבטחת מידע משרדית? אם כן – על ידי מי אושר?**

קיים מסמך מדיניות אבטחת מידע אשר יעודכן בתחילת שנת 2010. המסמך אושר על ידי ועדת ההיגוי המשרדית.

**האם קיימות הדרכות אבטחת מידע לעובדי המשרד? אם כן – באיזו תדירות?**

אחת לשנה מתקיימת הדרכת אבטחת מידע לעובדי המשרד.

**האם המשרד עבר סקר סיכונים, אם כן – מתי?**

במשרד בוצע סקר סיכונים לפני כשנה ברשת המסווגת אך טרם בוצע ברשת הבלתי מסווגת.

**האם בוצעו מבדקי חדירות, אם כן מתי?**

בוצעו מספר בדיקות חדירות ברשת המסווגת, ברשת הבלתי מסווגת יבוצע במהלך שנת 2010.

**האם המשרד נתמך על ידי ייעוץ חיצוני לאבטחת מידע?**

המשרד מקבל ייעוץ אבטחת מידע מחברה חיצונית.

**שימור רשומות אלקטרוניות**

**האם מונה מנהל רשומות במשרד?**

מונתה אחראית על ניהול הרשומות והמידע (גב' דבי רביד).

**האם מיושמים "נהלי הצלה" שהועברו למשרד על-ידי האגף? (ראה עמודים 95 – 99 ב"נהלי מסגרת")**

לא מיושמים "נהלי הצלה" כפי שנכתב בנוהל מסגרת, מכיוון שנהלים אלו מיושנים ואינם מהווים כלי עבודה. במהלך שנת 2010 תותקן מערכת לניהול מסמכים אשר תכלול שימור רשומות דואר אלקטרוני. כמו כן, המשרד ממתין להנחיית גנזך המדינה בנושא ניהול דואר אלקטרוני.

**האם קיימים נהלים משרדיים לשימור רשומות אלקטרוניות?**

גנזך המדינה החל בתחילת 2009 לפרסם נהלים בנוגע לשימור רשומות אלקטרוניות, אך נהלים אלו אינם מכסים את כל תחומי הרשומות האלקטרוניות.

ביוני 2010 יצא נוהל לביעור וגניזת תיקים במשרד ראש הממשלה.

**מאגרי מידע במשרד והגנה על הפרטיות**

**האם כל המאגרים רשומים כחוק?**

לא כל מאגרי המידע רשומים כחוק.

**האם מונה אחראי להגנת הפרטיות במאגרי המידע ומיהו?**

משיחה עם הלשכה המשפטית, טרם מונה אחראי להגנת הפרטיות.

**האם מועברים דיווחים לרשם מאגרי מידע, כנדרש בחוק הגנת הפרטיות?**

המשרד החל להעביר דיווחים לרשם מאגרי המידע.

**האם הוקמה ועדה להעברת מידע על פי פרק ד' לחוק הגנת הפרטיות?**

קיימת ועדה להעברת מידע בין גופים ציבוריים.

**האם מועבר מידע אישי לגופים ציבוריים?**

כן.

**האם מועבר מידע אישי לגופים שאינם גופים ציבוריים?**

לא מועבר מידע אישי לגופים שאינם ציבוריים.

**משרד האוצר**

**כללי**

נושא אבטחת המידע במשרד האוצר נמצא, מזה 10 שנים, באחריותו של אגף חירום וביטחון, האגף מנחה ומבקר בתחומי אבטחת המידע הרגיש והמסווג את כל יחידות המשרד, למעט רשות המיסים.

האגף אחראי בין השאר על אבטחת המידע וההערכות לחירום במשרד האוצר גופא. כמו כן בתחום אחריותו בהיבטי הביטחון השונים פרויקטים רוחביים של המשרד, כגון קריות הממשלה, ובהיבטי אבטחת מידע פרויקט מרכב"ה, שנקבע כתשתית מידע קריטית על-ידי הרשות לאבטחת מידע (ראם). האגף הסמיך את ממשל זמין לתקן אבטחת מידע בהתאם לדרישות מכון התקנים הישראלי, ומשמש כגורם מנחה של הבורסה לניירות ערך בתחום אבטחת המידע וזאת בהתאם לתיקון לחוק הסדרת הביטחון. מנהל אגף חרום וביטחון במשרד כפוף ישירות למנכ"ל.

להלן התייחסות לשאלון אבטחת המידע במשרד האוצר:

**תכנית התאוששות מאסון**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

בפרויקטים ממשל זמין ומרכב"ה קיימת תכנית DRP בתהליכים מתקדמים של מימוש. ברשת משרד האוצר נערך בשלב זה תהליך ראשוני של בחינת האפשרויות להפעלת מערך DRP במהלך שנת 2010.

**מי אחראי על גיבוש התוכנית ומימושה?**

ההנחיה לביצוע תכניות DRP במשרד נתונה בידי אגף חרום וביטחון ואילו האחריות לביצוע הִינה בתחום האגף למערכות מידע.

**האם קיימת תוכנית גיבוי מתאימה לצורכי המשרד?**

כן.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

קיים אתר חלופי למערכות המידע של מרכב"ה וממשל זמין, כמו כן הוקם חדר מצב למקרה חירום בחברת ענבל במתחם איירפורט סיטי- המקושר ישירות לחדר המחשב במשרד האוצר.

**האם מתבצע תרגול תקופתי לגיבוי והתאוששות?**

תרגול DRP – לא התבצע תרגול לגיבוי והתאוששות מאסון, ראש תחום אבטחת מידע מתכוון ליזום תרגיל במהלך שנת 2010.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

במשרד האוצר מכהן ראש תחום אבטחת מערכות מידע – אריה סיקסק.

**למי כפוף ממונה אבטחת מידע?**

הוא כפוף ישירות למנהל אגף בכיר לחירום וביטחון.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

ראש התחום הינו בוגר קורס אבטחת מידע בג'ון ברייס, קורס ממונה תשתיות מידע קריטיות של השב"כ וכן קורסים נוספים בתחום.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

כן. הוא מבצע במקביל ביקורות ביחידה למערכות מידע.

**האם קיים תקציב לפעילות אבטחת מידע, גיבוי והתאוששות? אם כן, מהו?**

תקציב – קיים תקציב נפרד לתחום ההנחיה, בקרה וביקורת בתחום אבטחת מידע המסתכם בכ- 500,000 ש"ח , בנוסף מועברים תקציבים מהפרויקטים השונים בפעילות אבטחת מידע שוטפת.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

חוק הגנת הפרטיות - באגף הביטחון, בכפיפות למנהל תחום אבטחת מידע, קיימת פונקציה נוספת שבאחריותה אבטחת מאגרים רגישים – בהתאם להוראות חוק הגנת הפרטיות.

**נהלי אבטחת מידע**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO**)?

תקן אבטחת מידע – המשרד עומד בתקן 27001 ISO , אמנם עדיין לא הוסמך על-ידי מכון התקנים, אולם צורת העבודה מתאימה לתקן. ממשל זמין – הוסמך על-ידי אגף חירום וביטחון וקיבל את אישור מכון התקנים המבצע ביקורות תקופתיות. בכוונת ראש תחום אבטחת המידע להסמיך גם את רשת המשרד לתקן האמור – הנושא נמצא בתהליך גיבוש. יש לציין כי מרכב"ה מוסמכת לרמה 3 של תקן תמ"ר של הרשות לאבטחת מידע.

**האם קיימים נהלי אבטחת מידע כתובים ומאושרים. מהו מועד העדכון האחרון?**

אין תשובה!!

**האם קיימת בקרה על יישום הנהלים?**

בקרה על יישום נהלים – קיימת מערכת ממוחשבת לניהול כל אבטחת המידע, ובאמצעותה נערכת בקרה שוטפת על יישום הנהלים בנושא.

**האם קיים מסמך מדיניות אבטחת מידע משרדית? אם כן – על ידי מי אושר?**

מדיניות אבטחת מידע – קיים מסמך מדיניות המוצג גם באתר אגף הביטחון שבפורטל המשרד.

**האם קיימות הדרכות אבטחת מידע עלובדי המשרד? אם כן – באיזו תדירות?**

הדרכות – נרכשה לומדה לאבטחת מידע המותקנת באתר המשרד, כל עובד חדש מבצע את הדרכתו באמצעותה. בכוונת האגף לבצע במהלך שנת 2010 הדרכה לכל עובדי המשרד, כמו כן התקיימו ויתקיימו ימי עיון והדרכה ליחידות המקצועיות השונות בהתאם לאפיונים שנקבעו לכל יחידה.

**האם המשרד עבר סקר סיכונים, אם כן מתי?**

סקר סיכונים – אגף חרום וביטחון ביצע בשנת 2009 סקר סיכונים מקיף ברשת המשרד, תוצאות הסקר הוצגו לאנשי מערכות המידע וכיום נמצא בתהליך של תיקון הליקויים שנמצאו.

**האם בוצעו מבדקי חדירות, אם כן מתי?**

מבדקי חדירות – כל אתר חיצוני של המשרד העולה לאוויר חייב לעבור בדיקת חדירות – דבר המיושם במלואו. כמו כן נערכות בדיקות כאלה במרכב"ה המוגדרות כרשת קריטית.

**האם המשרד נתמך על ידי ייעוץ חיצוני לאבטחת מידע?**

ייעוץ חיצוני – ראש תחום אבטחת מידע נעזר ביועצים בתחום שנבחרו במסגרת מכרז.

**שימור רשומות אלקטרוניות**

**האם מונה מנהל רשומות במשרד?**

מנהל רשומות אלקטרוניות – קיים.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת)**

אין תשובה!!

**האם קיימים נהלים משרדיים לשימור רשומות אלקטרוניות?**

נהלים – קיימים נהלים משרדיים בהתאם לחוק הארכיונים.

**מאגרי מידע והגנה על פרטיות**

**האם כל המאגרים רשומים כחוק?**

מאגרים רשומים – כל מאגרי המידע במשרד רשומים כחוק.

**האם מונה אחראי להגנת הפרטיות במאגרי המידע ומיהו?**

אחראי להגנת הפרטיות – לכל מאגר קיים מונה מנהל שאחראי ליישום החוק, וזאת בהנחיה של מנהל אבטחת מאגרים רגישים.

**האם מועברים דיווחים לרשם מאגרי מידע, כנדרש בחוק הגנת הפרטיות?**

דיווחים – מידי שנה מועברים דיווחים לרשם המאגרים.

**האם הוקמה ועדה להעברת מידע על פי פרק ד' לחוק הגנת הפרטיות?**

ועדה להעברת מידע – כל סוג מידע שאמור להיות מועבר לגוף ציבורי או אחר דורש את אישור הוועדה המשרדית המתכנסת בהתאם לצורך.

**האם מועבר מידע אישי לגופים ציבוריים?**

אין תשובה.

**האם מועבר מידע אישי לגופים שאינם גופים ציבוריים?**

אין תשובה.

**רשות המסים בישראל, אגף מס הכנסה ומיסוי מקרקעין**

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

אגף המכס והמע"מ – קיימות מספר מערכות מידע. לכל מערכת מידע קיימת תוכנית להמשכיות עסקית בהתאם לרמת רגישותה וחיוניותה להמשך הפעילות העסקית: רשת ומחשב מרכזי במל"מ / סחר חוץ – קיימת תוכנית להמשכיות עסקית והתאוששות מאסון.

רשת הנהלת המכס: קיימת תוכנית לגיבוי והתאוששות מאסון. בהתאם לרמת רגישות המידע הקיים במערכת.

**מי אחראי על גיבוש התוכנית ומימושה?**

אגף המכס והמע"מ - התוכנית להמשכיות העסקית גובשה על ידי יחידת המחשוב של אגף המכס והמע"מ, חברת מל"מ, בשיתוף עם מנהל תחום אבטחת מידע. מנהל אגף בכיר מערכות מידע באגף המכס והמע"מ אחראי על הפעלת התוכנית ומימושה.

רשת הנהלת המכס: מנהל אגף בכיר מערכות מידע באגף המכס והמע"מ אחראי על הפעלת התכנית ויישומה.

**האם קיימת תוכנית גיבוי מתאימה לצורכי המשרד?**

אגף המכס והמע"מ - התוכנית גובשה בהתאם לצורכי המשרד למתן מענה בעת אירועי חירום בתרחישים שונים.

רשת הנהלת המכס - מבוצע גיבוי בשיטת "גיבוי קר" ושמירת קלטות גיבוי באתר מרוחק ומאובטח.

**האם קיים אתר חלופי לכל תשתיות המידע של המשרד, או מערכות מסוימות? נא לפרט מערכות המגובות.**

אגף המכס והמע"מ - קיים אתר חלופי.

רשת הנהלת המכס - לא קיים אתר חלופי.

**האם מתבצע תרגול תקופתי לגיבוי והתאוששות?**

אגף המכס והמע"מ - בשנים האחרונות בוצעו מספר תרגילים לבדיקת התוכנית ולצורך הפקת לקחים.

רשת הנהלת המכס – אין תשובה.

רשת ומחשב מרכזי בשע"מ: הנושא בתחום אחריות מנהל שע"מ.

באגף מס הכנסה ומיסוי מקרקעין – אין תוכנית. הנושא בתחום אחריות שע"מ.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

אגף מס הכנסה ומיסוי מקרקעין - קיים ממונה על אבטחת המידע בשם ארז צ'רנוביץ, מנהל אגף א' ארגון משאבים וטכנולוגיה ומנהל מחלקת אבטחת מידע (בפועל). מר צ'רנוביץ מנהל את מחלקת אבטחת מידע המונה כיום 4 עובדים. בעתיד הקרוב המחלקה תתוגבר בעובד נוסף.

אגף המכס והמע"מ – מונה מנהל תחום לאבטחת מידע בשם עמיר קרון. כוח האדם בתחום אבטחת המידע ביחידת הביטחון מונה 2 עובדים.

**למי כפוף ממונה אבטחת מידע?**

אגף מס הכנסה ומיסוי מקרקעין - ממונה אבטחת מידע כפוף לסמנכ"ל בכיר למינהל ומשאבי אנוש, מר יוסי יהודה.

אגף המכס והמע"מ - תחום אבטחת המידע באגף המכס והמע"מ כפוף מינהלתית למנהל אגף א' ביטחון.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

אגף מס הכנסה ומיסוי מקרקעין - הממונה על המחלקה ועובדיו עברו הכשרות כמפורט: השתלמות חוקרי משמעת והשתלמות באבטחת מידע - 90 שעות לימוד.

אגף המכס והמע"מ - מר עמיר קרון בעל תואר מוסמך בהתמחות ביקרות ציבורית ופנימית. בוגר קורס מנהלי אבטחת מידע מטעם המכללה למינהל בשיתוף עם חברת הייעוץ "אבנת". עבר הכשרות בתחום אבטחת המידע על ידי שירות ביטחון כללי, וקורסים מקצועיים נוספים.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

אגף מס הכנסה ומיסוי מקרקעין - קיימת הפרדת סמכויות בין האחראי על אבטחת מידע לבין מנהל מערכות מידע.

אגף המכס והמע"מ - האחראי לאבטחת מידע אינו כפוף למנהל אגף בכיר מערכות מידע.

**האם קיים תקציב לפעילות אבטחת מידע, גיבוי והתאוששות? אם כן, מהו.**

אגף מס הכנסה ומיסוי מקרקעין - קיים תקציב לפעולות אבטחת מידע – 150,000 ש"ח לפעילות אבטחת מידע בלבד. שאר תקציב ההתאוששות הינו חלק מתקציב של מערכות מידע.

אגף המכס והמע"מ - התקציב לביצוע תוכנית התאוששות מאסון, גיבוי וביצוע דרישות אבטחת מידע נוספות מנוהלות על ידי יחידת המחשוב המובאות לאישור ועדת ענ"א. קיים סעיף תקציבי נפרד לצורך הפעלת חברת הייעוץ לאבטחת המידע, המנוהל על ידי מנהל תחום אבטחת המידע.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

אגף מס הכנסה ומיסוי מקרקעין - ממונה אבטחת מידע אחראי גם על עמידת המשרד בחוק הגנת הפרטיות.

אגף המכס והמע"מ - מאחר שחוק הגנת הפרטיות חל על אבטחה והגנת מאגרי המידע הנמצאים במחשב המרכזי, מנהל תחום אבטחת מידע מטפל בקיום וביצוע נהלי אבטחת המידע בהתאם לחוק הגנת הפרטיות.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל (כגון 27001 ISP)?**

אגף המכס והמע"מ – תקני אבטחת מידע בינלאומיים אינם מיושמים.

אגף מס הכנסה ומיסוי מקרקעין תקני אבטחת מידע בינלאומיים אינם מיושמים.

**האם קיימים נהלי אבטחת מידע כתובים ומאושרים. מהו מועד העדכון האחרון?**

אגף המכס והמע"מ - קיימות הנחיות כתובות לאבטחת מידע. מועד עדכון אחרון – 14.07.2009. כחלק מתוכנית העבודה, הנחיות אבטחת מידע יכתבו בהתאם לפורמט כתיבת הנהלים ברשות המסים.

אגף מס הכנסה ומיסוי מקרקעין - קיימים נהלים כתובים ומאושרים. מתבצע עדכון שוטף וכתיבת נהלים חדשים.

**האם קיימת בקרה על יישום הנהלים?**

אגף המכס והמע"מ - קיימת בקרה על יישום הנהלים.

אגף מס הכנסה ומיסוי מקרקעין - קיימת בקרה על יישום הנהלים.

**האם קיים מסמך מדיניות אבטחת מידע משרדית? אם כן – על ידי מי אושר?**

אגף המכס והמע"מ - מסמך מדיניות נמצא בשלב גיבוש והכנה. עם סיום כתיבת המסמך, יועבר לוועדת ההיגוי העליונה לאבטחת מידע לצורך אישורו.

אגף מס הכנסה ומיסוי מקרקעין - מסמך מדיניות אבטחת מידע משרדית נכתב לאחרונה, ונמצא בהליכי אישור.

**האם קיימות הדרכות אבטחת מידע לעובדי המשרד? אם כן – באיזו תדירות?**

אגף המכס והמע"מ - קיים מערך הדרכות בתחום אבטחת מידע בהתאם לתוכנית עבודה רב שנתית. מועברת הדרכה בכל יחידה אחת לשנה וחצי, ובנוסף בהשתלמויות וקורסים מקצועיים, משולבות הרצאות בתחום אבטחת המידע.

אגף מס הכנסה ומיסוי מקרקעין - קיימות הדרכות אבטחת מידע לעובדי המשרד בתדירות אחת לשנה.

**האם המשרד עבר סקר סיכונים, אם כן – מתי?**

אגף המכס והמע"מ - בהתאם לתוכנית העבודה השנתית של חברת הייעוץ, מבוצעות בדיקות למצב אבטחת המידע, בהתאם לניהול סיכונים וסדרי עדיפויות.

אגף מס הכנסה ומיסוי מקרקעין - המשרד לא עבר סקר סיכונים במהלך 5 שנים אחרונות.

**האם בוצעו מבדקי חדירות, אם כן מתי?**

אגף המכס והמע"מ - בוצעו מבדקי חדירות, המדמים חדירה בתרחישים שונים. בשנת 2009 בוצעו 14 תרגילי אבטחת מידע.

אגף מס הכנסה ומיסוי מקרקעין - בוצעו מבדקי חדירות, האחרון ביוני 2009.

**האם המשרד נתמך על ידי ייעוץ חיצוני לאבטחת מידע?**

אגף המכס והמע"מ - נתמך על ידי חברת ייעוץ לאבטחת מידע.

אגף מס הכנסה ומיסוי מקרקעין - המשרד נתמך על ידי שתי חברות ייעוץ לאבטחת מידע.

**שימור רשומות אלקטרוניות**

**האם מונה מנהל רשומות במשרד?**

אגף מס הכנסה ומיסוי מקרקעין - לא מונה מנהל רשומות.

אגף המכס ומע"מ – מנהל רשומות במשרד – ארכיון המכס.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

אגף מס הכנסה ומיסוי מקרקעין - שימוש ב"נהלי הצלה" – דואר אלקטרוני – אחת לשנה. שאר הנהלים לא רלוונטיים.

אגף המכס והמע"מ - "נהלי הצלה" – יש להתאים את הנחיות אבטחת המידע הנוכחיות ל"נהלי הצלה" הקיימים בנהלי המסגרת.

**האם קיימים נהלים משרדיים לשימור רשומות אלקטרוניות?**

אגף מס הכנס ומיסוי מקרקעין - לא קיימים במשרד נהלים לשימור רשומות אלקטרוניות.

אגף המכס והמע"מ - בהתאם להחלטת ועדת ההיגוי, הוקם פורום מקצועי, המטפל בסוגיות אבטחת המידע המשולבות ברשות המסים. הפורום המקצועי מכין נהלים משרדיים לשימור רשומות אלקטרוניות תוך הכנת תוכנית מסודרת ליישום נהלים ברשות המסים.

**מאגרי מידע במשרד והגנה על הפרטיות**

**האם כל המאגרים רשומים בחוק?**

כן.

**האם מונה אחראי להגנת הפרטיות במאגרי המידע ומיהו?**

מנהל מחלקת אבטחת מידע מונה לאחראי להגנת הפרטיות במאגרי המידע.

**האם מועברים דיווחים לרשם מאגרי מידע, כנדרש בחוק הגנת הפרטיות?**

נושא העברת הדיווחים לרשם באחריות שע"מ.

**האם הוקמה ועדה להעברת מידע על פי פרק ד' לחוק הגנת הפרטיות?**

הוקמה ועדה להעברת מידע על-פי פרק ד' לחוק הגנת הפרטיות.

**האם מועבר מידע אישי לגופים ציבוריים?**

מידע אישי לגופים ציבוריים מועבר בצורה מצומצמת ומבוקרת על ידי הוועדה דלעיל.

**האם מועבר מידע אישי לגופים שאינם גופים ציבוריים?**

מידע אישי לגופים שאינם ציבוריים מועבר בצורה מצומצמת ומבוקרת על ידי הוועדה דלעיל.

**רשות המסים – שירות עיבודים ממוחשבים (שע"מ)**

מנה"ל שע"מ הנוכחי, עם כניסתו לארגון, פעל להגדרות חדשות לפעילות אגף אבטחת מידע. ההגדרות החדשות כללו הפרדה בין הגוף המגדיר את מדיניות אבטחת המידע לבין הגוף המיישם אותו, לבין הגוף המבקר את הפעילות. אגף אבטחת המידע ייפקח על תהליכים אלה.

אחת לחודש מתכנסת ועדה לאבטחת המידע בשע"מ, כאשר המנהל עומד בראשה. בשנת 2009 עסקה ועדה זו בבניית מכרז חדש לגוף חיצוני שייעץ בתכנון מדיניות אבטחת המידע, ושע"מ יישם מדיניות זו. בעתיד חברה חיצונית תבקר ותבדוק מדיניות זו, ומחלקת אבטחת המידע תפקח על כל הליך זה ותבדוק שהמדיניות שנקבעת אכן מיושמת.

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

לסביבת ה-mainframe יש תוכנית להמשכיות עסקית והתאוששות מאסון. לסביבה הפתוחה אין תוכנית שלימה.

**מי אחראי על גיבוש התוכנית ומימושה?**

מר קובי אדוריאן אחראי לתוכנית בתחום ה-mainframe. גב' יפה יעקב אחראית לתוכנית בסביבה הפתוחה.

**האם קיימת תוכנית גיבוי מתאימה לצורכי המשרד?**

קיימת תוכנית גיבוי המתאימה לצורכי המשרד.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

לא קיים אתר חלופי לכלל המערכות. יש מערך דיסקים כפול, בו מתבצע שכפול נתונים, הנערך לצאת לבנין המסים בתל אביב. מתבצעת הוצאת קלטות גיבוי לכספות מחוץ לחדר מחשב: לבנין ביטוח לאומי בירושלים, לבנין המסים בבאר שבע. לכספת בנין שע"מ, יש קלטות גיבוי יומיות. לגבי המערכות המגובות, כפי שצוין לעיל, סביבת ה-mf מגובה באופן מלא, והסביבה הפתוחה נמצאת בהליך גיבוי.

**האם מתבצע תרגול תקופתי לגיבוי והתאוששות?**

כן.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

האחראי לאבטחת מידע בשעם הוא מר רפי מיקה.

**למי כפוף ממונה אבטחת מידע?**

ממונה אבטחת מידע כפוף למנהל שע"מ.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

ממונה אבטחת מידע עבר קורס מנהלי אבטחת מידע של חברת "אבנת".

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

שעם היא יחידת המיכון של רשות המסים. קיימת הפרדת סמכויות.

**האם קיים תקציב לפעילות אבטחת מידע, גיבוי והתאוששות? אם כן, מהו.**

אין הגדרה ספציפית בתקציב לפעילות אבטחת מידע.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

ממונה אבטחת מידע אחראי גם לנושאי הגנת הפרטיות.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

אין לשע"מ הסמכה בתקן אבטחת מידע.

**האם קיימים נהלי אבטחת מידע כתובים ומאושרים. מהו מועד העדכון האחרון?**

ועדת היגוי לאבטחת מידע בשע"מ, קיבלה את "נהלי מסגרת לאבטחת מידע" כנהלי מסגרת בהתאמה לשע"מ בנוסף לנהלים המוטמעים בתהליכי הארגון.

**האם קיימת בקרה על יישום הנהלים?**

קיימות בקרות ממוכנות וידניות בארגון.

**האם קיים מסמך מדיניות אבטחת מידע משרדית? אם כן – על ידי מי אושר?**

מסמך מדיניות נמצא בהליך עדכון ותיקוף.

**האם קיימות הדרכות אבטחת מידע לעובדי המשרד? אם כן – באיזו תדירות?**

הדרכות בנושאים מקצועיים בהתאם לצורך.

**האם המשרד עבר סקר סיכונים, אם כן מתי?**

בתחילת 2009 בוצע סקר של יועץ חיצוני לרשת הפנימית.

**האם בוצעו מבדקי חדירות, אם כן מתי?**

במהלך 2009 בוצעו שלושה מבדקי חדירות.

**האם המשרד נתמך על ידי ייעוץ חיצוני לאבטחת מידע?**

יש חברה מייעצת.

**שימור רשומות אלקטרוניות**

**האם מונה מנהל רשומות במשרד?**

אין תשובה.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

כן, בהתאמה לצורכי השע"מ.

**האם קיימים נהלים משרדיים לשימור רשומות אלקטרוניות?**

יש נהלי גיבוי המבוצעים בצורה שוטפת לבסיסי הנתונים בארגון. יש גם נהלי שחזור, עד רמת הרשומה הבודדת.

**מאגרי מידע במשרד והגנה על הפרטיות**

**האם כל המאגרים רשומים כחוק?**

כן. רשות המסים אחראית לרישום.

**האם מונה אחראי להגנת הפרטיות במאגרי המידע ומיהו?**

ממונה אבטחת מידע אחראי גם לנושאי הגנת הפרטיות.

**האם מועברים דיווחים לרשם מאגרי מידע, כנדרש בחוק הגנת הפרטיות?**

כן, באחריות הרשות.

**האם הוקמה ועדה להעברת מידע על פי פרק ד' לחוק הגנת הפרטיות?**

קיימת ועדה למסירת המידע.

**האם מועבר מידע אישי לגופים ציבוריים?**

בהתאם להחלטות הועדה למסירת מידע של רשות המסים.

**האם מועבר מידע אישי לגופים שאינם גופים ציבוריים?**

בהתאם להחלטות הועדה למסירת מידע של רשות המסים.

**משרד הביטחון**

במשרד הביטחון פועל אגף מחשוב – מל"ן, הנותן שירותי תשתיות, תוכנה ותפעול לכלל אגפי המשרד. מתוקף תפקידו, אחראי מל"ן על זמינות הנתונים, שלמותם ואבטחתם. אבטחת הנתונים נעשית בהנחיית היחידה לאבטחת מידע של קצין הביטחון של המשרד, ובתיאום עימה.

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

קיימת תוכנית להמשכיות עסקית – בכל הנוגע לשרידות הנתונים ומערכות המחשב. לכל מערכות המחשב המרכזיות קיים מערך DRP מובנה. המשכיות העבודה תלויה בעיקר בזמינות משאבי אנוש, ובהעמדת האמצעים הנדרשים להם למילוי משימתם (אתר חלופי, עמדות עבודה וכו'). נעשית עבודה מקיפה במשרד, בהובלתו של אגף אבטחת מידע למיסוד ההמשכיות העסקית.

**מי אחראי על גיבוש התוכנית ומימושה?**

אגף מל"ן אחראי על גיבוש ומימוש תכנית ההתאוששות – בכל הנוגע לשרידות הנתונים ומערכות המחשב. אגף אבטחת מידע אחראי על גיבוש התוכנית להמשכיות עסקית.

**האם קיימת תוכנית גיבוי מתאימה לצורכי המשרד?**

נושא גיבוי המערכות והמידע מוטמע היטב במל"ן. גיבויים נלקחים בתדירויות שונות, ומאוחסנים באתרים שונים. מערך הגיבוי נבחן הן בצרכים שוטפים והן בתרגילים יזומים.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

קיים אתר חלופי מלא לכל מערכות המחשוב והתקשורת במשרד. אתר זה נמצא במתחם הקרייה. מלבדו מתבצעת שמירת מידע חיוני בשני אתרים מרוחקים.

**האם מתבצע תרגול תקופתי לגיבוי והתאוששות?**

כל שנה מתבצע תרגיל כזה הן על המערכות המנוהלות במחשבים המרכזיים, הן אלו המנוהלות במערכות הפתוחות, והן על מערך התקשורת.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

האחריות לאבטחת מידע בהקשר של החוק למאגרי מידע הינה על ראש אגף מל"ן. האחריות לאבטחת מידע מסווג הינה על קצין הביטחון של המשרד.

**למי כפוף ממונה אבטחת מידע?**

קצין הביטחון של המשרד כפוף לראש מלמ"ב. ראש אגף מל"ן כפוף למנכ"ל המשרד.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

הממונה ביחידת הקב"ט עבר הכשרה פורמאלית ומעשית.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

האחראי על אבטחת המידע ביחידת הקב"ט אינו כפוף למנמ"ר המשרד. הוא כפוף לקב"ט המשרד, ומונחה על ידי מלמ"ב. האחראית על יישום אבטחת המידע במל"ן כפופה למנמ"ר.

**האם קיים תקציב לפעילות אבטחת מידע, גיבוי והתאוששות? אם כן, מהו.**

ליישום אבטחת המידע במשרד נדרשים תקציבים גבוהים. התקציב לנושא זה אינו קבוע ואינו נמדד ישירות. אך בסדר התיעדוף של התחזוקה והפיתוח הוא ראשון ברשימה. נושאים תשתיתיים (כגון הצורך בהקמת רשתות מסווגות) הינם צרכני משאבים גבוהים.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

לא. הממונה על הגנת הפרטיות הינו מנמ"ר המשרד, בעוד הממונה על אבטחת המידע הוא קב"ט המשרד.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

כגוף ביטחוני המשרד עומד בתקני אבטחת מידע הנקבעים על ידי מלמ"ב.

**האם קיימים נהלי אבטחת מידע כתובים ומאושרים. מהו מועד העדכון האחרון?**

קיימים נהלי אבטחה. הנהלים וניירות העמדה, וההנחיות מעודכנים בשוטף.

**האם קיימת בקרה על יישום הנהלים?**

הממונה על אבטחת המידע ביחידת הקב"ט מבצע בקרה שוטפת על יישום הנהלים וההנחיות.

**האם קיים מסמך מדיניות אבטחת מידע משרדית? אם כן – על ידי מי אושר?**

קיים נוהל שאושר על ידי מלמ"ב.

**האם קיימות הדרכות אבטחת מידע לעובדי המשרד? אם כן – באיזו תדירות?**

הדרכות אבטחת מידע במשרד ניתנות במספר מישורים: במסגרות קבוצתיות (כנסים אגפיים, פורומים עבודה). במסגרות אישיות (עם קליטת עובד ועם חידוש הרשאותיו). פרסומים שונים (מכתבים לכלל העובדים), ולומדות מרחוק שיש לעמוד בהן.

**האם המשרד עבר סקר סיכונים, אם כן מתי?**

סקרי סיכונים מבוצעים על מערכות המחשוב באופן שוטף.

**האם בוצעו מבדקי חדירות, אם כן מתי?**

מבדקי חדירות מבוצעים על מערכות המחשוב (על ידי חברות חיצוניות שתחום התמחותן בכך) באופן שוטף.

**האם המשרד נתמך על ידי ייעוץ חיצוני לאבטחת מידע?**

המשרד שוכר ייעוץ חיצוני לעיתים מזומנות – בהתאם לעניין.

**שימור רשומות אלקטרוניות**

**האם מונה מנהל רשומות במשרד?**

יחידת המגנזה באגף אמו"ן היא הממונה על שימור הרשומות במשרד. היא הקובעת את נהלי שימור המידע והנצלתו.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

במסגרת מערכות המחשוב קיימים נהלים ברורים לשימור מידע דיגיטאלי והנצלתו. נהלים אלה קובעים את משך זמן השמירה של סוגי המידע השונים, העברתם לארכיון וביעורם.

**האם קיימים נהלים משרדיים לשימור רשומות אלקטרוניות?**

שימור רשומות אלקטרוניות מגובה בנהלי המשרד, ובנהלי מל"ן וארכיון צה"ל.

**מאגרי מידע במשרד והגנה על הפרטיות**

**האם כל המאגרים רשומים כחוק?**

מאגרי המידע רשומים כחוק.

**האם מונה אחראי להגנת הפרטיות במאגרי המידע ומיהו?**

הממונה על מאגרי המידע במשרד הינו ראש אגף מל"ן (מנמ"ר המשרד). הממונה על הגנת הפרטיות במאגרי המידע הינה גב' נירה גזית ממל"ן. באחריותה לוודא קבלת האישורים המתאימים בכל הנוגע להגנת הפרטיות.

**האם מועברים דיווחים לרשם מאגרי מידע, כנדרש בחוק הגנת הפרטיות?**

מועברים דיווחים באופן שוטף.

**האם הוקמה ועדה להעברת מידע על פי פרק ד' לחוק הגנת הפרטיות?**

הוקמה ועדה בראשותו של ראש אגף מל"ן, ובהשתתפות היועץ המשפטי\ אב"מ, מלמ"ב ועוד.

**האם מועבר מידע אישי לגופים ציבוריים?**

מועבר מידע אישי לגופים ציבוריים (בכל הנוגע למערכת שכר, מערכת השיקום ועוד). זאת בהתאם לחוק הגנת הפרטיות.

**האם מועבר מידע אישי לגופים שאינם גופים ציבוריים?**

מועבר מידע אישי לגופים שאינם ציבוריים. זאת בקיום אישורים כנדרש בחוק.

**המשרד לביטחון הפנים**

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

יחידת המחשוב תגבש במהלך המחצית השנייה של 2010 תוכנית בנושא. המשרד יצא למכרז על מנת ליישם את האמור במהלך שנת עבודה 2010 – 2011.

**מי אחראי על גיבוש התוכנית ומימושה?**

אין תשובה.

**האם קיימת תוכנית גיבוי מתאימה לצורכי המשרד?**

אין תשובה.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

אין תשובה.

**האם מתבצע תרגול תקופתי לגיבוי והתאוששות?**

אין תשובה.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

מר שלומי בילגי – מנהל הביטחון של המשרד, מונה כאחראי על אבטחת המידע.

**למי כפוף ממונה אבטחת מידע?**

הוא כפוף לסמנכ"ל המשרד.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

הממונה הוכשר והוסמך על יד השב"כ.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

קיימת הפרדת סמכויות בין האחראי על אבטחת מידע לבין מנהל מערכות מידע במשרד.

**האם קיים תקציב לפעילות אבטחת מידע, גיבוי והתאוששות? אם כן, מהו.**

לא קיים תקציב לפעילות אבטחת מידע, גיבוי והתאוששות.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

ממונה אבטחת מידע אינו אחראי על עמידת המשרד בהוראות חוק הגנת הפרטיות.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

המשרד על יחידותיו עומד בדרישות השב"כ.

**האם קיימים נהלי אבטחת מידע כתובים ומאושרים. מהו מועד העדכון האחרון?**

קיימים נהלים בהתאם להנחיות השב"כ, והם מתעדכנים באופן שוטף.

**האם קיימת בקרה על יישום הנהלים?**

בקרת יישום הנהלים מתבצעת האמצעות תרגילים וביקורות.

**האם קיים מסמך מדיניות אבטחת מידע משרדית? אם כן – על ידי מי אושר?**

קיים מסמך מדיניות אבטחת מידע משרדי, אשר אושר על ידי השב"כ.

**האם קיימות הדרכות אבטחת מידע לעובדי המשרד? אם כן – באיזו תדירות?**

אין תשובה.

**האם המשרד עבר סקר סיכונים, אם כן מתי?**

במשרד לא נערך סקר סיכונים.

**האם בוצעו מבדקי חדירות, אם כן מתי?**

לא בוצעו מבדקי חדירות.

**האם המשרד נתמך על ידי ייעוץ חיצוני לאבטחת מידע?**

לא.

שימור רשומות אלקטרוניות

**האם מונה מנהל רשומות במשרד?**

מנהל רשומות במשרד הינו הדי וגשל – מנהל יחידת המידע.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

"נהלי הצלה" מיושמים באופן חלקי באמצעות מערכת ShareDocs.

**האם קיימים נהלים משרדיים לשימור רשומות אלקטרוניות?**

קיימים נהלים משרדיים לשימור רשומות אלקטרוניות.

מאגרי מידע במשרד והגנה על הפרטיות

**האם כל המאגרים רשומים כחוק?**

המאגרים הרשומים כחוק: מערכת ניהול מסמכים משרדית, מערכת קבילות, מערכת תלונות הציבור, מערכת כוח אדם משרדית.

**האם מונה אחראי להגנת הפרטיות במאגרי המידע ומיהו?**

לא מונה אחראי להגנת הפרטיות במאגרי מידע.

**האם מועברים דיווחים לרשם מאגרי מידע, כנדרש בחוק הגנת הפרטיות?**

המשרד לביטחון הפנים אינו משרד הנותן שירותים לציבור, ומשום כך אין למשרד מאגרי מידע המיועדים לפרסום.

**האם הוקמה ועדה להעברת מידע על פי פרק ד' לחוק הגנת הפרטיות?**

למשרד לביטחון הפנים לא היו פניות ובקשות מגופים ציבוריים ושאינם ציבוריים להעברת מידע. מאחר ולא היו פניות שכאלו, הדיווח לרשם מאגרי המידע כלל רק את ההצהרה שלא הועבר מידע.

**האם מועבר מידע אישי לגופים ציבוריים?**

למשרד לביטחון הפנים לא היו פניות ובקשות מגופים ציבוריים ושאינם ציבוריים להעברת מידע. מאחר ולא היו פניות שכאלו, הדיווח לרשם מאגרי המידע כלל רק את ההצהרה שלא הועבר מידע.

**האם מועבר מידע אישי לגופים שאינם גופים ציבוריים?**

למשרד לביטחון הפנים לא היו פניות ובקשות מגופים ציבוריים ושאינם ציבוריים להעברת מידע. מאחר ולא היו פניות שכאלו, הדיווח לרשם מאגרי המידע כלל רק את ההצהרה שלא הועבר מידע.

**משרד הבינוי והשיכון**

**התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

התכנית להמשכיות עסקית והתאוששות מאסון במשרד, מבוססת על שירותי מיקור החוץ לתשתיות מחשוב, הניתנים למשרד על-ידי חב' "יבמ גלובל סרויסס", זכיינית המכרז בתחום. בתוך המכרז הנ"ל הוטמע התכנון להתאוששות מתקלות ברמות שונות (למעט אסון כולל, כגון רעידת אדמה הרסנית וכיו"ב), וכן הוגדר ה-SLA להתאוששות מהן. תכנון זה משרת את כל המערכות, כאשר המערכות הקריטיות אמורות לחזור לפעולה תוך עד 24 שעות.

**מי אחראי על גיבוש התוכנית ומימושה?**

גיבוש התוכנית הבסיסית הוכן כחלק ממכרז מיקור החוץ. הנהלים הפרטניים הוכנו על-ידי הספק והותאמו לדרישות המשרד ואושרו על-ידו.

**האם קיימת תוכנית גיבוי מתאימה לצורכי המשרד?**

תכנית גיבוי מתאימה לצרכי המשרד קיימת ומיושמת, כחלק מסל השירותים לניהול תשתיות המחשוב, המסופק למשרד על-ידי חברת "יבמ גלובל סרוויסס", זכיינית מכרז בנדון מיקור החוץ. כחלק ממערך הגיבוי מאוכסנות חלק מהקלטות בכספת חסינת אש וחלקן מועברות לאתר אחר המרוחק מהמשרד ובהתאם לנהלי הגיבוי המופעלים בצורה תקינה במשרד.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

אין למשרד בשלב זה אתר חלופי. מתוכננת יזמה כלל ממשלתית בתחום, לאחר סיום התכנון ובחינת משמעויותיו התקציביות, יבדוק המשרד כיצד יוכל להשתלב במערך זה עבור המערכות הקריטיות שלו.

**האם מתבצע תרגול תקופתי לגיבוי והתאוששות?**

במסגרת מערך הגיבוי המיושם במשרד, נערכים גם תרגולים תקופתיים לגיבוי והתאוששות.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

אחראי אבטחת המידע במשרד הינו מר שמואל יעקב, מנהל אבטחת מידע במשרד.

**למי כפוף ממונה אבטחת מידע?**

ממונה אבטחת המידע כפוף למנהלת אגף מערכות מידע.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

הממונה עבר הכשרה מתאימה של קורס מנהלי אבטחת מידע במכללה למינהל תל-אביב בשיתוף חברת אבנת.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר במשרד?**

ממונה אבטחת מידע כפוף למנהלת אגף מערכות מידע, ואין הפרדת סמכויות בין הממונה למנמ"ר במשרד.

**האם קיים תקציב לפעילות אבטחת מידע, גיבוי והתאוששות? אם כן, מהו.**

תקציב גיבוי והתאוששות קיים כחלק משירותי מיקור החוץ של המשרד. אין אפשרות לגזור את התקצוב רק לנושא זה מתוך תקצוב הפרוייקט הכולל. המשרד מתקצב פעילויות שאינן כלולות בשירותי מיקור החוץ בנפרד כגון הרחבת שימוש החיבור ברחוק, כלי NAC וכו'.

מרבית נושאי אבטחת המידע במשרד מכוסים כחלק משירותי מיקור החוץ הניתנים למשרד על-ידי חברת "יבמ". האגף מגיש כחלק מתוכנית העבודה השנתית גם תקצוב לנושאי אבטחת מידע שאינם כלולים במסגרת המכרז ומבצע אותם בהתאם לתכנית המאושרת.

**האם ממונה אבטחת המידע אחראי גם על עמידת המשרד**

ממונה אבטחת המידע אחראי גם על עמידת המשרד בחוק הגנת הפרטיות.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

לא נערך במשרד מבדק רשמי לעמידה בתקן בינ"ל. עם זאת, סט הנהלים לאבטחת מידע הכתובים והמאושרים, נערך בהתאמה לעמידה בתקן 7799 של מכון התקנים הישראלי, (אשר במהותו הוא דומה ל- 27001 – ISO שאוזכר בשאלון).

**האם קיימים נהלי אבטחת מידע כתובים ומאושרים. מהו מועד העדכון האחרון?**

כן, ראה תשובה לעיל. מועד עדכון אחרון לנהלי האבטחה – 19.6.2009.

**האם קיימת בקרה על יישום הנהלים?**

הבקרה על יישום הנהלים מתבצעת על-ידי הממונה על אבטחת מידע, בסיוע אגף מערכות מידע ויועציו.

**האם קיים מסמך מדיניות אבטחת מידע משרדית? אם כן – על ידי מי אושר?**

קיים מסמך מדיניות אבטחת מידע משרדית, שהוכן על-ידי הממונה על אבטחת מידע. המסמך יובא לאישור ועדת ההיגוי לנושאי מחשוב בדיון הקרוב שלה.

**האם קיימות הדרכות אבטחת מידע לעובדי המשרד? אם כן – באיזו תדירות?**

בשגרה התפעולית, כל משתמש חדש מקבל בצמוד לטופס הבקשה לקבלת קוד משתמש, גם דפדפת הנחיות בנושאי אבטחת מידע, ונדרש להצהיר ולהתחייב לקיים הנחיות אלה. מעבר לכך לא מתבצעת הדרכה ייעודית בנושא זה.

**האם המשרד עבר סקר סיכונים, אם כן מתי?**

סקר סיכונים מקיף נערך על-ידי מומחי חברת "יבמ", כחלק מסל השרותים לניהול תשתיות במיקור חוץ שבו זכתה, כאמור לעיל, על-פי מכרז של המשרד הסקר הסתיים ביוני 2007, ורוענן באוקטובר 2009.

**האם בוצעו מבדקי חדירות, אם כן מתי?**

לא בוצעו מבדקי חדירות. (רשת המשרד אינה פתוחה לגורמי חוץ, הקישור לאינטרנט ואבטחתו מבוצעים על-ידי "תהילה". בנסיבות אלה לא תועדף עד כה ביצוע מבחני חדירות.)

**האם המשרד נתמך על ידי יעוץ חיצוני לאבטחת מידע?**

כאמור לעיל, הייעוץ בנושאי אבטחת מידע נעשה על-ידי מומחי חברת "יבמ גלובל סרוויסס" – זכיינית מכרז מיקור החוץ לתשתיות מחשוב ותקשורת.

**שימור רשומות אלקטרוניות**

**האם מונה מנהל רשומות במשרד?**

מנהל הרשומות במשרד הוא מר טובי ידיד. עיקר עיסוקו הוא בשימור וארכוב מסמכי הנייר.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

"נהלי הצלה" שהועברו למשרד בשעתם, מיושמים ככל שהיו רלבנטיים לצרכי העבודה של המשרד. הערות בנושא זה הועברו לאגף המפקח הכללי בשעתן, על-ידי הגב' עדנה גביש, מנהלת האגף דאז. כבר אז העיר האגף כי מרבית הנהלים לא רלוונטים או לא ניתנים ליישום.

**האם קיימים נהלים משרדיים לשימור רשומות אלקטרוניות?**

בכוונת המשרד להכין ולאשר נהלי שימור רשומות וזאת בהתאמה לנהלים שיוכנו על-ידי הגנז הממשלתי.

**מאגרי המידע במשרד והגנה על הפרטיות**

**האם כל המאגרים רשומים כחוק?**

במשרד מספר מאגרי מידע הרשומים אצל רשם מאגרי המידע. בימים אלה מתבצעת בדיקה של כלל המאגרים הרשומים, רישומם ועדכונם.

**האם מונה אחראי להגנת הפרטיות במאגרי המידע ומיהו?**

מר יעקב שמואל, ממונה אבטחת מידע משמש במסגרת תפקידו גם כאחראי על הגנת הפרטיות.

**האם מועברים דיווחים לרשם מאגרי מידע, כנדרש בחוק הגנת הפרטיות.**

במקרים של עידכון פרטי מאגר, מועבר דיווח לרשם מאגרי המידע.

**האם הוקמה ועדה להעברת מידע על פי פרק ד' לחוק הגנת הפרטיות?**

ועדת ההיגוי לנושאי מחשוב במשרד אחראית גם על נושאי אבטחת המידע והגנת הפרטיות.

**האם מועבר מידע אישי לגופים ציבוריים?**

קיים מידע המועבר לגופים ציבוריים ושאינם ציבוריים על-פי חוק.

**האם מועבר מידע אישי לגופים ציבוריים?**

ישנו מידע המועבר לגופים ציבוריים ושאינם ציבוריים על-פי חוק.

**מינהל מקרקעי ישראל**

**תוכנית התאוששות מאסון (DRP) והמשכיות עסקית**

מדובר בתוכנית הכוללת גופים קריטיים במשק הישראלי, כגון: תשתיות, שדות תעופה, בתי חולים וכו'. בתוכנית זו מדובר על גיבוי חם לתשתיות אלה במקרה חירום כדי שמערכות המחשוב לא יפלו. כיום נערכת בדיקה על ידי החשב הכללי במשרד האוצר לתוכנית רוחבית בנושא לכל משרדי הממשלה.

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

במינהל קיימת תוכנית להמשכיות עסקית והתאוששות לאחר אסון. ההנחה היא שמינהל אינו גוף קריטי. לכן הוגדרה חזרה לעבודה במחשב לאחר 72 שעות השבתה.

**מי אחראי על גיבוש התוכנית ומימושה?**

התוכנית גובשה על ידי אגף מידע באישור ההנהלה.

**האם קיימת תוכנית גיבוי מתאימה לצורכי המשרד?**

המערכת במינהל היא מערכת מבוזרת – לכל מחוז מחשבים ובסיס נתונים משלו, המחוברים ברשת תקשורת ללשכה הראשית. כיום, מדיניות התאוששות האתר בשעת חירום מגדירה שני מרכזי גיבוי. האתר המרכזי בירושלים המהווה אתר גיבוי לשעת חירום של כל אחד ממחוזות המינהל, ואילו מחוז מרכז מהווה אתר גיבוי שעת חירום ללשכה הראשית. התכנית בעיקרה מתמקדת במערכות ה-VMS.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

המינהל נמצא כעת בתחילת תהליך של קונסולידציה. במהלך 2010 יוקם אתר DRP במחוז מרכז למערכות שעוברות קונסולידציה, ומרוכזות בלשכה הראשית כגון: ההדמיה Exchange, בסיסי נתונים וקבצי נתונים אחרים.

**האם מתבצע תרגול תקופתי לגיבוי והתאוששות?**

במסגרת התכנית קיימים נהלים לביצוע גיבויים, נהלים לשמירת הגיבויים באתר נפרד או בכספת חסינת אש, ונהלים לביצוע שחזור נתונים באתרים המגבים. המפעילים מבצעים גיבויים לפי הנוהל. שחזורים של בסיסי הנתונים מתבצעים לעיתים די קרובות עבור צורכי המינהל. בעבר בוצעו מידי פעם תרגילים להתאוששות. בשנים אחרונות – לא.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

כיום אין תקן של ממונה אחראי על אבטחת המידע במשרד. העוסק בנושא היום הינו עובד אגף מערכות מידע, מר ששי חזן, אשר קיבל כתב מינוי על אבטחת מידע מגב' ניבה צוק, מנהלת אגף מערכות מידע. מר חזן עבר קורס Chief Information Security Officer – CISO במכללת Ness IT Business College.

**למי כפוף ממונה אבטחת מידע?**

למנהלת אגף מערכות מידע.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

כן.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

לא קיימת.

**האם קיים תקציב לפעילות אבטחת מידע, גיבוי והתאוששות? אם כן, מהו.**

לא קיים תקציב מיוחד לפעילויות אבטחת מידע, גיבוי והתאוששות. המינהל מבצע את כל הנדרש מתקציב המחשוב.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

ממונה אבטחת המידע אחראי גם על עמידת המשרד בהוראות חוק הגנת הפרטיות.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

המשרד אינו עומד בתקן אבטחה בינלאומי.

**האם קיימים נהלי אבטחת מידע כתובים ומאושרים. מהו מועד העדכון האחרון?**

קיימים נהלי אבטחת מידע כתובים ומאושרים. תאריך עדכון אחרון 20.02.2008.

**האם קיימת בקרה על יישום הנהלים?**

הנהלים מבוקרים על ידי אגף מערכות מידע.

**האם קיים מסמך מדיניות אבטחת מידע משרדית? אם כן – על ידי מי אושר?**

למשרד מדיניות מגובשת לאבטחת מידע בנושאים כמו סיסמאות, הרשאות גישה, אנטי – וירוסים, גיבויים וכו'. בנוסף קיימים רישומים של כלל הפעילויות המתבצעות במערכות\ ורישומים של פעילויות שהוגדרו כחריגות. לא קיים מסמך מדיניות אבטחת מידע משרדית.

**האם קיימות הדרכות אבטחת מידע לעובדי המשרד? אם כן – באיזו תדירות?**

לא קיימות הדרכות.

**האם המשרד עבר סקר סיכונים, אם כן מתי?**

המשרד עבר סקר סיכונים לאבטחת מידע על ידי חברה פרטית בסוף שנת 2000.

**האם בוצעו מבדקי חדירות, אם כן מתי?**

מבדקי חדירות בוצעו לפני למעלה מ-5 שנים.

**האם המשרד נתמך על ידי ייעוץ חיצוני לאבטחת מידע?**

המשרד לא נתמך כיום על ידי יועץ חיצוני לאבטחת מידע.

**שימור רשומות אלקטרוניות**

**האם מונה מנהל רשומות במשרד?**

לא.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

לא.

**האם קיימים נהלים משרדיים לשימור רשומות אלקטרוניות?**

לא.

**מאגרי מידע במשרד והגנה על הפרטיות**

**האם כל המאגרים רשומים כחוק?**

כל מאגרים רשומים כחוק.

**האם מונה אחראי להגנת הפרטיות במאגרי המידע ומיהו?**

בהתאם לתקנות חוק הגנת הפרטיות, מונתה ביום 07.04.2002 גב' ניבה צוק – מנהלת אגף מערכות מידע, כ"מנהל המאגר" לפי התקנות, בכל הכרוך בהפעלת שירותי מאגר המידע שבידי המינהל, ובמיוחד לעניין סדרי העברת מידע בין גופים ציבוריים.

**האם מועברים דיווחים לרשם מאגרי מידע, כנדרש בחוק הגנת הפרטיות?**

מועברים דיווחים לרשם מאגרי המידע כנדרש בחוק הגנת הפרטיות.

**האם הוקמה ועדה להעברת מידע על פי פרק ד' לחוק הגנת הפרטיות?**

הוקמה ועדה להעברת מידע בין גופים ציבוריים על-פי חוק הגנת הפרטיות.

**האם מועבר מידע אישי לגופים ציבוריים?**

כן.

**האם מועבר מידע אישי לגופים שאינם גופים ציבוריים?**

לא מועבר מידע אישי לגופים שאינם ציבוריים.

**משרד הבריאות**

**תוכנית התאוששות מאסון (DRP) והמשכיות עיסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

קיימת תוכנית להתאוששות מאסון (DRP) במשרד הבריאות, התוכנית חלה לגבי מערכות קריטיות הקשורות לבתי החולים הכלליים. קיים מסמך למדיניות המשכיות עסקית המקיף את כלל הפעיליות הנדרשות להקמת תוכנית BCP.

**מי אחראי על גיבוש התוכנית ומימושה?**

האחראי לגיבוש התוכנית להתאוששות מאסון ומימושה הינו האגף לשרותי מידע ומחשוב.

**האם קיימת תוכנית גיבוי מתאימה לצורכי המשרד?**

קיימת תוכנית גיבוי המתאימה לצורכי המשרד, במהלך שנת 2010 המשרד ישפר אותה.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

לא קיים כיום אתר חלופי.

**האם מתבצע תרגול תקופתי לגיבוי והתאוששות?**

מתבצע תרגול תקופתי לגיבוי והתאוששות. לפחות אחת לשנה.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

מונה אחראי אבטחת מידע למשרד, שם: ליאור אילן. קיימים נאמני אבטחת מידע בכל בתי החולים הממשלתיים.

**למי כפוף ממונה אבטחת מידע?**

מנהל אבטחת מידע כפוף למנמ"ר.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

מנהל אבטחת מידע עבר הכשרה כנדרש.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

לא קיימת הפרדת סמכויות בין מנהל אבטחת המידע למנמ"ר.

**האם קיים תקציב לפעילות אבטחת מידע, גיבוי והתאוששות? אם כן, מהו.**

קיים תקציב לפעילות אבטחת מידע, כחלק מתקציב האגף לשרותי מידע ומחשוב.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

מנהל אבטחת מידע אחראי לקיום חלק מהוראות חוק הגנת הפרטיות, הנוגעות למידע ממוחשב, וכן אחראים לכך מנהלי מאגרי המידע ביחידות השונות. על היבטים אחרים של הגנת הפרטיות אחראים גורמים אחרים במשרד.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

משרד הבריאות: המשרד הראשי ובריאות הציבור עומדים בתקן אבטחת מידע ISO 27001 כבר שנתיים.

**האם קיימים נהלי אבטחת מידע כתובים ומאושרים. מהו מועד העדכון האחרון?**

קיימים נהלי אבטחת מידע כתובים ומאושרים כמתחייב בתקן. מועד עדכון אחרון ספטמבר 2009.

**האם קיימת בקרה על יישום הנהלים?**

קיימת בקרה על יישום הנהלים בעזרת סקרי אבטחת מידע תקופתיים ביחידות.

**האם קיים מסמך מדיניות אבטחת מידע משרדית? אם כן – על ידי מי אושר?**

קיים מסמך מדיניות אבטחת מידע משרדית מאושר על-ידי סמנכ"ל בכיר למנהל ומשאבי אנוש.

**האם קיימות הדרכות אבטחת מידע לעובדי המשרד? אם כן – באיזו תדירות?**

קיימות תוכנית להדרכות אבטחת מידע, ובנוסף בכל רבעון לעובדים חדשים. בוצע לפני שנתיים סבב הדרכות לכלל עובדי המשרד הראשי ועובדי שירותי בריאות הציבור.

**האם המשרד עבר סקר סיכונים. אם כן – מתי?**

המשרד ביצע סקר סיכונים כולל מבדקי חדירות בחודש נובמבר 2009.

**האם בוצעו מבדקי חדירות, אם כן מתי?**

המשרד ביצע סקר סיכונים כולל מבדקי חדירות בחודש נובמבר 2009.

**האם המשרד נתמך על ידי ייעוץ חיצוני לאבטחת מידע?**

המשרד נעזר ביועצים חיצוניים לאבטחת מידע.

**שימור רשומות אלקטרוניות**

**האם מונה מנהל רשומות במשרד?**

לא מונה מנהל רשומות במשרד.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

מיושמים "נהלי ההצלה" כפי שמופיעים בנהלי המסגרת.

**האם קיימים נהלים משרדיים לשימור רשומות אלקטרוניות?**

קיימים גם נהלים משרדיים לשימור רשומות אלקטרוניות.

**מאגרי מידע במשרד והגנה על הפרטיות**

**האם כל המאגרים רשומים כחוק?**

מאגרי המידע של משרד הבריאות רשומים כחוק. המשרד נמצא במהלכים מול הרשות למשפט טכנולוגיה ומידע כדי לארגן מחדש את רישום מאגרי המידע בבתי החולים ובמשרד הבריאות.

**האם מונה אחראי להגנת הפרטיות במאגרי המידע ומיהו?**

מנהל אבטחת המידע במשרד ונאמני אבטחת המידע ביחידות הסמן אחראים להגנת הפרטיות במאגרי המידע של המשרד.

**האם מועברים דיווחים לרשם מאגרי מידע, כנדרש בחוק הגנת הפרטיות?**

מועברים דיווחים לרשם מאגרי מידע, ומעודכן כל שינוי במאגר מידע.

**האם הוקמה ועדה להעברת מידע על פי פרק ד' לחוק הגנת הפרטיות?**

לא הוקמה ועדה להעברת מידע.

**האם מועבר מידע אישי לגופים ציבוריים?**

מועבר מידע אישי לגופים ציבוריים לפי סמכויות דרישת ומסירת מידע מכוח חוקים שונים.

**האם מועבר מידע אישי לגופים שאינם גופים ציבוריים?**

לא מועבר מידע מזוהה לגופים שאינם גופים ציבוריים.

**המשרד להגנת הסביבה**

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

אין למשרד תוכנית. המשרד רכש בסוף שנת 2009 ציוד שיאפשר ביצוע תכנית. הנושא יקודם לאחר סיום הקמת הפרויקט.

**מי אחראי על גיבוש התוכנית ומימושה?**

אגף מערכות מידע – על פי הנחיות הנהלת המשרד.

**האם קיימת תוכנית גיבוי מתאימה לצורכי המשרד?**

כן, קיימת תכנית כחלק משירותי מיקור חוץ, אותם רוכש המשרד.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

כיום אין אתר חלופי. בתום הפרויקט של תכנית התאוששות מאסון, המידע במשרד משוכפל לאתרים בתל אביב ורמלה.

**האם מתבצע תרגול תקופתי לגיבוי והתאוששות?**

כן, על פי נהלי ספק מיקור חוץ.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

טרם מונה אחראי. בכוונת המשרד למנות לתפקיד את סמנכ"ל בכיר למידע חינוך וארגונים, אשר יממש אחריותו בעזרת יועץ חיצוני.

**למי כפוף ממונה אבטחת מידע?**

לכשימונה, יהיה כפוף למנכ"ל.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

טרם מונה הממונה.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

הממונה המיועד אחראי על אגף מערכות מידע.

**האם קיים תקציב לפעילות אבטחת מידע, גיבוי והתאוששות? אם כן, מהו.**

לא קיים תקציב.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

לא קיים.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

המשרד אינו עומד בתקן אבטחת מידע.

**האם קיימים נהלי אבטחת מידע כתובים ומאושרים. מהו מועד העדכון האחרון?**

קיימים נהלי אבטחה כתובים, הם נמצאים בתהליך אישור.

**האם קיימת בקרה על יישום הנהלים?**

כן, בהתאם לחוזה מיקור חוץ.

**האם קיים מסמך מדיניות אבטחת מידע משרדית? אם כן – על ידי מי אושר?**

לא קיים.

**האם קיימות הדרכות אבטחת מידע לעובדי המשרד? אם כן – באיזו תדירות?**

כן, בהתאם לסיווג של כל עובד והחלטת קצין הביטחון.

**האם המשרד עבר סקר סיכונים, אם כן מתי?**

כן.

**האם בוצעו מבדקי חדירות, אם כן מתי?**

כן, בנובמבר 2009.

**האם המשרד נתמך על ידי ייעוץ חיצוני לאבטחת מידע?**

חברה מסחרית מפעילה קבלן משנה לצורכי אבטחת מידע.

**שימור רשומות אלקטרוניות**

**האם מונה מנהל רשומות במשרד?**

לא מונה.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

לא.

**האם קיימים נהלים משרדיים לשימור רשומות אלקטרוניות?**

לא.

מאגרי מידע במשרד והגנה על הפרטיות

**האם כל המאגרים רשומים כחוק?**

כן.

**האם מונה אחראי להגנת הפרטיות במאגרי המידע ומיהו?**

קיימת ועדה על-פי פרק ד' לחוק הגנת הפרטיות.

**האם מועברים דיווחים לרשם מאגרי מידע, כנדרש בחוק הגנת הפרטיות?**

כן.

**האם הוקמה ועדה להעברת מידע על פי פרק ד' לחוק הגנת הפרטיות?**

כן.

**האם מועבר מידע אישי לגופים ציבוריים?**

לא.

**האם מועבר מידע אישי לגופים שאינם גופים ציבוריים?**

לא.

**משרד החוץ**

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

קיימת תכנית להתאוששות מאסון (תמומש בשנת העבודה 2010). התוכנית חלה על יישומים שוועדת היגוי למחשוב של המשרד אישרה.

**מי אחראי על גיבוש התוכנית ומימושה?**

אגף התקשוב בשילוב ועדת היגוי למחשוב.

**האם קיימת תוכנית גיבוי מתאימה לצורכי המשרד?**

קיימים נהלים לגיבוי, הכוללים העברה לכספות במשרד, וכן לגנזך המדינה.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

אגף תקשוב במשרד החוץ עומד לסיים את יישום תוכנית ה-DRP בשנת העבודה 2010.

**האם מתבצע תרגול תקופתי לגיבוי והתאוששות?**

לאחר הקמת האתר, יגובשו נהלים ויבוצע תרגול תקופתי.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

קצין הביטחון של משרד החוץ, מר יעקב רחמים, הינו הממונה על אבטחת מידע. במטה המשרד, וראש ענף תקשוב, מר ארז מרגליות ווקבמן, אחראי על אבטחת מידע בחו"ל.

**למי כפוף ממונה אבטחת מידע?**

שב"כ / רשות לאבטחת מידע.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

קיימת הכשרה מתאימה על-פי נהלי הרשות הממלכתית לאבטחת מידע.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

קיימת הפרדת רשויות.

**האם קיים תקציב לפעילות אבטחת מידע, גיבוי והתאוששות? אם כן, מהו.**

קיים תקציב כחלק מתקציב הקב"ט ותקציב אגף התקשוב.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

הנושא הועבר להתייחסות המחלקה המשפטית.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

משרד החוץ אינו כפוף לתקנים בינלאומיים, אלא להנחיות הרשות לאבטחת מידע.

**האם קיימים נהלי אבטחת מידע כתובים ומאושרים. מהו מועד העדכון האחרון?**

קיימים נהלים, המופצים על ידי הרשות לאבטחת מידע. הנהלים מעודכנים מעת לעת. העדכון האחרון בוצע באוקטובר 2009.

**האם קיימת בקרה על יישום הנהלים?**

קיימת ביקורת של הרשות לאבטחת מידע אחת לשנה, במסגרת הפעילות השנתית של משרד קצין הביטחון.

**האם קיים מסמך מדיניות אבטחת מידע משרדית? אם כן – על ידי מי אושר?**

בהתאם להנחיות הרשות לאבטחת מידע.

**האם קיימות הדרכות אבטחת מידע לעובדי המשרד? אם כן – באיזו תדירות?**

קיימות הדרכות לאבטחת מידע בהתאם להנחיות הרשות לאבטחת מידע.

**האם המשרד עבר סקר סיכונים, אם כן מתי?**

עריכת סקר הסיכונים כלולה בתוכנית העבודה של אגף התקשוב לשנת 2010.

**האם בוצעו מבדקי חדירות, אם כן מתי?**

מבדקי חדירות לאתרי אינטרנט חיצוניים מבוצעים על ידי עובדי פרויקט "תהילה" של משרד האוצר.

**האם המשרד נתמך על ידי ייעוץ חיצוני לאבטחת מידע?**

באגף התקשוב מועסק צוות בתחום אבטחת מידע בהיבט הטכנולוגי. בשנת העבודה 2010 ייקלט במשרד הקב"ט יועץ במשרה חלקית לאבטחת מידע, ובנוסף קיימת התייעצות תקופתית עם חברה מסחרית,המתמחה באבטחת מידע.

**שימור רשומות אלקטרוניות**

**האם מונה מנהל רשומות במשרד?**

כן.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

מיושם באופן חלקי.

**האם קיימים נהלים משרדיים לשימור רשומות אלקטרוניות?**

הרשומות האלקטרוניות נשמרות במערכת הארכיון האלקטרוני, בהתאם לתקופות הביעור של גנזך המדינה.

**מאגרי מידע במשרד והגנה על הפרטיות**

**האם כל המאגרים רשומים כחוק?**

במשרד אין מאגרים.

**האם מונה אחראי להגנת הפרטיות במאגרי המידע ומיהו?**

לא, כי אין צורך.

**האם מועברים דיווחים לרשם מאגרי מידע, כנדרש בחוק הגנת הפרטיות?**

אין צורך.

**האם הוקמה ועדה להעברת מידע על פי פרק ד' לחוק הגנת הפרטיות?**

לא.

**האם מועבר מידע אישי לגופים ציבוריים?**

לא.

**האם מועבר מידע אישי לגופים שאינם גופים ציבוריים?**

לא.

**משרד החינוך**

**תוכנית התאוששות מאסון והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

המשרד מממש תוכנית חלקית בלבד המבוססת על גיבויים תקופתיים (יומי, שבועי, חודשי ושנתי). קלטות הגיבוי משוכפלות ומועברות אל מחוץ למבנה המשרד שבו שוכן חדר מחשב. תוכנית גיבוי/שחזור זו חלה על כלל מערכות המידע של המשרד. תוכנית זו כוללת גם ביצוע שחזור מדגמי לצורכי בדיקה אחת לחודש.

**מי אחראי על גיבוש התוכנית ומימושה?**

האחראי לקיום נוהל הגיבויים הנוכחי הינו האחראי לתפעול תשתיות.

**האם קיימת תוכנית גיבוי מתאימה לצורכי המשרד?**

ראה התשובה דלעיל.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות מגובות.**

לא קיים אתר חלופי לתשתיות המידע של המשרד. משרד האוצר אחראי לבחירת היועץ שיסייע לממשלה במיפוי וגיבוש אסטרטגיה להמשכיות עסקית בממשלה.

**האם מתבצע תרגול תקופתי לגיבוי והתאוששות?**

מתבצע תרגול תקופתי לשחזור מגיבוי אחת לחודש.

**ממונה אבטחת מידע**

**האם מונה אחראי אבטחת מידע במשרד? נא ציין את שמו. אם קיים יותר מאחראי אבטחת מידע אחד, ציינו את שמם ותחומי האחראיות שלהם**

אחראית אבטחת מידע במשרד הינה גב' דבורה עבודי.

**למי כפוף ממונה אבטחת מידע?**

ממונה על אבטחת מידע כפופה למנהלת מינהל תקשוב ומערכות מידע.

**האם הממונה קיבל הכשרה מתאימה (על-פי התוכנית שאושרה על-ידי האגף והנציבות)?**

כן. הממונה השתתפה בקורס מקיף של המכון לפריון העבודה והייצור.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) המשרד?**

אין הפרדת סמכויות

**האם קיים תקציב לפעילות אבטחת מידע, גיבוי והתאוששות? אם כן, מהו?**

קיים תקציב לפעילות אבטחת מידע. תקציב זה מכסה את הפעילות הנוכחית לגיבוי והתאוששות וחלק מהפעילויות האחרות של אבטחת מידע אך אינו מכסה את כל הצרכים,

**האם ממונה אבטחת מידע אחראי גם על עמידת המשרד בהוראות חוק הגנת הפרטיות?**

לא. האחראית על עמידת המשרד בהוראות חוק הגנת הפרטיות היא מנהלת מינהל תקשוב ומערכות מידע, הגב' סופיה מינץ.

**נהלי אבטחת מידע במשרד**

**האם המשרד או יחידות במשרד עומדים בתקן אבטחה בינלאומי כלשהו? כגון ISO 27001.**

לא, אך הנהלים של המשרד נכתבים בהתאם לתקן.

**האם קיימים נהלי אבטחת מידע כתובים ומאושרים? מהו מועד העדכון האחרון?**

קיימים נהלי אבטחת מידע כתובים ומאושרים. נהלים אלו עוברים עדכון בתהליך קבוע על פי הצורך. לאחרונה עדכנו חלק מהנהלים.

**האם קיימת בקרה על יישום הנהלים?**

המשרד נמצא בתהליך הכנסת בקרה לכלל הנהלים. כרגע יש נהלים כמו אישור גישה לרשת, חיבור גופים חיצוניים, מדיניות סיסמאות וכד' שיש על יישומם בקרה מלאה ויש נהלים אחרים כמו סיווג מידע וכד' שעליהם אין בקרה.

**האם קיים מסמך מדיניות אבטחת מידע משרדית? אם כן, על-ידי מי אושר?**

קיים מסמך מדיניות שאושר על-ידי מנהלת מינהל תקשוב ומערכות מידע.

**האם קיימות הדרכות אבטחת מידע לעובדי המשרד? אם כן, באיזו תדירות?**

לא. בכוונת המשרד להכין תוכנית הדרכה בנושא זה בשנת 2010.

**האם המשרד עבר סקר סיכונים? אם כן, מתי?**

המשרד עבר סקר סיכונים בשנת 2005 וסקר חלקי בשנת 2007.

**האם בוצעו מבדקי חדירות? אם כן, מתי?**

מבדקי חדירה מבוצעים אחת לשנה. האחרון התבצע בחודש האחרון.

**האם המשרד נתמך על-ידי ייעוץ חיצוני לאבטחת מידע?**

כן. המשרד מעסיק יועצי אבטחת מידע.

**שימור רשומות אלקטרוניות**

**האם מונה מנהל רשומות במשרד?**

לא מונה מנהל רשומות אלקטרוניות במשרד.

**האם מיושמים "נהלי הצלה" שהועברו למשרד על-ידי האגף?**

לא. נהלים אלו אינם מיושמים.

**האם קיימים נהלים משרדיים לשימור רשומות אלקטרוניות?**

הנהלים נמצאים בהכנה.

**מאגרי מידע במשרד והגנה על הפרטיות**

**האם כל המאגרים רשומים כחוק?**

כל המאגרים החייבים ברישום על פי החוק רשומים כחוק.

**האם מונה אחראי להגנה על הפרטיות במאגרי המידע ומיהו?**

כן. האחראי להגנה על הפרטיות במאגרי המידע היא מנהלת מינהל תקשוב ומערכות מידע.

**האם מועברים דיווחים לרשם מאגרי המידע כנדרש בחוק הגנת הפרטיות?**

כן.

**האם הוקמה ועדה להעברת מידע על פי פרק ד' לחוק הגנת הפרטיות?**

כן.

**האם הועבר מידע אישי לגופים ציבוריים?**

כן, לאחר אישור הועדה וחתימה על טופס א' כנדרש.

**האם מועבר מידע אישי לגופים שאינם גופים ציבוריים?**

לא.

**משרד החקלאות ופיתוח הכפר**

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

החשב הכללי במשרד האוצר החל בתהליכי הוצאת מכרז ליישום DRP למשרדי הממשלה. במסגרת זו נבחר יועץ מטעם חברה מסחרית. נקבעה פגישה עם היועץ ואנשי החשב הכללי להגדרת הצרכים וגיבוש הפתרון.

**מי אחראי על גיבוש התוכנית ומימושה?**

ראה תשובה לעיל.

**האם קיימת תוכנית גיבוי מתאימה לצורכי המשרד?**

מבוצעת גיבוי לשרתים חשובים על ידי תוכנה, המאפשרת התאוששות מהירה. חלק מהשרתים הועברו לסביבה וירטואלית – דבר המאפשר גיבוי מלא של השרת והתאוששות מהירה אל שרת אחר. כל המידע אשר על השרתים מגובה באמצעות תוכנת גיבוי, ונשמרים העתקים בשני אתרים מרוחקים.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

לא קיים אתר חלופי.

**האם מתבצע תרגול תקופתי לגיבוי והתאוששות?**

יחד עם השחזורים המתבצעים בצורה שוטפת, מתבצע אחת לשלושה חודשים שחזור בהתאם לתוכנית הגיבוי.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

ממונה אבטחת מידע היה מר יורם ענתבי, שפרש בסוף שנת 2009. טרם מונה לו מחליף.

**למי כפוף ממונה אבטחת מידע?**

טרם מונה ממונה.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

ממונה אבטחת מידע שפרש קיבל הכשרה מתאימה.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

היתה הפרדת סמכויות בין ממונה אבטחת המידע לבין המנמ"ר.

**האם קיים תקציב לפעילות אבטחת מידע, גיבוי והתאוששות? אם כן, מהו.**

לא קיים תקציב מוגדר, והוא נגזר מתקציב הכולל של השירות למערכות מידע.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

טרם מונה ממונה.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

המשרד אינו עומד בתקן אבטחת מידע בינלאומי.

**האם קיימים נהלי אבטחת מידע כתובים ומאושרים. מהו מועד העדכון האחרון?**

קיימים נהלי אבטחת מידע. המשרד בסיוע יועץ חיצוני נמצא בתהליך גיבוש נהלים חדשים, בעקבות טכנולוגיות חדשות שהוכנסו לאחרונה במשרד.

**האם קיימת בקרה על יישום הנהלים?**

מפעם לפעם נעשות בקרות של הנהלים.

**האם קיים מסמך מדיניות אבטחת מידע משרדית? אם כן – על ידי מי אושר?**

לא קיים מסמך. המשרד החל בבדיקת הנושא.

**האם קיימות הדרכות אבטחת מידע לעובדי המשרד? אם כן – באיזו תדירות?**

לא קיימות הדרכות אבטחת מידע לעובדי המשרד.

**האם המשרד עבר סקר סיכונים, אם כן מתי?**

המשרד נמצא בתחילת תהליך של סקר סיכונים. הסקר האחרון בוצע בשנת 2006.

**האם בוצעו מבדקי חדירות, אם כן מתי?**

בסקר האחרון בוצעו מבדקי חדירות. בעקבות הסקר הקרוב יבוצעו מבדקי חדירות.

**האם המשרד נתמך על ידי ייעוץ חיצוני לאבטחת מידע?**

המשרד נתמך על ידי יועץ של חברה מסחרית.

**שימור רשומות אלקטרוניות**

**האם מונה מנהל רשומות במשרד?**

לא קיים שימור רשומות אלקטרוניות מסודר.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

לא.

**האם קיימים נהלים משרדיים לשימור רשומות אלקטרוניות?**

לא.

מאגרי מידע במשרד והגנה על הפרטיות

**האם כל המאגרים רשומים כחוק?**

ככלל מאגרי המידע מועברים לרישום על פי החוק. המשרד מבצע סקר לגבי מאגרים שטרם נרשמו ונמצאים בהליך מול הלשכה המשפטית להשלמת הרישום.

**האם מונה אחראי להגנת הפרטיות במאגרי המידע ומיהו?**

אין תשובה.

**האם מועברים דיווחים לרשם מאגרי מידע, כנדרש בחוק הגנת הפרטיות?**

אין תשובה.

**האם הוקמה ועדה להעברת מידע על פי פרק ד' לחוק הגנת הפרטיות?**

אין תשובה.

**האם מועבר מידע אישי לגופים ציבוריים?**

אין תשובה.

**האם מועבר מידע אישי לגופים שאינם גופים ציבוריים?**

אין תשובה.

**משרד המדע והטכנולוגיה**

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

במשרד קיימים נהלי גיבוי מסודרים, אולם לא קיימת תוכנית להמשכיות עסקית.

**מי אחראי על גיבוש התוכנית ומימושה?**

מימוש תהליך הרפליקציה של מכונות האחסון אופיין ובוצע על-ידי חברת "בינת", חברה המתמחה בתאום על בסיס ציוד יעודי לחברת EMC.

**האם קיימת תוכנית גיבוי מתאימה לצורכי המשרד?**

תכנית הגיבוי הנוכחית מגבה ברמה יומית (גיבוי שינויים) ושבועית (גיבוי מלא) את שרתי הקבצים, שרתי הדואר , ארכיון הדואר, המסמכים השמורים במערכת לניהול מסמכים ופניות מבוססת moss וכן את הנתונים המאוחסנים בoracle db ומתאימה לצרכי המשרד.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

למשרד קיים אתר חלופי בסניף תל אביב, והקבצים המאוחסנים במערך האחסון משוכפלים אליו. האתר החלופי מגבה את קבצי העבודה של המשתמשים ברשת (file server) ואת מסד הנתונים של פרויקט המוזיאונים.

**האם מתבצע תרגול תקופתי לגיבוי והתאוששות?**

תרגול תקופתי לגיבוי והתאוששות מבוצע על קבצים, תיקיות ותיבות דואר זאת כדי להימנע עד כמה שניתן מהשבתת מערכות.

**ממונה אבטחת מידע**

**האם מונה אחראי על אבטחת מידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

מנהל אגף הביטחון במשרד, מר אמיר ברק, הוא הממונה על אבטחת המידע במשרד, בדגש על המידע המסווג.

**למי כפוף ממונה אבטחת מידע?**

הממונה כפוף לסמנכ"ל המשרד.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

הממונה קיבל הכשרתו משירות הבטחון הכללי.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

קיימת הפרדת סמכויות מלאה בין מנהל מערכות המידע לאחראי על אבטחת המידע.

**האם קיים תקציב לפעילות אבטחת מידע, גיבוי והתאוששות? אם כן, מהו.**

קיים תקציב ייעודי לפעילות אבטחת מידע בדגש על תמיכה ויעוץ לפי שעות .

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

הממונה על אבטחת המידע אחראי בהתייעצות עם היועץ המשפטי על עמידת המשרד בהוראת חוק הגנת הפרטיות.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

המשרד לא ביקש לעמוד בתקן בינלאומי כלשהו.

**האם קיימים נהלי אבטחת מידע כתובים ומאושרים. מהו מועד העדכון האחרון?**

מועד העדכון האחרון של נהלי אבטחת מידע – אוגוסט 2009.

**האם קיימת בקרה על יישום הנהלים?**

השב"כ הוא הגוף המבצע בקרה על יישום הנהלים באבטחת מידע מסווג.

**האם קיים מסמך מדיניות אבטחת מידע משרדית? אם כן – על ידי מי אושר?**

מסמך מדיניות אבטחת מידע משרדית הוא חלק מתכנית העבודה שהשב"כ ומנהל אגף הביטחון קבעו למשרד.

**האם קיימות הדרכות אבטחת מידע לעובדי המשרד? אם כן – באיזו תדירות?**

בכל חודש מקבל אגף אחר במשרד הדרכות בנושא אבטחת מידע. בהדרכה מוצגת מצגת המתארת תרחיש של חדירה לרשת ארגונית, עקב חוסר מודעות מצד העובדים, ומתנהל דיון עם העובדים לשם הפקת לקחים ויישומם.

**האם המשרד עבר סקר סיכונים, אם כן מתי?**

המשרד ערך סקר סיכונים וחדירות אחרון לפני כ-4 שנים.

**האם בוצעו מבדקי חדירות, אם כן מתי?**

המשרד ערך סקר סיכונים וחדירות אחרון לפני כ-4 שנים.

**האם המשרד נתמך על ידי ייעוץ חיצוני לאבטחת מידע?**

המשרד נתמך על-ידי ייעוץ חיצוני לנושאי אבטחת מידע במסגרת בנק שעות.

**שימור רשומות אלקטרוניות**

**האם מונה מנהל רשומות במשרד?**

למשרד מונה מנהל רשומות – עובדת המשרד הגב' קלייר לבטון.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

קיים נוהל שמירת חומר ארכיוני, בפיקוח ארכיון המדינה.

**האם קיימים נהלים משרדיים ל שימור רשומות אלקטרוניות?**

לא קיימים נהלים ספציפיים לרשומות אלקטרוניות. המשרד עדיין לא עבר לתוכנה סריקת חומר במטרה לבטל את הנייר ונמצא במגעים בנושא עם גנזך המדינה.

**מאגרי מידע במשרד והגנה על הפרטיות**

אין למשרד מאגרי מידע.

**משרד המשפטים**

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

במשרד קיימת תוכנית התאוששות עסקית והתאוששות מאסון, התוכנית חלה על רוב מערכות המשרד, כל מערכת וזמן האישוש שלה.

**מי אחראי על גיבוש התוכנית ומימושה?**

מנהל אגף מערכות מידע אחראי לגיבוש התוכנית, אגף מערכות מידע אחראי למימושה.

**האם קיימת תוכנית גיבוי מתאימה לצורכי המשרד?**

כן.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

בשלב זה קיים אתר חלופי ארעי, המשרד נמצא בחיפוש ובאישור אחר אתר חלופי קבוע. האתר החלופי הקיים יכול לתת מענה למערכות המידע הקריטיות של המשרד, וכן לקבלת והוצאת דואר.

**האם מתבצע תרגול תקופתי לגיבוי והתאוששות?**

תרגול תקופתי לגיבוי והתאוששות לא בוצע לאחרונה, מאחר ומערך המחשוב עבר למתחם חדש. יחד עם זאת, נעשים שחזורים לקבצי מידע בתדירות גבוהה לבקשת משתמשים.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

במשרד מאויש תפקיד אחראי אבטחת מידע על ידי מר גיא זלקר.

**למי כפוף ממונה אבטחת מידע?**

ממונה אבטחת המידע כפוף למנהל אגף הביטחון.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

ממונה אבטחת המידע נכנס לתפקידו בסוף שנת 2009. לממונה רקע במערכות מידע ומדעי המחשב, ובנוסף נעשתה לו תוכנית להכשרה, הכוללת הכשרה גם על ידי הרשות הממלכתית לאבטחת מידע (רא"מ).

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

קיימת הפרדת סמכויות . אחראי אבטחת מידע עובד בכפיפות למנהל אגף הביטחון.

**האם קיים תקציב לפעילות אבטחת מידע, גיבוי והתאוששות? אם כן, מהו.**

קיים תקציב לפעילות אבטחת מידע, גיבוי והתאוששות. תקציב זה נגזר מהתקציב הכללי של אגף מערכות מידע על-פי תוכנית העבודה שנקבעה לשנת 2010. תקציב זה כולל רכש והטמעה של מוצרי אבטחת מידע, פיקוח וחיווי. התקציב עומד על 3,409,000 ש"ח.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

ממונה אבטחת המידע אחראי על כל אבטחת המידע במשרד. המשרד הקים ועדה בנושא, ובין חבריה עו"ד יורם הכהן, ראש הרשות למשפט וטכנולוגיה. אחת ממטרות הוועדה הינה הגדרת מעטפת האבטחה הנדרשת במשרד לכל סוג מידע הקיים, ובכלל זה עמידה בהוראות חוק הגנת הפרטיות.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

אגף מערכות מידע במשרד מוכוון תקן ITIL, הגורס כי היעדים העסקיים של הארגון משולבים בשירותים הניתנים על ידי ה-IT. חמישה ספרים המגדירים את מחזור החיים של השירות. מחזור חיים זה נכון לכלל השירותים, ובפרט לאבטחת מידע.

**האם קיימים נהלי אבטחת מידע כתובים ומאושרים. מהו מועד העדכון האחרון?**

במשרד קיימים נהלי אבטחת מידע למידע הביטחוני, הוראות שעה ונהלי תפעול למידע שאינו ביטחוני. רובם הגדול של נהלים אלה נכתבו בשנת 2009.

**האם קיימת בקרה על יישום הנהלים?**

אגף הביטחון אמון על ההנחיה ועל בקרת אבטחת המידע במשרד. האגף עורך ביקורות אבטחת מידע בכלל היחידות בנושאי מידע רגיש וביטחוני.

**האם קיים מסמך מדיניות אבטחת מידע משרדית? אם כן – על ידי מי אושר?**

במשרד קיימת טיוטת מדיניות אבטחת מידע, אשר עוברת בדיקה מחודשת בטרם תאושר על ידי מנכ"ל המשרד.

**האם קיימות הדרכות אבטחת מידע לעובדי המשרד? אם כן – באיזו תדירות?**

אגף הביטחון במשרד אמון על הדרכת העובדים בנושאי אבטחת מידע: כל עובד חדש עובר הדרכה עם תחילת עבודתו, ומקבל לידיו חוברת הנחיות. אחת לשנה עוברים העובדים הדרכה פרונטאלית לפי מחלקות.

**האם המשרד עבר סקר סיכונים, אם כן מתי?**

במשרד נערכים סקרים בנושא סיכונים למערכות גדולות בהתאם לצורך. בשנת 2009 ערך המשרד שני סקרים.

**האם בוצעו מבדקי חדירות, אם כן מתי?**

אגף מערכות מידע עורך מבדקי חדירות לכל אתר ו/או שרות הנחשף לעולם האינטרנט וממשל זמין. בנוסף, עורך המשרד מבדקי חדירות מגישות חיצוניות לרשת המשרד. בשנת 2009 בוצעו ארבעה מבדקים.

**האם המשרד נתמך על ידי ייעוץ חיצוני לאבטחת מידע?**

המשרד נתמך על ידי חברת יעוץ חיצונית. השרות ניתן על ידי מנכ"ל החברה ועובדים נוספים על-פי הצורך.

**שימור רשומות אלקטרוניות**

**האם מונה מנהל רשומות במשרד?**

במשרד מכהן מנהל רשומות. כמו כן, קיים מנהל בסיס הנתונים, הממונה מטעם ספק תפעול של המשרד.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

"נהלי ההצלה" מיושמים במשרד בהתאם ל"נהלי מסגרת", ובהתאם לסביבה הטכנולוגית הקיימת. כמו כן, המשרד נמצא בתהליך הגדרה של נהלי הצלה מפורטים, אשר אינם כלולים במסגרת "נהלי מסגרת".

**האם קיימים נהלים משרדיים לשימור רשומות אלקטרוניות?**

קיימים נהלים משרדיים לשימור רשומות אלקטרוניות לכל מאגרי המידע במשרד.

**מאגרי מידע במשרד והגנה על הפרטיות**

**האם כל המאגרים רשומים כחוק?**

מאגרי משרד המשפטים רשומים כחוק. המשרד בודק את המאגרים השונים הנמצאים ברשותו, וירשום אותם במידת הצורך.

**האם מונה אחראי להגנת הפרטיות במאגרי המידע ומיהו?**

המשרד מורכב מיחידות רבות. לכל מאגרי מידע מונה מנהל מאגר (מנהל היחידה ומי מטעמו), ובמסגרתו הוא אחראי על הגנת הפרטיות במאגר המידע.

**האם מועברים דיווחים לרשם מאגרי מידע, כנדרש בחוק הגנת הפרטיות?**

המשרד מעביר דיווחים לרשם מאגרי המידע בנוגע למאגרים הרשומים. בחוק הגנת הפרטיות לא נדרש להעביר באופן שוטף דיווח לרשם מאגרי המידע, אלא אם יש צורך בעדכון.

**האם הוקמה ועדה להעברת מידע על פי פרק ד' לחוק הגנת הפרטיות?**

במשרד הוקמה ועדה להעברת מידע על פי פרק ד' לחוק הגנת הפרטיות בדצמבר 2008.

**האם מועבר מידע אישי לגופים ציבוריים?**

כל בקשה להעברת מידע ממאגר מידע שבידי המשרד לגוף ציבורי נבחנת על ידי הוועדה להעברת מידע בין גופים ציבוריים, על פי תקנות הפרטיות (תנאי החזקת מידע, שמירתו וסדרי העברת מידע בין גופים ציבוריים), התשמ"ו – 1986.

**האם מועבר מידע אישי לגופים שאינם גופים ציבוריים?**

ישנם מאגרי מידע אשר גלויים לציבור על פי כל דין ולפי חתך מסוים (כגון מרשם המקרקעין לפי גוש/חלקה). מעבר לזה, העברת מידע לגופים שאינם ציבוריים מתבצעת בהתאם לחוק.

**הנהלת בתי המשפט**

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

הוכנה תוכנית בשנת 2008 להמשכיות עסקית לגבי מערכות המטה ובית המשפט העליון. במקביל, נעשתה פנייה לחברה מסחרית לתכנון תוכנית כזו לאתר המרכזי, אך התוכנית נעצרה בתחילת 2009 עקב אילוצי תקציב, ובשל אפשרות עתידית להיכלל במסגרת ממשלתית כוללת (של החשב הכללי).

**מי אחראי על גיבוש התוכנית ומימושה?**

מנהל בתי המשפט הטיל על מנהל מערכות המידע הראשי דאז של המשרד לגבש את התוכנית.

**האם קיימת תוכנית גיבוי מתאימה לצורכי המשרד?**

אין אתר לגיבוי נפרד. תוכנית הגיבוי לגבי האתר המרכזי היא על פי סטנדרטים עולמיים של חברת IBM. לגבי שאר האתרים, ישנם גיבויים מלאים וגיבוי חוץ אתרי המבוצע אחת לשבוע.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

לא קיים.

**האם מתבצע תרגול תקופתי לגיבוי והתאוששות?**

התרגול מתבצע באתר המרכזי לגבי המדיה המגנטית, ובאתר הקיים על פי הסטנדרטים לעיל. לגבי אתרי ההנהלה ובית המשפט העליון, מתבצע תרגול אחת לחודש לגיבוי והתאוששות.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

ישנו ממונה אבטחת מידע אחד במשרד: מר חיים פוקס. אהוד בן משה מחברת "אלעד" גם הוא עוסק בנושא אבטחת מידע, בעיקר בנושאים טכניים ונמצא בקשר עם המומחים מחברות מיקור החוץ.

**למי כפוף ממונה אבטחת מידע?**

למנהל אגף בכיר מחשוב ומערכות מידע.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

הממונה עבר קורס להכשרת ממונים על אבטחת המידע בהיקף של 320 שעות, שנערך על ידי המכון לפריון העבודה והייצור.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

כרגע לא. הנושא בתהליכי חשיבה לאור גיבוש מסמך המדיניות וההקמה, המתחייבות מוועדת ההיגוי לאבטחת מידע.

**האם קיים תקציב לפעילות אבטחת מידע, גיבוי והתאוששות? אם כן, מהו.**

קיים תקציב לפעילות אבטחת מידע, העומד בשנת 2009 על כ-400,000 ש"ח , וכולל ברובו שעות ייעוץ לביצוע בדיקות וביקורות, בדיקות חוסן והשוואה בין רכיבים שונים וכן לפעילות הדרכה בנושא אבטחת מידע. תקציב זה אינו כולל רכישת מוצרי אבטחת מידע, המבוצע מתקציב המחשוב השוטף.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

כן. אין מינוי מיוחד בנושא.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

לא.

**האם קיימים נהלי אבטחת מידע כתובים ומאושרים. מהו מועד העדכון האחרון?**

ישנם נהלים שנכתבו בשנים קודמות. נהלים חדשים נכתבו בסוף שנת 2009. הם נמצאים בתהליכי עדכון ותיקוף. נהלים אחרים מתוכננים להיכתב בשנת העבודה 2010.

**האם קיימת בקרה על יישום הנהלים?**

כן. הבקרה על יישום הנהלים שנכתבו בעבר מבוצעת על ידי הממונה על אבטחת המידע.

**האם קיים מסמך מדיניות אבטחת מידע משרדית? אם כן – על ידי מי אושר?**

המשרד נמצא בתהליך גיבוש מסמך מדיניות. בהמשך, הטיוטא תובא לאישור מנהל בתי המשפט או לוועדת ההיגוי המשרדית שתוקם.

**האם קיימות הדרכות אבטחת מידע לעובדי המשרד? אם כן – באיזו תדירות?**

קיימות הדרכות אבטחת מידע לעובדי בתי המשפט. במהלך השנים בוצעו שלושה מחזורי הדרכה בכל אחת מיחידות המערכת. ההדרכות מתבצעות אחת לשנתיים שלוש, וזה אינו מספיק.

**האם המשרד עבר סקר סיכונים, אם כן מתי?**

המשרד עבר סקר סיכונים מקיף לפני מספר שנים, ומאז מתבצעים סקרי סיכונים לחלקי מערכות המידע באופן שוטף מידי שנה, ועל פי תוכנית העבודה. מספר סקרי סיכונים בוצעו גם בשנת 2009, וימשיכו להתבצע בהתאם לתוכנית העבודה שגובשה לשנת 2010.

**האם בוצעו מבדקי חדירות, אם כן מתי?**

מבדקי חדירות מבוצעים באופן שוטף למרכיבי מערכות המידע בכל שנה, וימשיכו להתבצע בעתיד על פי תוכנית העבודה.

**האם המשרד נתמך על ידי ייעוץ חיצוני לאבטחת מידע?**

כן. עד תחילת שנת 2009 על ידי חברת "אבנת" במשך 12 שנה. מתחילת 2009 הייעוץ החיצוני ניתן על ידי שתי חברות חדשות.

**שימור רשומות אלקטרוניות**

**האם מונה מנהל רשומות במשרד?**

עדיין לא מונה רשמית אף גורם, הנושא בדיונים. אחראי רשומות נייר פועל מול יועצי המחשוב בכל הקשור בניהול רשומות אלקטרוניות בתוכנת "נט משפט" בהיבט גניזה, הפקדה וביעור.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

לא ידוע.

**האם קיימים נהלים משרדיים לשימור רשומות אלקטרוניות?**

ישנה ועדה העוסקת בנושא ביעור וגניזה של רשומות אלקטרוניות, בה מנסים להתאים את תקנות הארכיונים להליך האלקטרוני – נושא שיכלול קרוב לוודאי גם שינויים מתחייבים בתקנות אלו.

**מאגרי מידע במשרד והגנה על הפרטיות**

**האם כל המאגרים רשומים כחוק?**

ישנם מאגרים רשומים. לא ידוע אם כלל המאגרים רשומים. לאחרונה בוצע מיפוי של המאגרים והועבר לרשם מאגרי מידע. כל המאגרים הטעונים רישום, יירשמו על פי הנחיית משרד המשפטים.

**האם מונה אחראי להגנת הפרטיות במאגרי המידע ומיהו?**

לא מונה.

**האם מועברים דיווחים לרשם מאגרי מידע, כנדרש בחוק הגנת הפרטיות?**

לא.

**האם הוקמה ועדה להעברת מידע על פי פרק ד' לחוק הגנת הפרטיות?**

לא.

**האם מועבר מידע אישי לגופים ציבוריים?**

חוק בתי המשפט ותקנות העיון והארכיונים, מסדיר את העיון בתיקי בתי המשפט לציבור ולצדדים. כל צד בתיק או בא כוח שיש בידו כרטיס חכם המאפשר הזדהות חד ערכית למערכת, יכול להיכנס לצפות בתיק.

הנהלת בתי המשפט מעבירה מידע על פסילות רישיונות נהיגה ותוצאות משפטי תעבורה למשטרה ולמשרד התחבורה והבטיחות בדרכים. תוצאות משפט בתחום הפלילי מועברות למשטרה ולשירות בתי הסוהר. הדבר מבוצע לאורך שנים רבות כנוהל שגרה בין המשרדים.

בנוסף, צווים שיפוטיים מועברים לגורמים רלוונטיים כגון: הרשות לביקורת גבולות ולמשטרה. כמו כן מועברים נתוני המחאות שהופקו בבנק הדואר.

**האם מועבר מידע אישי לגופים שאינם גופים ציבוריים?**

צווים שיפוטיים מועברים לידיעת גופים ציבוריים ופרטיים על פי ההחלטה השיפוטית.

**משרד הפנים – רשות האוכלוסין**

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

כן, מערכת אביב.

**מי אחראי על גיבוש התוכנית ומימושה?**

אחראי על גיבושה- נסים אליאסף. אחראי על מימושה – HP.

**האם קיימת תוכנית גיבוי מתאימה לצורכי המשרד?**

כן.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

כן, מערכת אביב.

**האם מתבצע תרגול תקופתי לגיבוי והתאוששות?**

כן אחת לשנה לכל הפחות.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

מונה אחראי אבטחת מידע – מר דוד פאר. יחידת אבטחת מידע בהקמה - יצא מכרז למנהל תחום אבטחת מידע.

**למי כפוף ממונה אבטחת מידע?**

אין תשובה.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

אין תשובה.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

אין תשובה.

**האם קיים תקציב לפעילות אבטחת מידע, גיבוי והתאוששות? אם כן, מהו.**

אין תשובה.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

אין תשובה.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

מערכת "אביב" מוגדרת כ"תשתית מחשוב קריטית" ומונחת על-ידי השב"כ, הרשות לאבטחת מידע (רא"מ), מחויבת בעמידה בדרישות תול תמר של רא"מ.

**האם קיימים נהלי אבטחת מידע כתובים ומאושרים. מהו מועד העדכון האחרון?**

כן, קיים עדכון שוטף, כולל השנה

**האם קיימת בקרה על יישום הנהלים?**

כן

**האם קיים מסמך מדיניות אבטחת מידע משרדית? אם כן – על ידי מי אושר?**

כן. באישור מנהל מערך המחשוב, יובא לאישור ראש השרות החדש.

**האם קיימות הדרכות אבטחת מידע לעובדי המשרד? אם כן – באיזו תדירות?**

כן, בתאום מול רא"מ, שנתיות.

**האם המשרד עבר סקר סיכונים, אם כן מתי?**

כן, במהלך 2008, סיום ברבעון השלישי.

**האם בוצעו מבדקי חדירות, אם כן מתי?**

כן, במהלך 2006.

**האם המשרד נתמך על ידי ייעוץ חיצוני לאבטחת מידע?**

כן, חברת HP.

**שימור רשומות אלקטרוניות**

**האם מונה מנהל רשומות במשרד?**

אין תשובה.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

אין תשובה.

**האם קיימים נהלים משרדיים לשימור רשומות אלקטרוניות?**

אין תשובה.

**מאגרי מידע במשרד והגנה על הפרטיות**

**האם כל המאגרים רשומים כחוק?**

המאגרים רשומים במשרד המשפטים, בימים אלו מתבצעת התאמה למבנה הרשות החדש

**האם מונה אחראי להגנת הפרטיות במאגרי המידע ומיהו?**

זמנית, במסגרת ממונה אבטחת מידע. עם סיום הקמת היחידה לאבטחת מידע, הנושא יהיה תחת אחריותה.

**האם מועברים דיווחים לרשם מאגרי מידע, כנדרש בחוק הגנת הפרטיות?**

כן.

**האם הוקמה ועדה להעברת מידע על פי פרק ד' לחוק הגנת הפרטיות?**

כן, מתכנסת באופן שוטף בהתאם לצורך

**האם מועבר מידע אישי לגופים ציבוריים?**

נתונים לגופים ציבוריים מועברים על-פי חוק.

**האם מועבר מידע אישי לגופים שאינם גופים ציבוריים?**

נתונים לגופים שאינם ציבוריים מועברים על פי חוק.

**משרד הפנים – ראשי**

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

מנכ"ל משרד הפנים החליט בשנת 2009 להגביר את אמצעי אבטחת המידע במיוחד בתחום ההתאוששות מאסון. לצורך כך הסתייע בחברה מסחרית לביצוע תכנית ראשונית להתאוששות מאסון.

**להלן עיקרי התכנית:** התקנת מערכת אחסון לגיבוי בסיסי הנתונים הן ברמת מטה המשרד והן לאתר גיבוי מחוץ למטה המשרד. התקנת מתג שדרה מרכזי כפול אשר מהווה את הצומת העיקרית ומהווה נקודת כשל יחידה אשר משביתה את כלל פעילות המיחשוב של המשרד. ביצוע פרוייקט וירטואליזציה וקונסולידציה של שרתים לצורך התקנת שרתים מהירה במקרה של כשל בשרת כולל אפשרות התקנה מהירה של שרת באתר גיבוי.

התקנת גיבוי לקווי התקשורת לאתרים מרוחקים תוך ניתוב חלופי במקרה של כשל בתקשורת.

הגברת אמצעי האבטחה הפיסיים של חדרי השרתים.

**בהתאם לתכנית זו החל המשרד בשנת 2009 לבצע את הפעולות הבאות:**

הגברת אמצעי התקציב לאגף מערכות מידע לצורך ביצוע רכש. ביצוע מכרזים ובדיקות לקראת ביצוע הרכש. ביצוע הרכש ואישורו בועדות המכרזים.

**להלן יפורטו האמצעים שנרכשו ואושרו בועדות המכרזים בשנת 2009:**

רכישת מערכת אחסון אשר תותקן במטה המשרד ובאתר גיבוי. מערכת אחסון זו תעתיק את הנתונים במטה המשרד אל אתר הגיבוי באופן שוטף.

רכישת מתג שדרה מרכזי כפול. תקלה במתג שדרה אחד לא תמנע את המשך הפעילות השוטפת של המשרד ובכך תמנע נקודת כשל יחידה. רכישת שרתי להב אשר יאפשרו ביצוע פרוייקט של וירטואליזציה וקונסולידציה של שרתים. חתימה על הסכם Enterprise Agreement, אשר מאפשר התקנה של מערכות הפעלה עדכניות על גבי השרתים החדשים שנקנו. המשרד הקים חדר שרתים מרכזי חדש במטה המשרד בקומת המרתף, באופן שיתן הגנה פיסית מירבית. בנוסף להגנה הפיסית הותקנו ויותקנו בזמן הקרוב ביותר אמצעים נוספים לתגבור אבטחת המידע בנושאים הבאים: מערכת מיזוג אויר חדשה, מערכת חשמל חדשה, מערכת לכיבוי בגז למקרה של דליקה ומערכת ניטור למקרה של הצפה.

המשרד רכש כספת חסינת אש למדיה מגנטית לצורך אחסון קלטות גיבוי למערכות המידע.

התקנת כל האמצעים שפורטו לעיל תסתיים ברבעון שני של שנת 2010. פעולות אלו בוצעו על ידי האגף למערכות מידע.

**מי אחראי על גיבוש התוכנית ומימושה?**

אגף למערכות מידע.

**האם קיימת תוכנית גיבוי מתאימה לצורכי המשרד?**

כן, ראה תשובה לעיל.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

כן, ראה תשובה לעיל.

**האם מתבצע תרגול תקופתי לגיבוי והתאוששות?**

לאחר התקנת האמצעים הללו ייערך תרגיל לבדיקת תקינות אתר הגיבוי מבחינת השמירה על הנתונים.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

ממונה אבטחת המידע במשרד הינו הקב"ט מר יוסף שחף.

**למי כפוף ממונה אבטחת מידע?**

ממונה אבטחת מידע כפוף לסמנכ"ל למינהל ומשאבי אנוש.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

כן.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

קיימת הפרדת סמכויות בין האחראי על אבטחת מידע לבין מנהל מערכות המידע.

**האם קיים תקציב לפעילות אבטחת מידע, גיבוי והתאוששות? אם כן, מהו?**

אין תשובה.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

אין תשובה.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

אין תשובה.

**האם קיימים נהלי אבטחת מידע כתובים ומאושרים. מהו מועד עדכון האחרון?**

לאגף מערכות מידע ישנם נהלים והוראות עבודה בנושאים שונים. קיימים נהלים בנושאים הבאים: נוהל גיבוי / שחזור למערכת מאור 2000. נוהל גיבוי לבסיסי נתונים ORACLE.

נוהל גיבוי כללי. נוהל סיסמאות. נוהל התאוששות.

משרד הפנים פרסם בשנת 2009 מכרז למיקור חוץ של תשתיות המיחשוב. במכרז זה ניתן דגש רב לנושא אבטחת המידע. כל נהלי אבטחת מידע יבדקו מחדש ויועדכנו בהתאם לצרכי המשרד.

להלן רשימה חלקית של הנהלים החדשים/ מעודכנים: נוהל שינויים כללי בתשתית מידע. נוהל תוספות ושינויים בכלי אבטחת מידע: Firewall, אנטי וירוס ו-IAG. נוהל טיפול באירוע חריג. נוהל גיבוי ושיחזור. נוהל ניטור, חיווי ובקרה כולל לוגים של Firewall, Anti Virus ו-IAG וכל אמצעי אבטחת מידע שבמשרד. נוהל מחשב נישא. נוהל תחזוקת ציוד. נוהל עדכון מערכות הפעלה בתיקונים הקשורים לאבטחת מידע ובכלל זה השרתים המוצבים בתהיל"ה ושרתי מבא"ת המוצבים במשרד ובתהיל"ה.

נוהל חיבור מרחוק לרשת המשרד. נוהל ניהול משתמשים וזהויות. נוהל סיסמאות. נוהל טפול בהרשאות מיוחדות כגון מתן גישה לעיון של עובד במסמכי עובד אחר במערכת מאור ובכוננים אישיים. נוהל טיפול במסמכי ההנהלה הבכירה של המשרד. נוהל קליטת ופרישת עובד. נהלי בקרה על אירועי אבטחת מידע. עדכון הנהלים יתבצע לקראת רבעון רביעי של שנת 2010.

**מתודולוגיה**

במכרז ניהול התשתיות המיחשוב קיימת דרישה לספק את שירותי התחזוקה והתפעול הנדרשים בהתבסס על מתודולוגיה ITIL גרסה 3, ובהתבסס על מפת"ח במהדורתו העדכנית בנושאי פיתוח וניהול פרויקטים.

תהליכי ITIL שימומשו הם:

SLM (Service Level Management)

Incident Management

Problem Management

Release and Deployment Management

Change Management

Impact Analysis

**האם קיימת בקרה על יישום הנהלים?**

מידי יום מתבצעת בדיקה על ביצוע נוהל הגיבוי. ביצוע שחזור נתונים מתבצע תקופתית ומדגמית.

**האם קיים מסמך מדיניות אבטחת מידע משרדית? אם כן – על ידי מי אושר?**

כן, ראה תשובה לעיל.

**האם קיימות הדרכות אבטחת מידע לעובדי המשרד? אם כן – באיזו תדירות?**

אין תשובה.

**האם המשרד עבר סקר סיכונים, אם כן – מתי?**

אין תשובה.

**האם בוצעו מבדקי חדירות, אם כן מתי?**

שרתי האינטרנט של המשרד נבדקים במבדקי חדירות באמצעות צוות מימשל זמין.

**האם המשרד נתמך על ידי ייעוץ חיצוני לאבטחת מידע?**

כן, ראה תשובה לעיל.

**שימור רשומות אלקטרוניות**

**האם מונה מנהל רשומות במשרד?**

אין תשובה.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

אין תשובה.

**האם קיימים נהלים משרדיים לשימור רשומות אלקטרוניות?**

המשרד מפעיל את מערכת "מאור" אשר פותחה על-ידי משרד האוצר. למערכת זו ישנן יכולות של שימור מידע אלקטרוני על-ידי מתן הרשאות צפיה/ כתיבה ברמת כל מסמך. מערכת "מאור" מאפשרת ניהול מחזור חיים של מסמך ובתהליך זה להפוך אותו למצב של "חתימה" ללא יכולת שינוי גם על ידי הבעלים של המסמך. המשרד מפעיל את המודול ומאפשר ביצוע ארכיב דיגיטלי של מסמכים ישנים הנמצאים במצב של קריאה בלבד.

**מאגרי מידע במשרד והגנה על הפרטיות**

**האם כל המאגרים רשומים כחוק?**

המשרד אינו מנהל מאגרי מידע בעלי הדגשים אישיים. (יודגש כי מערכת ניהול אוכלוסין, מעברי הגבול מופעלת על-ידי רשות האוכלוסין, מעברי הגבול וההגירה). המאגרים המרכזיים עוסקים בנושא תקציבי הרשויות המקומיות ותכניות מתאר ארציות, מחוזיות ומקומיות. המשרד יבחן מחדש את הצורך ברישום מאגרי מידע אלו.

**האם מונה אחראי להגנת הפרטיות במאגרי המידע ומיהו?**

לא, ראה תשובה לעיל.

**האם מועברים דיווחים לרשם מאגרי מידע, כנדרש בחוק הגנת הפרטיות?**

לא, ראה תשובה לעיל.

**האם הוקמה ועדה להעברת מידע על פי פרק ד' לחוק הגנת הפרטיות?**

לא, ראה תשובה לעיל.

**האם מועבר מידע אישי לגופים ציבוריים?**

לא, ראה תשובה לעיל.

**האם מועבר מידע אישי לגופים שאינם גופים ציבוריים?**

לא, ראה תשובה לעיל.

**משרד הרווחה והשירותים החברתיים**

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

קיימת במידע חלקית. בוצעו מספר פעולות בהקשר לקיום תוכנית להמשכיות עסקית והתאוששות מאסון, כגון: סיווג מערכות מידע לפי רגישותן במשרד, נוהלי גיבוי ושחזור מידע, ועוד.

**מי אחראי על גיבוש התוכנית ומימושה?**

האחריות על גיבוש התוכנית חלה על המשרד בראשות הסמנכ"ל ועל מנהל אגף הביטחון. האחריות על מימוש התוכנית חלה על מנהל אגף בכיר למערכות מידע וענ"א.

**האם קיימת תוכנית גיבוי מתאימה לצורכי המשרד?**

קיימת תוכנית גיבוי, המכילה מירב מערכות המידע של המשרד, לרבות המערכות הקליטות.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

קיים אתר גיבוי לתשתית חלקית של המשרד עבור מערכות מסוימות. אתרי הגיבוי נמצאים בתל אביב ובירושלים.

**האם מתבצע תרגול תקופתי לגיבוי והתאוששות?**

מתבצע תרגול עבור חלק מהמערכות. במסגרת התרגיל האחרון שבוצע בראשות אגף הביטחון, נבדק גם תפעול מערך מערכות המידע במשרד.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

כן, מר מונס שמואל. הינו האחראי על כל נושא אבטחת מידע מיחשובי, ומתן ייעוץ והדרכה לנהלי עבודה ושמירה של מידע פיזי באתרי המשרד. כמו כן קיים סיוע של מומחה אבטחת מידע.

**למי כפוף ממונה אבטחת מידע?**

למנהל אגף מערכות מידע.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

ממונה אבטחת מידע קיבל הכשרה בהתאם לנהלים והנחיות של הרשות הלאומית לאבטחת מידע. הוא ממשיך לקבל הדרכה וסיוע על ידי איש צוות שלו.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

לא קיימת הפרדה ברמה היררכית, אך למרות היותו של הממונה על אבטחת המידע תחת אחריות מנהל אגף מערכות מידע, גף אבטחת מידע פועל כישות עצמאית. הוא מבקר אחר תחומי המיחשוב ושאר תהליכי העבודה האגפיים במשרד, ועובד בשיתוף פעולה הדוק עם סמנכ"ל משאבי אנוש ואגף הביטחון במשרד, הקובע את מדיניות אבטחת המידע במשרד.

**האם קיים תקציב לפעילות אבטחת מידע, גיבוי והתאוששות? אם כן, מהו.**

לא קיים תקציב קבוע, אך מתקציב האגף למערכות מידע מאושרים תקציבים לפרויקטים המיועדים לקידום פעילויות אבטחת המידע המקצועיים והמינהליים, כשהמצב דורש פתרון אבטחת מידע. המשרד מנסה לקדם את האפשרות של שמירת תקציב קבוע לטובת אבטחת המידע.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

כן.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

אגף מערכות מידע נערך כעת לעמידה בדרישות התקן 27001 ISO. במהלך שנת 2010 האגף יוכשר לעמידה בתקן.

**האם קיימים נהלי אבטחת מידע כתובים ומאושרים. מהו מועד העדכון האחרון?**

קיימים נהלים משנת 1996, לקראת העמידה בדרישות התקן, הוכן אוגדן נהלים חדש, העונה לדרישות התקן. העדכון בוצע בנובמבר 2009.

**האם קיימת בקרה על יישום הנהלים?**

מתבצעות ביקורות תקופתיות באתרי המשרד לצורך בקרה על יישום נהלים וסביבת עבודה, תוך מתן הדרכה והערות לעובדים ולמנהלי האתרים. המשרד משתדל במידת המגבלות התקציביות וכוח אדם לאכוף את העמידה בנהלים.

**האם קיים מסמך מדיניות אבטחת מידע משרדית? אם כן – על ידי מי אושר?**

המסמך אושר על ידי הגורמים המקצועיים במשרד, כגון: אגף מערכות מידע ואגף הביטחון. בקרוב תתכנס ועדת היגוי לנושא אבטחת מידע, בראשות הסמנכ"ל, ותדון ותאשר את מסמך מדיניות אבטחת המידע של המשרד.

**האם קיימות הדרכות אבטחת מידע לעובדי המשרד? אם כן – באיזו תדירות?**

כן, מתבצעות הדרכות באופן שוטף כגון ימי עיון, ימי הדרכה, פעילות להגברת המודעות שגף אבטחת מידע יוזם ביחידות רגישות במשרד, ימים מרוכזים של הדרכה לנאמני אבטחת מידע וכו. המשרד פועל להיכנס לפעילות הדרכתית של שירותים ואגפים המתקיימת במהלך השנה.

**האם המשרד עבר סקר סיכונים, אם כן מתי?**

כן, בוצע סקר בנובמבר 2009.

**האם בוצעו מבדקי חדירות, אם כן מתי?**

בוצעו מספר מבדקי חדירה עבור 4 מערכות קריטיות ורגישות במשרד. כמו כן, אגף הביטחון מבצע אחת לשנה מבדקים לגבי מידע מסווג במשרד. במסגרת תוכנית העבודה לשנת 2010 מתוכננת גם בדיקה כוללת על כלל רשת המשרד.

**האם המשרד נתמך על ידי ייעוץ חיצוני לאבטחת מידע?**

כן.

**שימור רשומות אלקטרוניות**

**האם מונה מנהל רשומות במשרד?**

כן, לפני שנים רבות לפי תקנות חוק הארכיונים והוראות התקשי"ר בנדון.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

כן, מיושמים חלקית. הנושא עלה במסגרת ישיבת ועדת היגוי פנימית, אשר דנה בתחום אבטחת המידע, ויטופל במלואו.

**האם קיימים נהלים משרדיים לשימור רשומות אלקטרוניות?**

כן.

**מאגרי מידע במשרד והגנה על הפרטיות**

**האם כל המאגרים רשומים כחוק?**

כן.

**האם מונה אחראי להגנת הפרטיות במאגרי המידע ומיהו?**

כן, מר מונס שמואל, הממונה על אבטחת המידע.

**האם מועברים דיווחים לרשם מאגרי מידע, כנדרש בחוק הגנת הפרטיות?**

כן.

**האם הוקמה ועדה להעברת מידע על פי פרק ד' לחוק הגנת הפרטיות?**

כן.

**האם מועבר מידע אישי לגופים ציבוריים?**

כן.

**האם מועבר מידע אישי לגופים שאינם גופים ציבוריים?**

לא.

**המשרד לקליטת העלייה**

**תכנית התאוששות מאסון (DRP) והמשכיות עסקית**

**האם קיימת תכנית להמשכיות עסקית והתאוששות מאסון במשקד, ולגבי אילו מערכות היא חלה?**

האגף למערכות מידע הכין נוהל חירום ותכנית-עבודה של מתקני המחשוב למצב חירום. הנוהל מעודכן לחודש 08/2009; תכנית-העבודה - לחודש 07/2009.

**מי אחראי על גיבוש התוכנית ומימושה?**

אגף מערכות מידע.

**האם קיימת תכנית גיבוי מתאימה לצרכי המשרד?**

האגף למערכות מידע הכין תכנית-גיבוי, המתאימה לצרכי המשרד. התכנית מפרטת את מערכות המחשוב למיניהן - המערכת המרכזית (Unix, Oracle), מערכת נתב"ג (Unix, Oracle) ומערכות ה-WinTel המגוונות. בנוסף, התכנית מתייחסת לישומים השונים של המשרד, ברמת פרוט של תת-מערכות לפי נושאים וגורמים. לתכנית הגיבוי נלווה נוהל גיבויים, המתיחס הן למשרד הראשי והן למחוזות. תכנית הגיבוי ונוהל-הגיבוי מעודכנים לחודש 08/2009 .

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

האגף למערכות מידע הקים אתר חלופי בנתב"ג לגיבוי הפלטפורמות המרכזיות התומכים בתהליכי העבודה של המשרד.

**האם מתבצע תרגול תקופתי לגיבוי והתאוששות?**

האגף למערכות מידע ערך נסויים של גיבוי ושחזור ברמה של קבצים ותת-מערכות. האגף ביצע תרגיל כוללני לגיבוי והתאוששות, בחודש 7/2009.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמותם ותחומי האחריות שלהם.**

הממונה על אבטחת המידע במשרד הוא מנהל אגף הביטחון, מר ערן זהבי.

**למי כפוף ממונה אבטחת מידע?**

למנכ"ל המשרד.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

הממונה על אבטחת המידע קיבל הכשרה בתחום. המשרד יפנה במהלך שנת 2010 להעסקת יועץ מומחה לאבטחת מידע, אשר, בין שאר תפקידיו, יעמיק את ההכשרה של האחראי ויסייע בידו בכל הכרוך בטפול בנושא, בהתאם לתכנית, שאושרה על-ידי האגף לבקורת המדינה ועל-ידי הנציבות.

**האם קיימת הפרדת סמכויות בין האחראי על אבטחת מידע לבין מנהל מערכות מידע?**

המשרד מקיים הפרדה מוחלטת בתחום זה, כנדרש. עם-זאת מובן, כי הפעילויות בתחום אבטחת המידע מתבצעות תוך שיתוף-פעולה מלא והדוק בין כל הגורמים, הנוגעים בדבר.

**האם קיים תקציב לפעילות אבטחת מידע, גיבוי והתאוששות?**

כל הפעילויות של אבטחת מידע, גיבוי והתאוששות מתוקצבות בתכנית-העבודה של המשרד, מדי שנה.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

במסגרת תפקידו, ממונה אבטחת המידע במשרד, מבקר את יישום הוראות חוק הגנת הפרטיות וכל הפרעה לתפעול התקין של מערך המיחשוב או שיבוש של נתונים ומידע.

**נוהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

לא.

**האם קיימים נוהלי אבטחת מידע כתובים ומאושרים? מהו מועד העדכון האחרון?**

המשרד מרענן את הנהלים בתחום אבטחת המידע, כדי להתאימם להתפתחויות הטכנולוגיות ולמצב הנוכחי של מערכות התקשוב והמערכות הישומיות של המשרד, על מנת למנוע תקלות ושיבושים מיותרים בעלי השלכות שליליות.

**האם קיימת בקרה על ישום הנהלים?**

הבקרה בתחום זה מתבצעת על-ידי מנהל אגף הביטחון של המשרד והגורמים המקצועיים באגף למערכות מידע, למשל: טפול בהרשאות גישה למערכות המידע, אישורים בטחוניים של עובדים ונותני-שרות קיימים וחדשים, אבטחה פיסית ומחשובית של מתקנים, אמצעים להשמדת תווך נושא מידע (כגון, מגרסות), שמירת מידע בכספות וכדומה

**האם קיים מסמך מדיניות אבטחת מידע משרדית? אם כן – על ידי מי אושר?**

אין תשובה.

**האם קיימות הדרכות אבטחת מידע לעובדי המשרד? אם כן – באיזו תדירות?**

אין תשובה.

**האם המשרד עבר סקר סיכונים כבקרה לגישה למערכות המיחשוב?**

המשרד עבר סקר סיכונים, כבקרה לגישה למערכות המיחשוב בשנת 2007.

**האם בוצעו מבדקי החדירות?**

מעת לעת, האגף למערכות מידע מסתייע בשירותים של (תהילה) רשת התקשורת הממשלתית בפעילויות בקרה ומעקב אחר כניסתם של גורמים עויינים למערכות המיחשוב.

**האם המשרד נתמך על ידי ייעוץ חיצוני לאבטחת המידע?**

המשרד יפנה במהלך שנת 2010 להעסקת יועץ מומחה לאבטחת מידע, אשר יסייע בכל הכרוך במדיניות אבטחת המידע בהיבט הלוגי והפיסי.

**שימור של רשומות אלקטרוניות.**

**האם מונה מנהל רשומות במשרד?**

הנושא נמצא בתהליך מימוש.

**האם מיושמים "נוהלי הצלה", שהועברו למשרד על-ידי האגף?**

הנהלים, שהועברו למשרד על-ידי אגף המפקח הכללי לענייני ביקורת המדינה הכללי מיושמים.

**האם קיימים נהלים משרדיים לשימור רשומות אלקטרוניות?**

המדיניות הכללית של המשרד היא לאחסן את כל המידע התפעולי באופן מקוון ונגיש על דיסקים. המשרד מטפל ברענון נהלים לשימור רשומות אלקטרוניות, מעת לעת בפלטפורמה יישומית (SPS).

**מאגרי-מידע במשרד**

**האם כל המאגרים רשומים כחוק?**

כל מאגרי-המידע של המשרד רשומים כחוק ורישומם מתעדכן, לפי הצורך.

**האם מונה אחראי למאגרי-המידע ומיהו?**

האחראית על מאגרי-המידע במשרד היא, מנהלת האגף הבכיר למערכות מידע.

**האם מועברים דיווחים לרשם מאגרי המידע, כנדרש בחוק הגנת הפרטיות?**

המשרד מעביר דיווח שנתי לרשם המאגרים, כנדרש על-פי החוק.

**האם הוקמה ועדה להעברת מידע על פי פרק ד' לחוק הגנת הפרטיות?**

אין תשובה.

**האם מועבר מידע אישי לגופים ציבוריים?**

אין תשובה.

**האם מועבר מידע אישי לגופים שאינם גופים ציבוריים?**

אין תשובה.

**משרד התחבורה והבטיחות בדרכים**

**תוכנית התאוששות מאסון (DRP) והמשכיות עסקית.**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

אגף מערכות מידע במשרד הכין תוכנית להמשכיות עסקית והתאוששות מאסון. הנושא יועלה בעתיד הקרוב לדיון בראשות מנכ"ל המשרד, מר יעקב גנות. כמוכן, סגן החשב הכללי, מר טל הרמתי, מטפל בנושא רוחבית על מנת לתת פתרון לכלל משרדי הממשלה.

**מי אחראי על גיבוש התוכנית ומימושה?**

התכנית הרוחבית, הכלל מערכתית - באחריות סגן החשב הכללי ובשיתוף הנהלת המשרד. התכנית המשרדית – באחריות אגף מערכות מידע ובאישור ועדת ההיגוי למיחשוב ומנכ"ל המשרד.

**האם קיימת תוכנית גיבוי מתאימה לצורכי המשרד?**

כן. תוכנית הגיבוי הנוכחית היא מינימליסטית ותאפשר למשרד לחזור לשגרה בטווח זמן של מספר חודשים.הדבר תלוי בחומרת הפגיעה בציוד.

**האם קיים אתר חלופי לכל תשתיות המידע של המשרד, או למערכות מסוימות?, נא לפרט.**

לא קיים אתר חלופי.

**האם מתבצע תרגול תקופתי לגיבוי והתאוששות?**

לא מתבצע תרגול תקופתי, עם זאת כיום מתבצע גיבוי פיזי על-גבי קלטות ואחסונן באתר אחר, עם רכישת מערכת הגיבוי הכוללת.

**ממונה אבטחת מידע.**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

האחראי על אבטחת המידע במשרד הוא מר יוסי אגסי.

**למי כפוף ממונה אבטחת מידע?**

הממונה לאבטחת מידע כפוף למנהלת אגף בכיר מערכות מידע.

**האם הממונה קיבל הכשרה מתאימה (על-פי התוכנית שאושרה על-ידי האגף והנציבות)?**

לא הובאה לידיעת המשרד תוכנית הכשרה שאושרה על-ידי הנציבות.

**האם קיימת הפרדת סמכויות בין האחראי על אבטחת מידע, לבין מנהל מערכות מידע (מנמ"ר) במשרד?**

האחראי על אבטחת המידע, כפוף למנמ"ר המשרד.

**האם קיים תקציב לפעילות אבטחת מידע, גיבוי והתאוששות? אם כן, מהו?**

קיים תקציב לפעילות אבטחת מידע. התקציב הוא חלק מתקציב אגף מערכות מידע. התקציב המיועד לפעילות אבטחת מידע מתבטא ברכישת מוצרים לאבטחת מידע וקבלת ייעוץ בנושא.

נושא המשכיות עסקית והתאוששות מאסון, טרם תוקצב.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

כן.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון: 27001 ISO )?**

לא.

**האם קיימים נהלי אבטחת מידע כתובים ומאושרים. מהו מועד העדכון האחרון?**

קיימים נהלים כתובים,הנמצאים בשלב סופי של הכנה על-ידי אגף מערכות מידע. הנהלים טרם הוגשו לאישור הנהלת המשרד.

**האם קיימת בקרה על יישום הנהלים?**

הנהלים עדיין אינם מיושמים.

**האם קיים מסמך מדיניות אבטחת מידע משרדית? אם כן - על-ידי מי אושר?**

קיים מסמך מדיניות ישן, מלפני כ-10 שנים, שאושר על-ידי המנכ"ל הקודם (מר סלמן בן ציון). כאמור, מסמך מדיניות חדש נמצא בהכנה, אך טרם אושר.

**האם קיימות הדרכות אבטחת מידע לעובדי המשרד? אם כן – באיזו תדירות?**

קיימות הדרכות לעובדים חדשים בעת קליטתם לעבודה. אגף מערכות מידע נערך להכנת תכנית הדרכה תקופתית לעובדים.

**האם המשרד עבר סקר סיכונים, אם כן מתי?**

המשרד עבר סקר סיכונים לפני כ-10 שנים.

**האם בוצעו מבדקי חדירות, אם כן מתי?**

בשנה האחרונה בוצעו מבדקי חדירות.

**האם המשרד נתמך על-ידי ייעוץ חיצוני לאבטחת מידע?**

כן.

**שימור רשומות אלקטרוניות**

**האם מונה מנהל רשומות במשרד?**

במשרד יש עובדת המנהלת את הרשומות של המשרד.

**האם מיושמים "נהלי הצלה" שהועברו למשרד על-ידי האגף? (ראה עמודים 99 ב"נהלי מסגרת").**

אין תשובה.

**האם קיימים נהלים משרדיים לשימור רשומות אלקטרוניות?**

לא קיימים נהלים משרדיים לשימור רשומות אלקטרוניות. ועדת ההיגוי דנה בעבר בנושא זה בישיבתה ותדון בכך גם בישיבתה הבאה.

**מאגרי מידע במשרד והגנה על הפרטיות**

**האם כל המאגרים רשומים כחוק?**

כן.

**האם מונה אחראי להגנת הפרטיות במאגרי המידע ומיהו?**

האחראי להגנת הפרטיות במאגרי המידע, הוא הממונה על אבטחת המידע, מר יוסי אגסי.

**האם מועברים דיווחים לרשם מאגרי מידע, כנדרש בחוק הגנת הפרטיות?**

כן.

**האם הוקמה ועדה להעברת מידע על-פי פרק ד' לחוק הגנת הפרטיות?**

כן.

**האם מועבר מידע אישי לגופים ציבוריים?**

כן, בהתאם לחוק, ולאחר אישור הועדה למסירת מידע.

**האם מועבר מידע אישי לגופים שאינם גופים ציבוריים?**

כן, בהתאם לחוק, ולאחר אישור הועדה למסירת מידע וכן לפי התוספת החמישית לפקודת התעבורה.

**הערות:**

באגף מערכות מידע מנוהל מידע לא מסווג ביטחונית. אגף הביטחון ממונה על אבטחת מידע מסווג בהתאם להנחיית הרשות הלאומית לאבטחת מידע- שב"כ. לאגף הביטחון יש נהלי אבטחת מידע והוא עומד בביקורות תקופתיות המבוצעות על ידי הגוף המנחה וגופי מודיעין נוספים. הממונים על אבטחת המידע באגף הביטחון הם מר **פנחס אזולאי** ומר **משה זלמנסון** הכפופים למנהל אגף ביטחון.

המידע המפורט לעיל אינו בהכרח תואם את אבטחת המידע ביחידת הסמך, השירות המטאורולוגי. השירות המטאורולוגי בודק בימים אלו את נושאי אבטחת המידע בארגון במסגרת ניתוח מערכות כללי.

ועדת ההיגוי למיחשוב במשרד תעלה לדיון בישיבתה הבאה את נושא אבטחת המידע במשרד; וכן הנושא יועלה בדיוני הנהלת המשרד.

בנושא **אבטחת המידע במשרד התחבורה** ערך בעבר מבקר המשרד דוחות ביקורת וביקורת מעקב (דוח מס' 33- **הרשאות גישה, מידורים וסיסמאות. ביטחון ואבטחת מידע במערכות ממוכנות** (דוח ביקורת וביקורת מעקב, הופץ בנובמבר 2007). דוח מס' 34- **מוכנות מערכות המידע של המשרד למקרה אסון** (דוח ביקורת מעקב, הופץ נובמבר 2007), אשר גם נדונו ביום 20/08/2008, במסגרת **צוות תיקון ליקויים** בראשות המנכ"ל. כמו כן בימים אלו עתיד להיות מופץ דוח מס' 45 של מבקר המשרד בנושא **גיבויים והשבתת שירותי מחשוב**.

**משרד התעשייה, המסחר והתעסוקה**

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

אין תוכניות עבודה למצב חירום של המשרד. תוכנית כזו תוכן לאחר קביעת מדיניות משותפת עם הנהלת המשרד בנושא.

**מי אחראי על גיבוש התוכנית ומימושה?**

עדיין לא נקבע.

**האם קיימת תוכנית גיבוי מתאימה לצורכי המשרד?**

קיימות תוכניות גיבוי בכל סביבות העבודה הקיימות במשרד. מתבצע גיבוי יומי, שבועי, חודשי באופן שוטף של מערכות השרתים ומחשב ה-MF.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

קיים אתר בתל אביב, ואתר בירושלים.

**האם מתבצע תרגול תקופתי לגיבוי והתאוששות?**

לא מתבצע. קיימת היערכות לגיבוי והתאוששות (בתחום ה-MF), אבל לא מתבצעים תרגולים באופן סדיר. בפועל מתבצעים גיבויים באופן שוטף, ובעת הצורך שיחזורים.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

כן, מר דוד רגב.

**למי כפוף ממונה אבטחת מידע?**

ממונה אבטחת מידע קיבל מינוי מטעם מנכ"ל המשרד. מנהלתית הוא כפוף למנהל אגף מערכות מידע במשרד.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

ממונה אבטחת מידע סיים בשנת 1997 קורס של המכון לפריון העבודה והייצור, בתוכנית שאושרה בזמנו על ידי אגף המפקח הכללי ונציבות שירות המדינה. בימים אלה חברה מסחרית מסייעת לממונה בתהליך הסמכת המשרד לתקן 27001 ISO בתחום אבטחת מידע.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

קיימת הפרדת סמכויות בצד המקצועי, אך לא בצד המינהלי.

**האם קיים תקציב לפעילות אבטחת מידע, גיבוי והתאוששות? אם כן, מהו.**

קיים תקציב במסגרת סעיפי התקציב של האגף למערכות מידע. התקציב אינו עונה לדרישות אבטחת המידע. כמו כן, אין תקציב לנושא גיבוי והתאוששות מאסון (DRP).

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

כן, הממונה אחראי על עמידת המשרד בהוראות חוק הגנת הפרטיות.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

כרגע לא. אך משרד נמצא בתהליך ההסמכה לתקן 27001 ISO בתחום אבטחת מידע.

**האם קיימים נהלי אבטחת מידע כתובים ומאושרים. מהו מועד העדכון האחרון?**

קיימים נהלים כתובים שאושרו בעבר, אך במסגרת ההכנה להסמכה לתקן 27001 ISO, הנוהלים יעודכנו בהתאם להתפתחות הטכנולוגיה המחשובית, ולמדיניות אבטחת המידע שהמשרד יקבע.

**האם קיימת בקרה על יישום הנהלים?**

לא קיימת בקרה בשל היעדר כוח אדם.

**האם קיים מסמך מדיניות אבטחת מידע משרדית? אם כן – על ידי מי אושר?**

לא קיים מסמך מדיניות. המסמך יוכן במסגרת תהליך הסמכת המשרד לתקן 27001 ISO.

**האם קיימות הדרכות אבטחת מידע לעובדי המשרד? אם כן – באיזו תדירות?**

לא באופן מסודר, אלא על פי דרישה של יחידות המשרד. בפורטל המשרד מפורסמות הנחיות בנושא.

**האם המשרד עבר סקר סיכונים, אם כן מתי?**

המשרד טרם עבר סקר סיכונים.

**האם בוצעו מבדקי חדירות, אם כן מתי?**

לא בוצעו.

**האם המשרד נתמך על ידי ייעוץ חיצוני לאבטחת מידע?**

כן, בהתאם לצורך. קיים מומחה מקצועי לאבטחת מידע, אשר נמנה עם צוות אנשי התשתיות באגף מערכות מידע של המשרד.

**שימור רשומות אלקטרוניות**

**האם מונה מנהל רשומות במשרד?**

כן, גב' יעל אזולאי מיחידת "הדרכה מערכות מינהל ורשומות" אחראית על הרשומות במשרד. לא ברור אם במסגרת תפקידה האחריות חלה גם על רשומות אלקטרוניות.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

לא. המשרד לא נדרש לפעילות זו עד היום.

**האם קיימים נהלים משרדיים לשימור רשומות אלקטרוניות?**

לא. המשרד לא נדרש לפעילות זו עד היום.

**מאגרי מידע במשרד והגנה על הפרטיות**

**האם כל המאגרים רשומים כחוק?**

כל המאגרים רשומים כחוק אצל רשם מאגרי מידע במשרד המשפטים. הרישום מנוהל על ידי ממונה אבטחת מידע.

**האם מונה אחראי להגנת הפרטיות במאגרי המידע ומיהו?**

כל ראש אגף אחראי על מאגר המידע שבתחומו. יש לרענן את המינוי של כל ראש מאגר מידע, ואת נהלי העבודה בנושא מסירת פרטים ואיחסון מידע.

**האם מועברים דיווחים לרשם מאגרי מידע, כנדרש בחוק הגנת הפרטיות?**

לא, כי אין משוב מסודר מהרשם על הדיווחים, וכן לא קיים אצל הרשם מערכת מידע עדכנית ומסודרת לבדיקת רישום ועדכון המאגרים.

**האם הוקמה ועדה להעברת מידע על פי פרק ד' לחוק הגנת הפרטיות?**

כן, על ידי מנכ"ל הקודם, אך יש לחדש את מינוי חברי הוועדה.

**האם מועבר מידע אישי לגופים ציבוריים?**

כן, בהתאם להוראות חוק הגנת הפרטיות.

**האם מועבר מידע אישי לגופים שאינם גופים ציבוריים?**

לא.

**משרד התקשורת**

במשרד התקשורת קיימות שתי מערכות מחשוב עיקריות: האחת, בפריסה רחבה המשרתת את כלל העובדים במשרד לצורכי עבודה פנימית שוטפת, ברשת המחוברת לאינטרנט באמצעות "תהילה". השנייה, רשת סגורה מסווגת ביטחונית בהם מנוהלים כלל התדרים במדינה. להלן פירוט המצב במשרד.

**הרשת הבלמ"סית:**

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

לא קיימת תוכנית. ישנה הצלבה של קלטות גיבוי בין אתר ירושלים לתל אביב.

**מי אחראי על גיבוש התוכנית ומימושה?**

מנמ"ר המשרד.

**האם קיימת תוכנית גיבוי מתאימה לצורכי המשרד?**

לא.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

קיימת הצלבת קלטות בין האתרים.

**האם מתבצע תרגול תקופתי לגיבוי והתאוששות?**

לא.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

מר אסף גרונדמן – ממונה ביטחון ארצי.

**למי כפוף ממונה אבטחת מידע?**

לסמנכ"לית בכירה למינהל ומשאבי אנוש.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

כן.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

כן.

**האם קיים תקציב לפעילות אבטחת מידע, גיבוי והתאוששות? אם כן, מהו.**

עדיין לא, בתהליך אישור. מתוכנן להיות כ-80,000 ש"ח .

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

לא.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

לא.

**האם קיימים נהלי אבטחת מידע כתובים ומאושרים. מהו מועד העדכון האחרון?**

כן, משנת 2003.

**האם קיימת בקרה על יישום הנהלים?**

חלקית.

**האם קיים מסמך מדיניות אבטחת מידע משרדית? אם כן – על ידי מי אושר?**

כן, קיים מסמך מדיניות שאושר על ידי סמנכ"לית בכירה למינהל ומשאבי אנוש.

**האם קיימות הדרכות אבטחת מידע לעובדי המשרד? אם כן – באיזו תדירות?**

כן, פעם בשנה.

**האם המשרד עבר סקר סיכונים, אם כן מתי?**

כן.

**האם בוצעו מבדקי חדירות, אם כן מתי?**

לא.

**האם המשרד נתמך על ידי ייעוץ חיצוני לאבטחת מידע?**

עדיין לא, בתהליך.

**שימור רשומות אלקטרוניות**

**האם מונה מנהל רשומות במשרד?**

לא.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

לא.

**האם קיימים נהלים משרדיים לשימור רשומות אלקטרוניות?**

לא.

**מאגרי מידע במשרד והגנה על הפרטיות**

**האם כל המאגרים רשומים כחוק?**

חלק מהמאגרים רשומים.

**האם מונה אחראי להגנת הפרטיות במאגרי המידע ומיהו?**

אין תשובה.

**האם מועברים דיווחים לרשם מאגרי מידע, כנדרש בחוק הגנת הפרטיות?**

כן.

**האם הוקמה ועדה להעברת מידע על פי פרק ד' לחוק הגנת הפרטיות?**

לא.

**האם מועבר מידע אישי לגופים ציבוריים?**

מועבר מידע לפונים.

**האם מועבר מידע אישי לגופים שאינם גופים ציבוריים?**

מועבר מידע לפי דרישה.

הרשת המסווגת

תוכנית התאוששות מאסון (DRP) והמשכיות עסקית

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

לא קיימת תוכנית. ישנה הצלבה של קלטות גיבוי בין אתר ירושלים לתל אביב.

**מי אחראי על גיבוש התוכנית ומימושה?**

ממונה הרשת.

**האם קיימת תוכנית גיבוי מתאימה לצורכי המשרד?**

לא.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

כן, בירושלים קיימת מערכת גיבוי.

**האם מתבצע תרגול תקופתי לגיבוי והתאוששות?**

כן.

ממונה אבטחת מידע

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

מר אסף גרונדמן – ממונה ביטחון ארצי.

**למי כפוף ממונה אבטחת מידע?**

לסמנכ"לית הבכירה למינהל ומשאבי אנוש.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

כן, על ידי שב"כ.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

כן.

**האם קיים תקציב לפעילות אבטחת מידע, גיבוי והתאוששות? אם כן, מהו.**

עדיין לא, בהליך אישור.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

לא.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

כן, בתקן שב"כ.

**האם קיימים נהלי אבטחת מידע כתובים ומאושרים. מהו מועד העדכון האחרון?**

כן, על פי הנחיית שב"כ.

**האם קיימת בקרה על יישום הנהלים?**

כן.

**האם קיים מסמך מדיניות אבטחת מידע משרדית? אם כן – על ידי מי אושר?**

כן.

**האם קיימות הדרכות אבטחת מידע לעובדי המשרד? אם כן – באיזו תדירות?**

כן, פעם בשנה.

**האם המשרד עבר סקר סיכונים, אם כן מתי?**

כן, ב-12/2009.

**האם בוצעו מבדקי חדירות, אם כן מתי?**

כן, ב-12/2009.

**האם המשרד נתמך על ידי ייעוץ חיצוני לאבטחת מידע?**

כן, על ידי שב"כ.

**שימור רשומות אלקטרוניות**

**האם מונה מנהל רשומות במשרד?**

לא.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

לא.

**האם קיימים נהלים משרדיים לשימור רשומות אלקטרוניות?**

לא.

מאגרי מידע במשרד והגנה על הפרטיות **– לא רלוונטי עבור המערכת המסווג.**

**משרד התשתיות הלאומיות**

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

קיימת תוכנית להתאוששות מאסון, בוצעה חלק מהרכישה. המשרד ממתין לתקציב נוסף להתקדמות ולהפעיל את המערכת באופן מלא במהלך 2010.

**מי אחראי על גיבוש התוכנית ומימושה?**

האחראים על גיבוש התוכנית ומימושה הם יחידת המיחשוב, מנהל אגף ביטחון, ויועצי המיחשוב.

**האם קיימת תוכנית גיבוי מתאימה לצורכי המשרד?**

קיימת תוכנית גיבוי מתאימה לצורכי המשרד.

**קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

בשלב זה לא נבחר עדיין אתר חלופי עד לקבלת תקציב נוסף להשלמת פרויקט DRP, אשר יכלול את כל המערכות הקריטיות.

**האם מתבצע תרגול תקופתי לגיבוי והתאוששות?**

מתבצע תרגול תקופתי לשחזור מגיבויים ברמת קבצים, שרת בודד ומערכת שרתים.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

אין מינוי רשמי לאחראי על אבטחת מידע.

**למי כפוף ממונה אבטחת מידע?**

יש למנות גורם נוסף במערכות מידע ואבטחת מידע ולהכפיפו לסמנכ"ל למינהל. נדרש תקן להעסקת עובד נוסף או תקציב להעסקת יועץ.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

אין ממונה במשרד.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

כאשר יהיה תקן נוסף לממונה אבטחת מידע, העובד יוכפף לסמנכ"ל למינהל.

**האם קיים תקציב לפעילות אבטחת מידע, גיבוי והתאוששות? אם כן, מהו.**

אין תקציב מוגדר לנושאי אבטחת מידע, גיבוי והתאוששות מאסון. מבוצע לפי תוכנית עבודה.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

אין ממונה במשרד.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

לא התבצעה הסמכה מלאה לתקן בינלאומי.

**האם קיימים נהלי אבטחת מידע כתובים ומאושרים. מהו מועד העדכון האחרון?**

קיימים נהלים בסיסיים המגיעים מקצין הביטחון של המשרד, נהלים שוטפים.

**האם קיימת בקרה על יישום הנהלים?**

קיימת בקרה חלקית.

**האם קיים מסמך מדיניות אבטחת מידע משרדית? אם כן – על ידי מי אושר?**

לא קיים.

**האם קיימות הדרכות אבטחת מידע לעובדי המשרד? אם כן – באיזו תדירות?**

אין תשובה.

**האם המשרד עבר סקר סיכונים, אם כן מתי?**

המשרד עבר סקר סיכונים, ברמת אינטרנט חיצונית (בוצע בזמן הטמעת האתר).

**האם בוצעו מבדקי חדירות, אם כן מתי?**

בוצע בזמן הטמעת אתר האינטרנט.

**האם המשרד נתמך על ידי ייעוץ חיצוני לאבטחת מידע?**

לא.

**שימור רשומות אלקטרוניות**

**האם מונה מנהל רשומות במשרד?**

לא מונה.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

המשרד טרם קיבל "נהלי מסגרת".

**האם קיימים נהלים משרדיים לשימור רשומות אלקטרוניות?**

קיים נוהל בסיסי של שימור מידע לתקופה של 5 שנים (בגדר האפשרי).

**מאגרי מידע במשרד והגנה על הפרטיות**

הנושא נמצא בבדיקה מול הלשכה המשפטית.

**המוסד לביטוח לאומי**

**תוכנית התאוששות מאסון (DRP) והמשכיות עסקית**

המוסד לביטוח לאומי גיבש תפיסת גיבוי לשעת חירום למקרה של אסון במתקני המחשב המרכזי בירושלים.

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

בהתאם לתפיסה זו, המוסד ערוך לבצע תשלומים לאוכלוסיית המבוטחים באמצעות מרכז הסליקה הבנקאית (מס"ב), במידה והאסון יתרחש בסמוך למועד תשלומי הקצבאות. בנוסף, המוסד ערוך להעתקת הפעילות לאתר גיבוי שהוקם והותאם לצורך זה. המוסד יפעיל את מערכותיו מאתר הגיבוי בהתאם לסדרי עדיפויות שנקבעו מראש עד אשר תושג התאוששות מלאה מהאסון.

**מי אחראי על גיבוש התוכנית ומימושה?**

מינהלת המוסד לביטוח לאומי אחראית לגיבוש התוכנית. מינהל התקשוב ומערכות המידע (תמ"מ) אחראים למימושה.

**האם קיימת תוכנית גיבוי מתאימה לצורכי המשרד?**

קיימת תוכנית גיבוי המותאמת לצורכי המוסד במידה רבה.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

קיים אתר חלופי הכולל את כל התשתיות הנדרשות להפעלת כל המערכות במוסד. המידע בדיסקים באתר הראשי מגובה לאתר הגיבוי על ידי העתקה מיידית סינכרונית בתקשורת, ובנוסף מועברים קלטות לאתר הגיבוי בכל סוף שבוע.

**האם מתבצע תרגול תקופתי לגיבוי והתאוששות?**

המוסד עורך תרגיל גיבוי תקופתי. שנה אחת תרגיל מלא כולל הפעלת הסניפים. שנה אחת תרגיל מצומצם לבדיקת תשתיות מחשוב.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

במוסד מונה אחראי על אבטחת מידע בשנת 1982. החל משנת 1992 מכהן בתפקיד מר בובי פנדריך.

**למי כפוף ממונה אבטחת מידע?**

הממונה כפוף לסמנכ"ל מינהל התקשוב ומערכות המידע.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

אחראי קיבל הכשרה מתאימה, הרבה מעבר לנדרש בתוכנית הנציבות.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

לא קיימת הפרדת סמכויות. לדעת המוסד, רצוי שנושא אבטחת מידע יהיה בתחום האחריות של מינהל המחשוב.

**האם קיים תקציב לפעילות אבטחת מידע, גיבוי והתאוששות? אם כן, מהו.**

קיים תקציב לפעילות אבטחת מידע. התקציב שיועד לנושא בשנת 2009 היה כמיליון וחצי ש"ח.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

כן, ממונה אבטחת מידע אחראי על עמידת המשרד בהוראות חוק הגנת הפרטיות.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

עדיין לא.

**האם קיימים נהלי אבטחת מידע כתובים ומאושרים. מהו מועד העדכון האחרון?**

קיימים נהלי אבטחת מידע. הנהלים נכתבו בשנים 1998-1999. כיום המוסד עמל על עדכון וכתיבה מחדש (בהתאם לנדרש) של קובץ נהלים זה.

**האם קיימת בקרה על יישום הנהלים?**

קיימת בקרה ממוחשבת, ביצוע ביקורות וביקורות פתע.

**האם קיים מסמך מדיניות אבטחת מידע משרדית? אם כן – על ידי מי אושר?**

קיים מסמך מדיניות אבטחת מידע שאושר על ידי מינהלת המוסד.

**האם קיימות הדרכות אבטחת מידע לעובדי המשרד? אם כן – באיזו תדירות?**

במוסד מתקיימות הדרכות אבטחת מידע בכל קורס מקצועי, המתקיים במוסד.

**האם המשרד עבר סקר סיכונים, אם כן מתי?**

סקר סיכונים האחרון בוצע לפני מספר שנים. על-פי תכנית העבודה, בשנת 2010 יתבצע סקר סיכונים כולל ומקיף.

**האם בוצעו מבדקי חדירות, אם כן מתי?**

מבחני חדירות מתבצעים באופן קבוע. המבחן האחרון בוצע בחודש יוני 2009. במסגרת סקר הסיכונים יבוצעו מספר מבחני חדירה נוספים.

**האם המשרד נתמך על ידי ייעוץ חיצוני לאבטחת מידע?**

המוסד אינו נתמך על ידי יועץ לאבטחת מידע באופן שוטף. בהתאם לצרכי העבודה נשכרים מומחים/יועצים לפתרון בעיות נקודתיות.

**שימור רשומות אלקטרוניות**

**האם מונה מנהל רשומות במשרד?**

אין במוסד מנהל רשומות.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

צורת העבודה במוסד מכילה את נהלי ההצלה.

**האם קיימים נהלים משרדיים לשימור רשומות אלקטרוניות?**

מטבע היערכות המוסד להתאוששות מאסון, קיימים ומתבצעים נהלים משרדיים לשימור רשומות אלקטרוניות.

**מאגרי מידע במשרד והגנה על הפרטיות**

**האם כל המאגרים רשומים כחוק?**

כל המאגרים רשומים כחוק.

**האם מונה אחראי להגנת הפרטיות במאגרי המידע ומיהו?**

לא מונה אחראי להגנת הפרטיות. מנהל אבטחת המידע במוסד אחראי גם לנושא זה בתמיכת יועץ משפטי מהלשכה המשפטית של המוסד.

**האם מועברים דיווחים לרשם מאגרי מידע, כנדרש בחוק הגנת הפרטיות?**

מועברים דיווחים כנדרש. כמו כן, מתקיימות התייעצויות עם הרשות למשפט, טכנולוגיה ומדע.

**האם הוקמה ועדה להעברת מידע על פי פרק ד' לחוק הגנת הפרטיות?**

במוסד קיימת ועדה למסירת מידע, הדנה בכל הבקשות למידע מהמוסד לביטוח לאומי. הוועדה הוקמה בשנת 1983.

**האם מועבר מידע אישי לגופים ציבוריים?**

מועבר מידע אישי לגופים ציבוריים אך ורק לאחר אישור הוועדה למסירת מידע שבמוסד.

**האם מועבר מידע אישי לגופים שאינם גופים ציבוריים?**

לא מועבר מידע אישי לגופים שאינם גופים ציבוריים.

**רשות שדות התעופה**

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

ברשות אכן קיימת תוכנית להמשכיות עסקית והתאוששות מאסון, ברם הרשות נמצאת בעיצומו של תכנון מחודש ואישור תוכניות משופרת להמשכיות עסקית ו-DRP. להלן המצב הקיים לתחומי הפעילות של אגף מידע ומחשוב: ברשות קיימים 2 חדרי מחשב, אשר מגבים זה את זה באופן מקוון. שני החדרים ממוקמים במקומות שונים, רחוקים בכ-850 מטר אחד מהשני, ומספקים מענה ל-DRP והמשכיות עסקית לתרחישים ספציפיים על פי הגדרת הרשות.

ברשות קיים מערך תקשורת קמפוס נרחב, אשר פועל בתצורת גיבוי חם, הן בהיבט הכפלת ציודים, והן בהיבטים של קווי תקשורת מגובים (פנימיים וחיצוניים לאתרי קצה.) כחלק משיפור תוכנית התאוששות עסקית, מתקיימת בהנהלת הרשות בחינה לבינוי ולהרחקת חדרי המחשב זה מזה למרחק של כ-3.5 ק"מ, וכן מתן מענה משופר בתחום הטלפוניה ולמשתמשים מבצעיים.

**מי אחראי על גיבוש התוכנית ומימושה?**

האחראי על גיבוש ומימוש תוכנית הגיבוי הינו אגף מידע ומחשוב.

**האם קיימת תוכנית גיבוי מתאימה לצורכי המשרד?**

קיימת תוכנית גיבוי לכלל המערכות, אשר באחריות האגף. תוכנית זו כוללת מערכת גיבוי מרכזית, המגבה את כלל מערכות. כמו כן קיים מערך גיבוי למערכות AS/400, כאשר כל מידע מגובה על קלטות ועותק של המידע מופנה על בסיס יומי לחברת אחסון חיצונית. לנושאי התקשורת מבוצע גיבוי של הגדרות כלל הציודים למחשבי גורמי התקשורת, וכן לשרתי השירות ובקרה של התקשורת.

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

קיימים חדרי תקשוב חלופיים לנושאי התקשורת, מערכות מחשוב והטלפוניה.

**האם מתבצע תרגול תקופתי לגיבוי והתאוששות?**

אגף מידע ומחשוב מקיים תרגול בנושא גיבויים ושחזורים של המידע המגובה.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

אחראי אבטחת המידע ברשות שדות התעופה הינו מר מיכאל גלסמן.

**למי כפוף ממונה אבטחת מידע?**

ממונה אבטחת מידע ברשות הינו ראש אגף מידע ומחשוב, כפוף ישירות למנכ"ל הרשות.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

הממונה על אבטחת מידע עבר קורס ממונה אבטחה של מערכות קריטיות מטעם הרשות הממלכתית לאבטחת מידע (רא"מ). מעבר לכך, לא בוצעה הדרכה נוספת בנושא.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

האחראי על אבטחת המידע ברשות הינו גורם אשר עובד באגף מידע ומחשוב, ומתוקף היותו בעל סמכויות כפי שהוגדרו לתפקיד על ידי הממונה על אבטחת מידע (ראש אגף מידע ומחשוב), ומנכ"ל רשות שדות התעופה.

**האם קיים תקציב לפעילות אבטחת מידע, גיבוי והתאוששות? אם כן, מהו.**

קיימת תוכנית רב שנתית במסגרת תקציב הפיתוח, וכן תקציב אחזקה שוטפת לתחום אבטחת מידע. תוכנית זו עוברת בדיקה אחת, אשרור ותיקוף הן על ידי הנהלת האגף, והן על ידי הגורמים הרלוונטיים ברשות ובמשרד האוצר.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

כל נושא העמידה בהוראות חוק הגנת הפרטיות נמצא תחת פיקוחו הישיר של היועץ המשפטי של הרשות, ולא של הממונה על אבטחת המידע ברשות.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

רשות שדות התעופה אינה מחויבת לעמידה בתקינות אבטחת מידע כלשהן, כפי שנדרש מגופים אחרים. הרשות עומדת בתקינות בינלאומיות בנושאי תעופה בלבד, אשר להן אין התייחסות לנושאי מחשוב.

**האם קיימים נהלי אבטחת מידע כתובים ומאושרים. מהו מועד העדכון האחרון?**

לרשות קיימים נהלים מאושרים בהיבטי שימוש בציוד מחשובי מסוגים שונים. מועד העדכון האחרון לנוהל זה היה בתחילת 2009.

**האם קיימת בקרה על יישום הנהלים?**

אחראי אבטחת המידע ברשות וגורמי הניהול של מערכות מחשוב השונות מבצעים בקרות שוטפות על יישום הכתוב בנהלים על ידי משתמשי הארגון.

**האם קיים מסמך מדיניות אבטחת מידע משרדית? אם כן – על ידי מי אושר?**

לרשות מסמך מדיניות עוד משנת 2007, אשר אושר ותוקף שוב בוועדת ההיגוי העליונה למחשוב ואבטחת מידע, אשר התקיימה בתחילת שנת 2009. אגף מידע ומחשוב פועל לתקף את הרישום במדיניות מעת לעת, ועל פי הצרכים והשינויים המתקיימים בגוף ובמערכות המחשוב.

**האם קיימות הדרכות אבטחת מידע לעובדי המשרד? אם כן – באיזו תדירות?**

אגף מידע ומחשוב ואחראי אבטחת מידע מנהלים הדרכות תקופתיות לעובדי האגף ולגורמים רלוונטיים בארגון על פי צורך. בהיבטי מערכות קריטיות מבוצעת הדרכה פעמיים בשנה על פי הנחיית רא"ם. בהיבטי אבטחת מידע ארגוניים, מבוצעת הדרכה פעם בשנה.

**האם המשרד עבר סקר סיכונים, אם כן מתי?**

הרשות לא עברה סקר סיכונים במהלך שלוש השנים האחרונות.

**האם בוצעו מבדקי חדירות, אם כן מתי?**

אחראי אבטחת מידע יחד עם היועץ החיצוני מבצעים בדיקות תקיפה וחדירה לפחות פעם בשנה וחצי לכלל מערכי המחשוב בארגון (מחשבים, שרתים, ציודי תקשורת, ציוד הגנה). חצי שנה לאחר כל בדיקה מסוג זה מבוצעת בדיקה פנימית, על מנת לוודא עמידה בדרישות. כמו כן, מתוקף היות הרשות גוף מונחה על ידי רא"מ, מבוצעים ברשות מבדקי פריצה למערכות קריטיות על ידי רא"מ בהתאם לשיקוליה.

**האם המשרד נתמך על ידי ייעוץ חיצוני לאבטחת מידע?**

לרשות קיים הסכם ייעוץ בנושאי אבטחת מידע עם חברה מסחרית.

**שימור רשומות אלקטרוניות**

**האם מונה מנהל רשומות במשרד?**

הרשות אינה מודעת לנושא שימור רשומות אלקטרוניות כפי שמוגדר בסעיף זה, וכן הרשות לא קיבלה את "נהלי ההצלה", או את "נהלי המסגרת".

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

כפי שצוין לעיל, הרשות אינה מודעת לנהלים אלה, ולכן אין בידיה נהלים מסוג זה.

**האם קיימים נהלים משרדיים לשימור רשומות אלקטרוניות?**

כפי שצוין לעיל, הרשות אינה מודעת לנהלים אלה, ולכן אין בידיה נהלים מסוג זה.

**מאגרי מידע במשרד והגנה על הפרטיות**

**האם כל המאגרים רשומים כחוק?**

הרשות פועלת על פי חוק לרישום מאגרי המידע הנמצאים באחריותה. כלל המאגרים הקיימים רשומים כחוק. מאגרים חדשים, במידה ויהיו כאלה, ייבדקו על פי הכתוב בחוק, ויירשמו במידת הצורך.

**האם מונה אחראי להגנת הפרטיות במאגרי המידע ומיהו?**

האחראית להגנת הפרטיות ברשות הינה עו"ד תמר תורג'מן מהלשכה המשפטית.

**האם מועברים דיווחים לרשם מאגרי מידע, כנדרש בחוק הגנת הפרטיות?**

הרשות פועלת על פי חוק לרישום מאגרי מידע, ומתוקף כך מעבירה דיווחים שונים, הקשורים למאגרי המידע שבידיה, ואשר נרשמו אצל רשם המאגרים במידת הצורך.

**האם הוקמה ועדה להעברת מידע על פי פרק ד' לחוק הגנת הפרטיות?**

הרשות נמצאת בעיצומו של מהלך להגדרת נהלי עבודה ותקינה לנושא רישום מאגרי מידע, הגדרת תצורת עבודה מול גופים ציבוריים להעברת מידע בין הצדדים, וכן קביעת הסמכויות של כל גורם בהיררכיה, הנדרש לרישום המאגר (מנהלי מאגרים, אחראי להגנת הפרטיות, מנהל אבטחת המידע וכדומה). בסיום שלב הכתיבה והבדיקה, יועברו הנהלים לאישור ועדת ההיגוי למחשוב ואבטחת מידע, אשר תשמש גם כוועדה להעברת המידע.

**האם מועבר מידע אישי לגופים ציבוריים?**

חלק קטן ממאגרי המידע ברשות מכילים מידע אישי, אשר מועבר לעיתים לגופים ציבוריים. כל מאגר כזה רשום בהתאמה אצל רשם המאגרים, כנדרש בחוק.

**האם מועבר מידע אישי לגופים שאינם גופים ציבוריים?**

הרשות אינה מעבירה בשלב זה מידע אישי לגופים שאינם ציבוריים. במידה ויהיה צורך בכך בעתיד - תפעל הרשות כמתחייב בחוק בנושא זה.

**רשות השידור**

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אלו מערכות היא חלה?**

רוב המערכות באגף מערכות מידע מגובים בשרתים כפולים ובאתר מרוחק. המערכות שאין להן שרת גיבוי הן: כספים, מלאי ושרתי הדואר.

**מי אחראי על גיבוש התוכנית ומימושה?**

נושא זה צריך להיות נדון על-ידי ועדת היגוי וזאת אינה פועלת מזה שנים.

**האם קיימת תוכנית גיבוי מתאימה לצורכי המשרד.**

יש תוכנית גיבוי לכל המערכות באגף מערות מידע.

**האם קיים אתר חילופי לכל תשתיות המידע של המשרד, או למערכות מסוימות? נא לפרט את המערכות המגובות.**

ראה תשובה ראשונה, לא קיים אתר חלופי לתחנות עבודה.

**האם מתבצע תרגול תקופתי לגיבוי והתאוששות?**

שחזורים נעשים אקראית באופן תקופתי. בשנת 2010 מתוכננת פעילות לשחזור מערכות באופן יזום/מבוקר.

**ממונה אבטחת מידע**

**האם הממונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

פביו ליבסטר מנהל התקשורת,ובחלקיות משרה אחראי גם על אבטחת מידע.

**למי כפוף ממונה אבטחת מידע?**

מנהל אגף מערכות מידע.

**האם הממונה קיבל הכשרה מתאימה (על-פי התוכנית שאושרה על-ידי האגף והנציבות?)**

לא, בעיקר כי אין ברשות אחראי במשרה מלאה.

**האם קיימת הפרדת סמכויות בין האחראי על אבטחת מידע לבין מנהל מערכות מידע מנמ"ר) במשרד.**

קיימת הפרדת סמכויות בין צוותי התוכנה לבין תחום אחראי אבטחת מידע. שני הגורמים כפופים למנמ"ר.

**האם קיים תקציב לפעילות אבטחת מידע, גיבוי והתאוששות? אם כן, מהו?**

לא הוקצה תקציב מיוחד. התקציב של הפעולות הינו זעום עקב מצבה של הרשות.

**האם ממונה אבטחת המידע אחראי גם על עמידת המשרד בהוראת חוק הגנת הפרטיות?**

מנהלי המאגרים אמורים להתייחס לדרישות חוק הגנת הפרטיות. באגף הגבייה הוסמך לתפקיד זה מנהל הסיסטם.

**נהלי אבטחת מידע במשרד**

**האם המשרד, או יחידות במשרד עומדים בתקן אבטחה בינ"ל כלשהו (כגון ISO 27001)?**

לא, הרשות פועלת בהתאם ליכולת ולאמצעים שיש ברשותה.

**האם קיימים נהלי אבטחת מידע כתובים ומאושרים. מהו מועד העדכון האחרון?**

כן, קיימים נהלי אבטחת מידע כתובים. עדכון אחרון בשנת 2005.

**האם קיימת בקרה על ישום הנהלים?**

הבקרה נעשית באופן שוטף, אין תוכנית בקרה מסודרת.

**האם קיים מסמך מדיניות אבטחת מידע משרדית? אם כן – על ידי מי אושר?**

לא

**האם קיימות הדרכות אבטחת מידע לעובדי המשרד? אם כן - באיזה תדירות?**

לא

**האם המשרד עבר סקר סיכונים, אם כן מתי?**

כן, במהלך ספטמבר 2009. על ידי חברת KPMG.

**האם בוצעו מבדקי חדירות, אם כן מתי?**

כן, ספטמבר 2005.

**אם המשרד נתמך על-ידי יעוץ חיצוני לאבטחת מידע?**

היה בעבר, בשנתיים האחרונות אין עקב בעיות תקציב.

**שימור רשומות אלקטרוניות**

**האם מונה מנהל רשומות אלקטרוניות במשרד?**

לא.

**האם מיושמים "נהלי הצלה" שהועברו למשרד על-ידי האגף (ראה עמודים 95-99 ב"נהלי מסגרת")**

נהלי הצלה לרישום רשומות אלקטרוניות – מבוצע ביחידת המחשב – גיבויים. קביעת שם מסמך – לא מיושם. שימור דואר אלקטרוני – לא נשמר עקב חוסר תקציב לארכיון דוא"ל. שמירת סטטוס של פורטל האינטרנט – מגובה באגף מערכות מידע ואצל ספק האינטרנט. שימור סרטים מגנטיים – נשמר בכספות חסינות אש.

**האם קיימים נהלים משרדיים לשימור רשומות אלקטרוניות?**

במסגרת גיבוי בסיסי הנתונים.

**מאגרי מידע במשרד והגנה על פרטיות**

**האם כל המאגרים רשומים כחוק?**

קיים מאגר מידע אחד שמספרו בפנקס מאגרי המידע הינו 3323. המאגר רשום כחוק והרישום תואם את המצב העובדתי לרבות השימושים במאגר ונושאי התפקידים.

**האם מונה אחראי להגנת הפרטיות במאגרי המידע ומיהו?**

מנהל הסיסטם ביחידת המיחשוב של אגף הגבייה במסגרת תפקידו לאבטחת המידע, אחראי להגנת הפרטיות במאגר הנ"ל. כיום מכהן בתפקיד זה, מר שלמה ברלינגר.

**האם מועברים דיווחים לרשם מאגרי המידע,כנדרש בחוק הגנת הפרטיות?**

לא מועברים דיווחים לרשם מאגרי המידע.

**האם הוקמה ועדה להעברת מידע על פי פרק ד' לחוק הגנת הפרטיות?**

הוקמה בעבר ועדה להעברת מידע ברשות השידור על-פי פרק ד' לחוק הגנת הפרטיות.

**האם מועבר מידע אישי לגופים ציבוריים?**

מועבר מידע אישי (רשומות של אזרחים מקובץ המידע של אגף הגבייה) לגופים ציבוריים רק לצרכי עבודה, בעיקר בירור פרטים ו/או אימות נתונים קיימים, בהתאם לחוק. הנתונים מועברים בצורה מוגנת.

**האם מועבר מידע אישי לגופים שאינם גופים ציבוריים?**

מועבר מידע אישי כנ"ל לגופים שאינם גופים ציבוריים כגון בתי דפוס לצורך משלוח הודעות, וכן לגופים הפועלים מטעם רשות השידור, כגון עורכי דין בקשר לגביית האגרה. הנתונים מועברים בצורה מוגנת.

**שירות התעסוקה הישראלי**

**תוכנית התאוששות מאסון (DRP) והמשכיות עסקית**

**האם קיימת תוכנית להמשכיות עסקית והתאוששות מאסון במשרד, ולגבי אילו מערכות היא חלה?**

במסגרת פרויקט המחשוב הגדול ("בינה והשמה"), גובשה תוכנית להמשכיות עסקית ולהתאוששות מאסון, שתחול על כל מערך המחשוב, כולל מערכת השמה הארגונית.

**מי אחראי על גיבוש התוכנית ומימושה?**

גיבוש התכנית בוצע על ידי מנהל אגף מערכות מידע, בליווי חברה מייעצת, יחד עם חברת "מלם-תים", האחראית על מימוש התכנית במסגרת שירותי מיקור חוץ שהיא מעניקה לשירות התעסוקה (החל משנת 2010).

**האם קיימת תוכנית גיבוי מתאימה לצורכי המשרד?**

כל נתוני מערכת ההשמה, הנשמרים במאגר הנתונים המרכזי של השירות, מגובים על ידי נוהל מסודר. כיום מבוצע גיבוי זה על ידי חברת IBM, הנותנת לשירות התעסוקה שירותי מיקור חוץ החל משנת 1995. בנוסף, חומר משרדי (מסמכים ודואר אלקטרוני) של המשרד הראשי בירושלים ובתל אביב מגובה אף הוא, ברמה יומית, באחריות אגף מערכות מידע. החל משנת 2010, יבוצעו כל הגיבויים הנדרשים, הן של מערכת ההשמה, והן של חומר משרדי, על ידי חברת "מלם-תים".

**האם קיים אתר חלופי לכל תשתיות המידע של המשרד, או למערכות מסוימות? נא לפרט מערכות המגובות.**

במסגרת פרויקט המחשוב הגדול, יוקם בשנת 2010 אתר חלופי לכל תשתיות המידע של השירות. בעוד שמערכות הייצור ירוכזו באתר "מלם" בירושלים, האתר החלופי ימוקם בבית "מלם" בפתח תקווה, ויאפשר המשך עבודה בכל לשכות התעסוקה ברחבי הארץ.

**האם מתבצע תרגול תקופתי לגיבוי והתאוששות?**

תרגילים תקופתיים יבוצעו על ידי "מלם", לאחר ייצובה של המערכת החדשה.

**ממונה אבטחת מידע**

**האם מונה אחראי על אבטחת המידע במשרד? נא לציין את שמו. אם קיים יותר מאחראי אחד, ציינו את שמם ותחומי האחריות שלהם.**

בשירות התעסוקה לא מונה עד היום ממונה על אבטחת מידע בארגון. יחד עם זאת, מונתה לאחרונה ועדה לאבטחת מידע, אשר מתפקידה יהיה לבחור ממונה כזה. למרות האמור לעיל, לפני מספר שנים מונתה הגברת רחל אשכנזי כאחראית על אבטחת מידע, מטעם אגף מערכות מידע. תחומי אחריותה העיקריים הם: העברת ידע בתוך הארגון בנושאי אבטחת מידע, מתן הרשאות למשתמשי מערכת ההשמה, ביצוע מעקב אחר החלפות סיסמה תקופתיות של משתמשי המערכת, רענון נהלי אחסון ושמירת נתונים, בקרת סיכונים פיזייים – סביבתיים, והעברת נתונים לגופים חיצוניים. הגב' אשכנזי עובדת בתיאום עם חברת IBM, המספקת שירותי מיקור חוץ. היא אמורה למלא תפקיד זה גם לאחר המעבר למערכת של מלם-תים.

**למי כפוף ממונה אבטחת מידע?**

למנהל אגף מערכות מידע.

**האם הממונה קיבל הכשרה מתאימה (על-פי התוכנית שאושרה על ידי האגף והנציבות)?**

האחראית לא קיבלה הכשרה פורמאלית, אך היא מקבלת הדרכה ועיוץ ממומחי אבטחת מידע מטעם ספק מיקור חוץ. הסדר זה ישאר בתוקף גם עם החברה החדשה.

**האם קיימת הפרדת סמכויות בין האחראי על אבטחת מידע לבין מנהל מערכות מידע (מנמ"ר) במשרד?**

לא.

**האם קיים תקציב לפעילות אבטחת מידע, גיבוי והתאוששות? אם כן, מהו.**

לא. התקציב כלול בתקציב של הפעלת המתקן על ידי חברת מלם-תים.

**האם ממונה אבטחת המידע אחראי גם על עמידת המשרד בהוראות חוק הגנת הפרטיות?**

כן.

**נהלי אבטחת מידע במשרד**

**האם המשרד, או יחידות במשרד, עומדים בתקן אבטחה בינ"ל כלשהו (כגון 27001 ISO)?**

מדיניות אבטחת המידע במערכת ארגונית של שירות התעסוקה מסוכמת במסמך 331 GSD, המתקבל מחברת IBM מידי שנה. מידי תקופה, מבצעת החברה בדיקה בפועל של סטאטוס אבטחת המידע, בהתאם למסמך זה.

**האם קיימים נהלי אבטחת מידע כתובים ומאושרים. מהו מועד העדכון האחרון?**

ראה סעיף קודם.

**האם קיימת בקרה על יישום הנהלים?**

לאחר כל בדיקות סטאטוס, מעבירה חברת IBM בדיקה לאישור המנמ"ר.

**האם קיים מסמך מדיניות אבטחת מידע משרדית? אם כן – על ידי מי אושר?**

במסגרת פרויקט המחשוב הגדול, הוגדרה מדיניות אבטחת מידע, באמצעות מנהל הרשאות אפליקטיבי (AzMan), עבור היישומים הארגוניים הנכללים במסגרתו (Authorization Store). בצורה זו, אדמיניסטראטורים יכולים לנהל את מדיניות ההרשאות עבור מספר מערכות ארגוניות (או כלל מערכות הארגון), לשתף מידע ביניהם (כגון עץ תפקידים ארגוני), לתפעל ולתחזק מדיניות זו בעזרת מנגנון גיבויים אחיד.

**האם קיימות הדרכות אבטחת מידע לעובדי המשרד? אם כן – באיזו תדירות?**

האחראית על אבטחת מידע מבצעת מידי תקופה הדרכות בנושא אבטחת מידע. בהדרכות אלו היא מעבירה ידע כללי בנושא אבטחת מידע, מנחה את עובדי המשרד בכל הקשור להרשאות שימוש במערכת, מרעננת שימוש בסיסמאות ומסבירה על נושאים שונים, כגון: שמירה על סודיות, אחסון ושמירה של פלטים ותדפיסים, ונהלי גריסה.

**האם המשרד עבר סקר סיכונים, אם כן מתי?**

עם הקמת אתר האינטרנט החדש של שירות התעסוקה, עבר המשרד בהצלחה סקר סיכונים. בנוסף, עם כניסתה של מערכת המידע החדשה, בשנת 2010 יעבור המשרד סקר סיכונים מקיף.

**האם בוצעו מבדקי חדירות, אם כן מתי?**

ראה תשובה לעיל.

**האם המשרד נתמך על ידי ייעוץ חיצוני לאבטחת מידע?**

כן. במסגרת הקמת המערכת החדשה, המשרד נתמך על ידי יועץ טכנולוגי של חברה פרטית, המתמחה בנושאי אבטחת מידע ותשתיות.

**שימור רשומות אלקטרוניות**

**האם מונה מנהל רשומות במשרד?**

לא.

**האם מיושמים "נהלי הצלה" שהועברו למשרד על-ידי האגף? (ראה עמודים 95-99 ב"נהלי מסגרת")**

נהלים אלה אינם מוכרים במשרד, ומכאן שאינם מיושמים.

**האם קיימים נהלים משרדיים לשימור רשומות אלקטרוניות?**

כל הרשומות האלקטרוניות הנוצרות והמעודכנות בבסיס הנתונים התפעולי של מערכת ההשמה, נשמרות ומגובות בבסיסי נתונים מתקדמים. רשומות אלקטרוניות של דואר אלקטרוני של עובדי המשרד הראשי בירושלים ובתל אביב נשמרות ומגובות על גבי שרתים ייחודיים. במסגרת פרויקט המחשוב החדש, יוקם גם פורטל ארגוני לניהול הידע הארגוני. גם הנתונים שבו יגובו ויישמרו על גבי שרתים ייחודיים.

**מאגרי מידע במשרד והגנה על הפרטיות**

**האם כל המאגרים רשומים כחוק?**

כל המאגרים רשומים כחוק. הרישום בוצע על ידי מנהל אגף מערכות מידע הקודם.

**האם מונה אחראי להגנת הפרטיות במאגרי המידע ומיהו?**

כאמור לעיל, הגב' רחל אשכנזי היא האחראית לנושא זה מטעם אגף מערכות מידע.

**האם מועברים דיווחים לרשם מאגרי מידע, כנדרש בחוק הגנת הפרטיות?**

בשנים האחרונות לא התבקש השירות להעביר דיווחים כלשהם לרשם מאגרי המידע.

**האם הוקמה ועדה להעברת מידע על פי פרק ד' לחוק הגנת הפרטיות?**

לא.

**האם מועבר מידע אישי לגופים ציבוריים?**

מידע מועבר באופן קבוע למוסד לביטוח לאומי, לצורך מימוש זכויותיהם הסוציאליות של דורשי עבודה לדמי אבטלה ולגמלת הבטחת הכנסה.

**האם מועבר מידע אישי לגופים שאינם גופים ציבוריים?**

לעתים מוגשות בקשות לקבלת מידע מגופים שאינם ציבוריים. נתונים מועברים אך ורק במקרה שבו האדם שהמידע נוגע אליו, נותן הרשאה מפורשת לכך.