**גביית ארנונה ממשרדי הממשלה  
ומחברות ממשלתיות**

**החלטה מספר בק/38 מיום 11.2.2008**

**מחליטים:**

יושב ראש ועדת השרים, השר עמי אילון מסכם:

המחלוקות הקיימות בנושא תשלום ארנונה בגין משרדי ממשלה וחברות ממשלתיות נובעות בראש ובראשונה מבלבול ומבוכה הנגרמת מאי קביעת הוראות וכללים מחייבים בנושא.

מבקש כי ועדת ברזילי, המגבשת המלצות לרפורמה מקיפה בתחום הארנונה תתייחס, בין השאר, לנושאים אותם ציין מבקר המדינה בכל הקשור לנושא הארנונה."

**ביצוע ההחלטה**

**משרד הפנים**

ביום 21.4.10 נפגש יו"ר ועדת ברזילי עם שר הפנים במטרה לשמוע את הערותיו לטיוטת דוח הוועדה. שר הפנים אלי ישי פירט באלו נושאים אין להתפשר בחיוב ארנונה ובאלו מקרים אפשר להתגמש במתן הנחות.

יו"ר ועדת ברזילי נפגש עם שר האוצר לקבלת משוב על מסקנות הוועדה. כמו כן, הוועדה נפגשה שוב עם נציגי השלטון המקומי במטרה להגיע להסכמות בנושא "קרן ארנונה ממשלתית".

לאחר ישיבות אלה הוועדה אמורה להתכנס עוד מספר פעמים כדי לגבש סופית את המלצותיה בהילקח בחשבון עמדת המתנגדים ומניעיהם.