הקצאת מענקי איזון לרשויות המקומיות - מעקב אחר ביצוע החלטת הממשלה מס' 2899  
מיום 6.1.2008

החלטה מספר בק/56 מיום 11.8.2008

מחליטים:

יושב ראש ועדת השרים, השר עמי אילון, מסכם:

ראוי כי הוועדה בראשות פרופ' שינין תבחן הבטחת אספקת סל שירותים מוניציפאליים ראוי לתושבים. מוסיף כי חש אי נוחות מסירוב משרד האוצר להשתתף בוועדה. מציין כי ראוי לקיים דיון בהמלצות הוועדה במליאת הממשלה עוד בשנה זו במגמה להטמיע חלק מהמלצותיה כבר בתקציב 2009. מנחה לקיים דיון בוועדת השרים לביקורת המדינה בהמלצות הוועדה או בדו"ח ביניים מטעמה, בסמוך להגשתם."

ביצוע ההחלטה

משרד הפנים

מאחר שלא עלה בידי ועדת שיינין לגבש המלצות וסיכומים באשר לנוסחה חדשה להקצאת מענקי האיזון לרשויות, פנה יו"ר ועדת הכספים של הכנסת, ח"כ משה גפני אל מנכ"לי משרדי הפנים והאוצר ויו"ר מרכז השלטון המקומי והודיע להם על החלטת ועדת הכספים של הכנסת להקים צוות היגוי בנושא גובה מענקי האיזון ברשויות המקומיות. בצוות זה חברים שלושה נציגים מוועדת הכספים, שלושה ממשרד האוצר, שלושה נציגים מהמרכז לשלטון מקומי ושלושה נציגים ממשרד הפנים כולל מנכ"ל המשרד, גבריאל מימון, מנהל המינהל לשלטון מקומי, מר רני פינצי ומשנה למנכ"ל, ד"ר שוקי אמרני.