**יישובים בתת-אכלוס**

**הגופים המבוקרים: מינהל מקרקעי ישראל; משרד החקלאות ופיתוח הכפר**

**ליקוי**

להחלטות העוסקות בעתידם של יישובים בתת-אכלוס השלכות מרחיקות לכת לגבי תושביהם ועל גורמים אחרים כגון נושים, התנועה המיישבת ועוד. יש מקום לבחון פתרונות בידי ועדה ציבורית או ממשלתית אשר תגיש את המלצותיה לצורך קבלת החלטה מחייבת. היעדר הסכמה מתמשך אינו תקין.

**מעקב**

**מינהל מקרקעי ישראל**

1. הנושא יידון בהנהלת המינהל בחודש אוקטובר 2010. כולל הצגת נתונים ודיווח פרטני על כל ישוב וישוב שהינו בתת אכלוס, כולל דיווח פרטני לגבי היישובים שחדלו להיות בתת אכלוס.

ראה הערות רה"מ 60ב' עמ' 98.

**מעקב**

**משרד החקלאות ופיתוח הכפר**

1. הנוהל יעודכן בתום הדיונים בין המשרד לבין רשם האגודות השיתופיות. טיוטה מעודכנת תובא לדיון בנובמבר 2010 והכוונה לאשרה עד סוף שנת 2010.

ראה הערות רה"מ 60ב' עמ' 98.

**ליקוי**

הניסיונות להגיע להסדר ביישובים נמשכים שנים ארוכות. בכל ארבעת היישובים לא נבחנו חלופות אפשריות ועלויותיהן לפני שהוחלט על פתרון מסוים.

**ליקוי**

במועד סיום הביקורת לא הייתה ברשות לתכנון ובמינהל מקרקעי ישראל רשימה מדויקת של כל היישובים המוגדרים כיישובים בתת-אכלוס, ואף לא היה להם מידע כולל על אמצעי הייצור שמחזיקים יישובים אלה (קרקעות, מכסות מים ועוד).

**מעקב**

**מינהל מקרקעי ישראל**

3. לא דווח על התקדמות בתיקון הליקוי.

**ליקוי**

בטיפול ביישובים בתת-אכלוס מעורבים גורמים רבים. כדי לקבל את ההחלטות בעניינם יש לקיים עבודת מטה משותפת של כל הגופים הרלוונטיים. משרד החקלאות ומינהל מקרקעי ישראל צריכים להיות נחושים והחלטיים יותר בעניין יישום החלטותיהם, לתאם ביניהם את הפעילות ולשתף פעולה עם רשם האגודות השיתופיות.

**מעקב**

**משרד החקלאות ופיתוח הכפר**

4. מתקיימים דיונים לתיאום בין המשרד לבין רשם האגודות השיתופיות והמינהל. צפי לסיום סבב זה - נובמבר 2010. בכוונת המשרד להגיע עד לסוף שנה זו עם עמדה/המלצה לגבי הגוף המתאים לטיפול בנושא (ועדה בין-משרדית או אחר) בנוסף, מקודם טיפול בבסיס המידע החיוני לקבלת החלטות בנושא זה.

**מעקב**

**מינהל מקרקעי ישראל**

4. לא דווח על התקדמות בתיקון הליקוי.