**משרד החוץ**

**הקונסוליה ונציגות הקבע ליד האו"ם בניו יורק**

ליקויים מס' 1,2,5,8,14,15,16 תוקנו. ראה הערות רה"מ 60 ב' עמ' 173-179.

**הגוף המבוקר: משרד החוץ**

**ליקוי**

3. מקצת השליחים לא עברו מסלול הכשרה והדרכה או שעברו מסלול הכשרה חלקי לפני שהחלו בתפקידם, ולכמה מהשליחים לא היה ניסיון קודם מתאים לתפקיד. המשרד לא הקפיד לדרוש מכל השליחים שסיימו את תפקידם בניו יורק להכין דוח סיום תפקיד, שהוא כלי חשוב לעובד המחליף ללימוד התפקיד החדש. מקצת השליחים נזקקו לחלק ניכר משבוע ההתארגנות המוקדמת לשם התארגנות אישית, ולא נותר להם די זמן לחפיפה המקצועית.

**מעקב**

**משרד החוץ**

3. משך החפיפה נקבע בתיאום עם גורמים חיצוניים ובראשם משרד האוצר שלנושא זה יש השלכות תקציביות.

ראה הערות רה"מ 60ב' עמ' 174.

**ליקוי**

4. על משרד החוץ להקפיד שכל עובד שמונה לתפקיד בחו"ל ישתתף בתכנית השתלמות מובנית ומותאמת לתפקיד ולמקום השירות שתקנה לו הבנה של התפקיד וכלים להתמודד עם סוגיות שעולות בעת השירות בחו"ל. כמו כן, מן הראוי שהמשרד יקבע פרק זמן שיאפשר חפיפה מספקת בעניינים המקצועיים במובחן מפרק הזמן הדרוש להתארגנות אישית מוקדמת.

**מעקב**

4. המשרד פועל להקדים מינויי עובדים, כדי להותיר זמן מספיק להכשרות בתחומים עליהם הם מופקדים – קורסי הכנה לחו"ל; ימי העשרה; תקשורת; כלכלה ועוד. כמו כן נעשה מאמץ להציבם לעבודה באגף צפון אמריקה טרם השליחות.

**ליקוי**

6. משרד מבקר המדינה העיר כי עד להכנסת השיפורים במערכת המחשוב עליו לנקוט את כל האמצעים הדרושים כדי שיהיה בידיו מידע מעודכן על איוש משרות העמ"י על מנת שיוכל לפקח על איושן. עליו לקדם במהירות את שיפור מערכות המידע שבהן מנוהל מערך כוח האדם כך שהנתונים הנוגעים לעובדים בחו"ל יהיו אמינים, מלאים ותואמים.

**מעקב**

6. מערכת המחשוב בתחום העובדים המקומיים הישראליים (להלן: עמ"י) נמצאת בתהליך הקמה. בוצעו כבר מספר שלבים שכללו אפיונים והגדרות.

ראה הערות רה"מ 60ב' עמ' 175.

**ליקוי**

7. המשרד אינו מחייב פרסום פומבי של משרות פנויות של עמ"י ועמ"ז המועסקים על פי חוזה מיוחד, ולכן אין ניתנת הזדמנות שווה לכל המעוניין להציע מועמדות למשרה. על המשרד להקפיד לכוון את הפרסום לישראלים שממילא עתידים להעתיק מושבם לחו"ל, למשל בשל לימודים או בשל שליחות של בני משפחתם מטעם המדינה. לשם כך עליו לפרסם את המשרות הפנויות באתר המשרד ובאתרי אינטרנט מתאימים אחרים.

**מעקב**

7. לא דווח על התקדמות בתיקון הליקוי.

ראה הערות רה"מ 60ב' עמ' 176.

**ליקוי**

9. שיעור קצובת הייצוג המשולמת לשליחים בכל חודש, נקבע על פי הדרג של העובדים בלי להתחשב בסוג התפקיד, בהיקף האירוח המתחייב מהתפקיד ובמקום השירות. הדיווח של השליחים על הוצאות ייצוג אינו מפורט דיו, ולכן אי-אפשר לבדוק אם ההוצאות הוצאו במסגרת התפקיד ועל פי הוראות תקנון שירות החוץ של המשרד. על המשרד לבחון מחדש את אמות המידה שלפיהן נקבע שיעור קצובת הייצוג ולהביא לדיון בוועדה הבין-משרדית ולאישורה אמות מידה המותאמות לצורכי התפקידים ולמקום השירות.

**מעקב**

9. הדיונים בנושא דמי ייצוג למול הממונה על השכר במשרד האוצר טרם הסתיימו.

ראה הערות רה"מ 60ב' עמ' 177.

**ליקוי**

10. משרד מבקר המדינה העמיד את משרד החוץ על החובה לאשר תשלומים רק על סמך קבלות ובהן מידע מלא ומפורט שיאפשר הבחנה בין אירוח שבוצע במסגרת התפקיד לאירוח פרטי. אישור תשלום על סמך קבלות לא מפורטות ודיווח חסר, עושה פלסתר את המטרה שבבסיס תשלום דמי הייצוג. אשר לתשלום דמי ייצוג בגין הוצאות אירוח בבית, על הוועדה הבין-משרדית לגבש הסדרים מידתיים להחזר הוצאות אלה הניתנים לפיקוח ולבקרה.

**מעקב**

10. על כל שליח להגיש קבלות על אירוח מחוץ לבית בפירוט שמות האורחים.

חוזר "קצובת ייצוג – עדכון והבהרה" הופץ לכל שליחי המשרד בחו"ל בתאריך 25.2.2010.

תקנון שירות החוץ מצוי בהליכי עדכון.

ראה הערות רה"מ 60ב' עמ' 177.

**ליקוי**

11. לדעת משרד מבקר המדינה, נוכח ההוצאות הגבוהות על שכר לימוד בבתי הספר הפרטיים, ראוי שהמשרד יבחן את האפשרות לקבוע שכר לימוד מרבי על פי מקום השירות, וכן ראוי שיקבע אמות מידה ברורות וחד-משמעיות לחריגה מסכום המרבי שנקבע. שליח שיבחר לשלוח את ילדיו לבית ספר ששכר הלימוד בו גבוה מסכום המרבי שייקבע, יידרש לשלם בעצמו את ההפרש.

**מעקב**

11. לא דווח על התקדמות בתיקון הליקוי.

ראה הערות רה"מ 60ב' עמ' 177.

**ליקוי**

12. המשרד שילם עבור דירת השרד של הקונכ"ל שכר דירה הגבוה פי שניים ויותר משכר הדירה עבור שתי דירות שרד אחרות של בעלי תפקידים בכירים באזור מנהטן.

**מעקב**

12. לא אותרה דירה מתאימה ויצוגית בעלות נמוכה יותר. שכר הדירה הנוכחי הופחת.

**ליקוי**

13. לקונסוליה ולנציגות באו"ם הוקצו בתקן שש משרות להעסקת עובדי משק בית בבתיהם של ראשי הנציגויות. נמצא שלסגן השגרירה לאו"ם הוקצו 1.75 משרות לעבודות ניקיון, יותר מפי שלושה מכפי שנקבע בתקנון.

**מעקב**

13. הקצאת המשרות נעשית בהתאם לתקנון ולדוח תקנים.