**פרויקט נמ"ר-הקמת מערכת ממוחשבת עבור  
בתי החולים**

**הגופים המבוקרים: משרד הבריאות; משרד האוצר**

ליקויים 2-8,10 תוקנו. ראה הערות רה"מ 60ב' עמ' 154-160.

**ליקוי**

1. הפרויקט החל בשנת 1998 והיה אמור להסתיים ולפעול כבר בתחילת שנת 2004. ביצועו ויישומו התמשכו מעבר ללוח הזמנים המתוכנן. עם זאת יש להביא בחשבון כי הפרויקט היה כרוך בהתמודדות עם שינויים טכנולוגיים ועם שינויים בדרישות הלקוח ובצורך להתגבר על חיכוכים עם ספקים.

**מעקב**

**משרד הבריאות**

1. התקנת מערכת "SAP" הסתיימה בכל המעבדות למעט בית חולים שיבא. בנק הדם בבית החולים רמב"ם יסיים את הליך ההתקנה בדצמבר 2010 ובבית חולים בני ציון בתחילת 2011.

ראה הערות רה"מ 60ב' עמ' 154.

**ליקוי**

9. המשרד ובתי החולים לא נערכו לשלב התפעול השוטף לאחר השלמת הפיתוח של נמ"ר. הידע המקצועי על פרויקט נמ"ר ומערכותיו נצבר בידי גורמים חיצוניים ששירותיהם נרכשו לתקופה קצובה. לפיכך על הנהלת המשרד להיערך כראוי לתפעולה ולתחזוקתה של המערכת ולהחליט על כך לאחר עבודת מטה שתבחן חלופות לתפעול השוטף ואת אומדן עלויותיהן. בד בבד על המשרד לפעול לגיבוש צוות מקצועי של עובדי המשרד שירכז ידע על הפרויקט, ויסייע בהמשך תפעול המערכת ובקבלת החלטות בנושא.

**מעקב**

9. עבודת המטה בנושא תפעולה ותחזוקה של המערכת נמצאת בעיצומה וטרם הסתיימה. עד סוף 2010 אמורה להתגבש התוכנית.

ראה הערות רה"מ 60ב' עמ' 159.