**משרד החינוך**

**פרס ישראל**

**הגופים המבוקרים: משרד החינוך; נציבות שירות המדינה**

ליקויים 8,12,13 תוקנו. ראה הערות רה"מ 60ב' עמ' 189.

**ליקוי**

1. תקנון לבחירת זוכים בפרס ישראל:הזוכים בפרס נבחרים על פי תקנון לפרסי ישראל המפרט את התחומים שבעבורם מוענקים הפרסים ומתווה את הליכי בחירתם. מאז השינוי האחרון של התקנון בשנת 2002 המשרד לא עדכן אותו למרות שינויים חברתיים, כלכליים, תרבותיים וטכנולוגיים שחלו במדינה.

**מעקב**

**משרד החינוך**

1. בחודש מאי 2010 מינה שר החינוך ועדה ציבורית בראשות פרופ' משה בר אשר, נשיא האקדמיה ללשון העברית, שתפקידה לבחון את תקנון פרס ישראל ולהמליץ על שינויים נדרשים במגוון נושאים הנוגעים למתן הפרס. הוועדה הגישה את מסקנותיה לשר החינוך בחודש אוקטובר 2010 והשר אימץ את מרביתן.

ראה הערות רה"מ 60ב' עמ' 189.

**ליקוי**

2. החשב הכללי באוצר פרסם ב-1988 חוזר בנושא העסקת יועצים שאינם עובדי מדינה ובו צוין שיש לחתום על הסכם עם כל יועץ גם אם הוא יועץ ללא שכר. נציב שירות המדינה פרסם בשנים 1996 ו-1997 הודעות בדבר הימנעות מהעסקת יועצים בהתנדבות, מלבד במקרים חריגים שיאושרו על ידי הנציבות מראש. אף על פי כן העסיק משרד החינוך את פרופ' גולדברגר בין השנים 1990 ל-2004 בהתנדבות בלא שביקש את אישור הנציבות לכך ובלא שחתם עמו על חוזה העסקה, כנדרש לפי חוזר החשב הכללי.

**מעקב**

2. העסקתו של פרופ' גולדברג הופסקה והוא אינו מועסק יותר על-ידי המשרד.

**ליקוי**

3. מספטמבר 2002 עד יולי 2003 ומ-2005 עד 2008 העסיק משרד החינוך את פרופ' גולדברגר כיועץ בשכר בעניין הפרס. ועדת הרכישות במשרד החינוך אישרה את ההתקשרות עמו בשנת 2002 בלי שהמשרד פנה לקבלת הצעות מאחרים ובלי שנקבעו אמות המידה שלפיהן נבחר. בשנים 2005 ו-2006 פנה המשרד לפרופ' גולדברגר ולמועמדים נוספים בבקשה להגיש הצעה לייעוץ וועדת היועצים ששימשה כוועדת רכישות לעניין יועצים, שבה ובחרה בו. הוועדה נימקה את החלטתה בשקלול התוצאות על פי אמות המידה שהיו בפניה. בדיקת מסמכי הוועדה העלתה שלא צוינו המשקלות של אמות המידה שלפיהן נבחנו המועמדים.

**מעקב**

3. המשרד מינה יועץ מקרב עובדי המשרד שהינו עובד מדינה.

**ליקוי**

4. עד לבחירתו של עו"ד לנגנטל עסק פרופ' גולדברגר בין החודשים נובמבר 2008-ינואר 2009 בענייני הפרס, מבלי שהעסקתו אושרה והוסדרה בוועדת היועצים ובלא חוזה העסקה.

**מעקב**

4. העסקתו של פרופ' גולדברג הופסקה והוא אינו מועסק יותר על-ידי המשרד.

ראה הערות רה"מ 60ב' עמ' 190.

**ליקוי**

5. העסקת עו"ד לנגנטל: מפברואר עד מאי 2009 הוא הועסק בלי שהמשרד חתם עמו הסכם הכולל התחייבות לשמירת סודיות - בניגוד לאמור בחוזר החשב הכללי, ובלי ששילם לו את שכר עבודתו.

**מעקב**

5. העסקתו של עו"ד נחום לנגטל הופסקה. המשרד לא שילם לו שכר עד לסיום הבירור בעניינו.

**ליקוי**

6. ועדות השופטים: קביעת החברים לוועדות השופטים נעשית בהליך חשאי נטול פרוטוקולים ובלתי-שקוף. על פי התקנון, האחריות לבחירת חברי ועדות השופטים היא בידי השר, אולם המשרד העסיק את פרופ' גולדברגר לשם כך במשך שנים רבות ואפשר לו שליטה כמעט בלעדית בבחירת חברי ועדות השופטים, בלי שהמשרד קבע אמות מידה כלשהן לבחירה.

**מעקב**

6. ראה מעקב לליקוי מספר 4.

**ליקוי**

7. התקנון אינו קובע אמות מידה לבחירת הזוכים. התקנון קובע כי: דיוני ועדות השופטים חשאיים; אין נרשמים פרוטוקולים בדיונים אלה; כל פרטי הדיונים ושמות המועמדים, למעט שמות הזוכים בפרס, נשארים כמוסים.

**מעקב**

7. לא דווח על התקדמות בתיקון הליקוי.

**ליקוי**

9. בשנת 1988 פרסם החשב הכללי באוצר חוזר על העסקת יועצים שאינם עובדי מדינה. צוין בו שלעובד ציבור אסור להימצא במצב שיש בו אפשרות ממשית של ניגוד עניינים, וכלל זה חל גם על יועץ; לכן לפני ההתקשרות עמו יש לבדוק אם קיים חשש לניגוד עניינים. לפי הנחיית היועץ המשפטי לממשלה מ-2006, גיבשה נציבות שירות המדינה נוהל בעניין. בשלושה מקרים שנמצאו לא הקפיד משרד החינוך על שמירת הכללים למניעת ניגוד העניינים של העוסקים בפרס, בעניין פרופ' גולדברגר שכיהן כמנכ"ל החברה למתנ"סים ועניין עו"ד לנגנטל על שנתן שירותי ייעוץ בשכר למכון הישראלי לדמוקרטיה.

**מעקב**

9. העסקת יועצים חיצוניים הופסקה. המשרד מינה עובד מקרב עובדי המשרד שהינו עובד מדינה.

**ליקוי**

10. יום לפני שהתכנסה ועדת השופטים להחלטה בדבר זוכי פרס ישראל על מפעל חיים לשנת 2009, פנה עו"ד לנגנטל ליועצת המשפטית של משרד החינוך באמצעות מנהל האגף האחראי על הפרס בבקשה לקבל הנחיה כיצד עליו לפעול, מאחר שלדבריו היו בין המועמדים לפרס גופים שהוא קשור עמם. עד מועד הישיבה לא קיבל עו"ד לנגנטל את תשובת היועצת המשפטית לבקשה ואף לא הנחייה כלשהי ממנהל האגף למרות שהובא לידיעתם כי קיים חשש למראית עין של ניגוד עניינים.

**מעקב**

10. ראה מעקב לליקוי מספר 5.

**ליקוי**

11. ראוי שהמשרד ימנה ועדה מקצועית אשר תהיה אחראית לקביעת התקנון ולשינויים בו וכן תבחן מעת לעת את התאמתו לשינויים המתחוללים בחברה הישראלית כך שירחיבו את מעגל מקבלי הפרס ויאפשרו את הענקתו גם לבאים מקבוצות אוכלוסייה נוספות מבלי לפגוע במצוינות הנדרשת לקבלתו.

**מעקב**

11. ראה מעקב לליקוי מספר 1. ראה הערות רה"מ 60ב' עמ' 192.

**ליקוי**

14. יש מקום שהממשלה תבחן אפשרות להעברת האחריות להענקתו לגורם ממלכתי דוגמת נשיא המדינה שישמור על הצביון הממלכתי-יוקרתי שלו ואף יעצימו. אנו כותבים זאת בשולי דוח זה ומשאירים את העניין, כאמור, ב"צריך עיון".

**מעקב**

14. המשרד סבור שפרס ישראל צריך להישאר באחריות השר הממונה על ההשכלה הגבוהה.