**ייזום ומימוש של תכניות פיתוח בתחום התשתית**

**הגופים המבוקרים: משרד האוצר; המשרד להגנת הסביבה; משרד הפנים; משרד ראש הממשלה; משרד התחבורה והבטיחות בדרכים; משרד התשתיות הלאומיות**

ליקוי 7 תוקן. ראה הערות רה"מ 60ב' עמ' 18.

**ליקוי**

אי-יישומן של תכניות פיתוח של תשתיות חיוניות למשק, חריגה מלוחות הזמנים ומהתקציבים שיועדו להן והיעדר מידע מרוכז, מפורט ומעודכן שיאפשר השוואה בין העלויות ולוחות הזמנים המתוכננים ובין המצב בפועל - מלמדים על כשל ניהולי של משרדי הממשלה, רשויות המדינה האחרות ואלה שמבצעים את העבודות מטעמם ושל העומדים בראשם.

**מעקב**

1. לא דווח על התקדמות בתיקון הליקוי. ראה הערות רה"מ 60ב' עמ' 13.

**ליקוי**

הממשלה לא הסמיכה באופן רשמי גוף מטה שירכז את נתוני צורכי הפיתוח בכל תחומי התשתית השונים ויוכל להציג לה תמונה מקיפה ומפורטת של כלל צורכי התשתית בכל תחום, ותכניות מפורטות שיאפשרו לספק צרכים חיוניים בכלל וצרכים דחופים בפרט. כפועל יוצא מהיעדר גוף כזה, אגף התקציבים שאינו הגוף האחראי למתן פתרונות בתחומי התשתיות ולקביעת חיוניותם וסדר העדיפויות שלהם, מרכז את הנתונים על צורכי הפיתוח ומתעדף את תכניות הפיתוח. הדבר גורם חילוקי דעות בין המשרדים המקצועיים לבין גופי המטה השונים כדוגמת משרד האוצר, בעניין תוקפן של החלטות התעדוף השונות.

**מעקב**

**משרד ראש הממשלה**

2. המשרד בחן את האפשרות להקמת גוף מטה מרכזי. אולם במבנה המשטר הקיים במדינת ישראל וחלוקת הסמכות בין משרדי הממשלה, הגיע משרד ראש הממשלה למסקנה לפיה מתכונת ניהולית בה "דוחפים למעלה" את תהליכי קבלת ההחלטות, גורמת לעיקור המשרדים המקצועיים ואינה מתאימה לשיטות הניהול של ממשלה במשטר דמוקרטי/קואליציוני.

**ליקוי**

3. במקרים מסוימים מאשרים בממשלה או במשרדים פרויקטים הכלולים בתכניות הפיתוח, אף שלא נבחנו כנדרש החלופות השונות וכדאיותן הכלכלית והמקורות התקציביים למימושם. יתרה מזו - התמונה הכלכלית המוצגת בפני מקבלי ההחלטות לשם קידום הפרויקט ואישור המשאבים המוקצים לו, אינה שלמה, והיא מוטה בדרך כלל כלפי מטה. פער זה מביא לאי-הקצאת מקורות מתאימים, לבזבוז משאבים, לפיגורים בלוחות הזמנים המתוכננים ולכשלים מרובים.

**מעקב**

3. לא דווח על התקדמות בתיקון הליקוי. ראה הערות רה"מ 60ב' עמ' 16.

**ליקוי**

4. הממשלה אינה עושה די להסדרת הסמכויות והאחריות בין הגופים המעורבים בקידום תכניות הפיתוח. מורכבות תכניות הפיתוח השונות בכל תחום מחייבת שלכל תכנית פיתוח ימונה מנהל תכנית, לריכוז הטיפול בכל המרכיבים הכלולים בה, משלב אישור התכנית ועד מימושה. נמצא כי לא נקבעו גופים מנהלים כאמור. כמו כן אין תהליך של תיאום מובנה ושיטתי בין הגוף היוזם את הפרויקטים התשתיתיים ובין משרדי הממשלה וגופים רלוונטיים אחרים הנוגעים בדבר.

**מעקב**

4. לא דווח על התקדמות בתיקון הליקוי.

**ליקוי**

5. אגף התקציבים נוהג לתקצב פרויקטים הכלולים בתכניות פיתוח בדרך של הרשאה להתחייב הניתנת לכל פרויקט בנפרד. תקצוב פרויקט בודד מתוך תכנית פיתוח בהרשאה להתחייב אינו משקף את העובדה שהפרויקט הוא מרכיב אחד בלבד במכלול הפרויקטים הכלולים בתכנית, בוודאי כאשר ההרשאה חלקית בלבד. הדבר עלול לפגוע ביישומם של מרכיבים אחרים הכלולים בתכנית הפיתוח, מאחר שהם משלימים, המשכיים או תלויים זה בזה ולמנוע את השגת יעדי התכנית.

**מעקב**

5. לא דווח על התקדמות בתיקון הליקוי.

**ליקוי**

6. התממשותם החוזרת ונשנית של סיכונים רבים שהטיפול בהם באחריות הממשלה כגון טיפול לקוי בהשגת אישורים סטטוטוריים, עיכובים בהפקעות קרקע, שינויים ועיכובים בביצוע קטעים של פרויקט שאמורים להיות מבוצעים באופן ישיר על ידי הממשלה מעלים חשש כי גורמי הממשל השונים לא טיפלו כנדרש במניעת הסיכונים שבאחריותם ובצמצום נזקיהם. לפיכך נאלצה לעיתים המדינה לשאת בנטל הכספי הכרוך בהם.

**מעקב**

6. לא דווח על התקדמות בתיקון הליקוי. ראה הערות רה"מ 60ב' עמ' 17.