**התנהלות משרד הביטחון בתחום מסוים**

**הגופים המבוקרים: משרד הביטחון**

**ליקוי**

1. לדעת משרד מבקר המדינה, לא ראוי שההתנהלות כפי שעלתה בדו"ח זה תימשך בדרך זו. על משרד הביטחון להשתית תחום מסוים זה על אבנים ברורים של כללי מינהל תקין. לשם כך עליו לקבוע עקרונות ואמות מידה אשר יקחו בחשבון את הניסיון רב השנים שהצטבר ויבטיחו תהליכי החלטה שיטתיים מחד גיסא, ותוך מתן מרחב מוגדר של שיקול דעת למקבלי ההחלטות מאידך גיסא.

**ליקוי**

2. על משרד הביטחון לפעול לשינוי המצב שבו תחום מסוים זה מנוהל במשרד זה זמן רב שלא בשקיפות תקציבית וחשבונאית ותוך פגיעה משמעותית ביכולת מנגנוני הפיקוח והבקרה לפעול. יש לפעול לכך שהדו"חות הכספיים של המשרד ותקציב הביטחון יתנו ביטוי מלא לכלל הפעולות הנעשות בתחום זה, זאת כדי לבטיח פעולה נאותה בתחום התקציבי והחשבונאי.

**ליקוי**

3. הדרגים הניהולים הבכירים ביותר של המשרד נדרשים למנוע את המשך המצב העולה מהדו"ח ולפעול לתיקונו תוך קביעת כללים ברורים ומנגנוני פיקוח ובקרה הדוקים, כדי שהדרכים למימוש הכוונה הרצויה יעוגנו, יעמדו בכללי מינהל תקין ויתרמו באופן סדור ומוסדר לפעילות מערכת הביטחון.

**מעקב**

**משרד הביטחון**

1-3. במשרד נכתבה במאי 2010, הוראת שעה המרכזת את כל הטיפול בנושא, כולל תהליך האישורים לצורך קביעת אמות מידה ועקרונות כלליים, והעברת הנתונים הנדרשים לגורמי המשרד הרלבנטיים לצורך השקיפות החשבונאית והתקציבית. פרסום ההוראה והתחלת העבודה על פיה, עונים על הליקויים הנוגעים למשרד כפי שבאו לידי ביטוי בדו"ח הביקורת.

ראה הערות רה"מ 60א' עמ' 43.