**מערך הכליאה בצה"ל**

**הגופים המבוקרים: צבא ההגנה לישראל**

ליקוים 4,7,12 תוקנו. ראה הערות רה"מ 60א' עמ' 23-27.

**כללי**

**מעקב**

**משרד הביטחון**

בנושא זה התקיימו מאז עריכת הביקורת שני דיונים בועדות שונות של הכנסת בהשתתפות נציגי מערכת הביטחון:

**בועדת העלייה והקליטה**: הועדה התכנסה לאור הממצאים המדאיגים התוצאתיים של ריבוי מספרם של עולים מאתיופיה ומחבר העמים (כשליש) מקרב כלל הכלואים בבתי הכלא הצבאיים. הדיון התקיים בהשתתפות קצין חינוך ראשי וגורמי גחל"ת (גורמי חזרה לשירות תקין), של אכ"א לשיקום וחזרה למסלול של כלואים.

**בוועדה לענייני ביקורת המדינה**, שביקרה בכלא 394 ואף ערכה דיון וסקירה בנושא זה, במהלכה קיבלה סקירה מפורטת על אופן תיקון הליקויים ויישום המלצות ביקורת המדינה.

בשניהם עמדה הכנסת על הטיפול המסור של צה"ל , הן במישור המניעתי והן בתנאי המעצר ושיקום האסיר.

**ליקוי**

1. שני בסיסי הכליאה נמצאים במתקנים ישנים בעלי תשתית פיזית ישנה מאוד, שאינה נותנת מענה סביר לחיילים הכלואים, כגון תשתית ביוב מיושנת, הגורמת לסתימות ולהצפות, ומערכת חשמל שאינה עומדת בעומס וגורמת להפסקות חשמל רבות. משנת 2000 נדונה בצה"ל תכנית להקים קריה משפטית וכלא מרכזי חדשים, אולם עד מועד סיום הביקורת טרם התקבלה החלטה על בנייתם. במסמכי מפקדת קצין משטרה צבאית ראשית צוין בעניין זה, כי כיוון שהנושא עומד על הפרק שנים מספר, אין משקיעים בתשתיות בבסיסי הכליאה. משרד מבקר המדינה מעיר, כי במצב זה נגרמת פגיעה קשה ומצטברת בתנאי הכליאה בשני בסיסי הכליאה.

**מעקב**

**צבא ההגנה לישראל**

1. תנאי הכליאה והמחיה של הכלואים - תשתית פיזית - במסגרת תוכנית העבודה לשנים 2009 – 2011 אושר תקציב בסך 6 מש"ח לשיפור תשתיות בתי הכלא. גובשה תוכנית והחל מימושה (סכום של 4 מש"ח הועמד לשנת 2010 ולשנת 2011 יועמד סכום נוסף בסך 2 מש"ח).

ראה הערות רה"מ 60א' עמ' 22.

**ליקוי**

2. פלוגה לכליאת נשים קיימת בכלא 4 בלבד, ובה 70 מקומות כליאה בסך הכול. קיבולת זו איננה עומדת בצרכים של צה"ל במקומות כליאה לחיילות, ורבות מהן ממתינות ביחידותיהן פרק זמן ממושך ממועד הפסק שבו קיבלו עונש מחבוש ועד להגעתן לכלא 4. כמו כן, היו מקרים שבהם מפקדים התקשרו לכלא 4 כדי לבדוק אם יש מקום בפלוגת הכליאה לנשים, לפני שהטילו עונש מחבוש על החיילות.

**מעקב**

2. בעיית המחסור במקומות הכליאה לחיילות- לא מתוכננת הרחבת מקומות כליאה במתקן הכליאה לחיילות . ישנה הקפדה על אי ביצוע חריגה מתקני הכליאה קיימים.

**ליקוי**

3. ההפרדה הנדרשת בין סוגי הכלואים (עצירים, חבושים ואסירים) איננה נשמרת בשני בסיסי הכליאה בכל הנוגע לעצירים לפני משפט. זאת, בשל המספר הגבוה של עצירים לפני משפט בכל זמן נתון; בשל התמשכות ההליך המשפטי כשרק בסיומו, כאשר ניתן פסק דין, עובר הכלוא לסטטוס של אסיר; ונוכח מצוקת מקומות הכליאה**.**

**מעקב**

3. ההפרדה בין סוגי הכלואים השונים בשני בסיסי הכליאה -

א) בבסיס הכליאה 396 ככלל מתקיימות ההפרדות. כל חריגה מבוצעת באישור מפקד הבסיס, בהתאם לנתוני הכלוא, קריטריונים ושיקולים נוספים. (הכלואים עוברים ועדת מיון תוך 24 שעות לקליטתם בבסיס הכליאה).

ב) ביחס לבסיס כליאה 394 לאור מספר ומצבת העל"מים (עציר לפני משפט) הרבים כל כלוא ובדגש לאוכלוסיות העל"מים עובר תהליך של ועדת מיון שבסופו משובץ בפלוגות. בהקשר זה אין הפרדה בין סטאטוס משפטי של הכלואים לאור היקפי על"מים אך קיימת הפרדה בהתאם לסוג העבירה, לאופיו של הכלוא ושיקולים נוספים.

ראה הערות רה"מ 60א' עמ' 23.

**ליקוי**

5. בכל אחד משני בסיסי הכליאה קיימת מרפאה, הנותנת טיפול רפואי לכלואים ולסגל, ובמסגרת כל מרפאה פועלת גם מרפאת שיניים. תשובות הכלואים לשאלונים בנוגע לטיפול הרפואי מצביעות על רמת שביעות רצון נמוכה מאוד שלהם מהטיפול הרפואי בשני בסיסי הכליאה.

**מעקב**

5. הטיפול הרפואי לכלואים –

רפואת השיניים - מקרפ"ר/מחלקת רפואת שיניים יזמה והובילה עבודת מטה לשיפור שירותי רפואת השיניים בבסיסי הכליאה 394 ו - 396 כדקלמן:

(1) במהלך חודש אפריל 2009 הוצבה רופאת שיניים בסדיר במרפאות בסיסי הכליאה 394 ו-396. עם הצבתה השתפר תפקוד המרפאות באופן ניכר, ובכלל זה בתחום איכות הטיפול.

(2) השיפור נבדק בביקורות חוזרות של מחלקת רפואת שיניים בשתי המרפאות, בדצמבר 2009. בביקורת אלו ניתן לראות שיפור משמעותי באיכות הטיפול ובהספקי העבודה.

(3) מעבר לביקורות העיתיות, מתבצעת בקרה שוטפת על-ידי רופאי השיניים הפיקודיים.

שיפור שביעות רצון הכלואים מהטיפול הרפואי - במסגרת הפעילות לשיפור שביעות רצון הכלואים מהטיפול הרפואי בוצעה עבודת מטה בראשות קצין רפואה ראשי. להלן מסקנות עבודת המטה:

קיימת מגמה של שיפור בשירות הרפואי בבסיסי כליאה ויש להמשיך במגמה זו.

מספר הרופאים מתאים לדרישות הרפואה בבסיסי כליאה. יש לשמר את תמהיל החלוקה בין סדיר ואזרחים עובדי צה"ל.

יש לתעדף את הכלא ברופאים איכותיים בעלי יכולת ניהולית טובה.

גורמי או"ש משר"פ (חקר בנושא ארגון ושיטות במרכז לשירותי רפואה של מקרפ"ר) יבחנו את ניצול זמן הרופא בבסיסי כליאה, מספר החובשים והצורך במשרת עוזר ניהולי.

המרכז לשירותי רפואה ביצע באפריל 2010 סדנאות שירות ייעודית לסגלי הרפואה בבסיסי כליאה, כולל מפגש במרפאת ההדרכה בבה"ד 10.

האפשרות להגעת רופא משפחה מומחה כיועץ בתחומי אורתופדיה ועור למספר שעות בשבוע נבחן על-ידי מרכז שירותי רפואה, והוחלט כי בשלב זה לא ניתן ליישם זאת עקב מחסור ברופאים מומחים בתחום זה. הנושא יבחן שנית לקראת סוף שנת 2010.

ראה הערות רה"מ 60א' עמ' 24.

**ליקוי**

6. הנתונים שנאספו מהשאלונים שהופצו לכלואים מצביעים על שביעות רצון נמוכה של הכלואים מהקשר שלהם עם הסניגורים הצבאיים: כ-62% מבין 199 המשיבים בשני בסיסי הכליאה לא היו מרוצים כלל או שלא היו כל כך מרוצים מהקשר עם הסניגורים הצבאיים.

**מעקב**

6. הקשר בין הכלואים ובין הסנגורים הצבאיים שלהם- מאז תחילת שנת 2010 מקיימת הסנגוריה הצבאית באופן שוטף תורנות ביקורים בכלא 394. בפועל, מבקר סנגור צבאי סדיר בכלא זה בתדירות של פעם עד פעמיים בשבוע. על-פי סיכום עם מפקד הכלא, הסנגור נכנס למתחם הפלוגות באופן המאפשר לו לקבל פניות גם מכלואים שאינם נמנים על "לקוחותיו" הישירים. בנוסף, נדרש כל סנגור להעביר דוח בתום כל ביקור לסנגור הצבאי הראשי לצורך עדכון. בכלא 396 החלו סנגורים בביקורים, כאשר הכוונה היא לקיים ביקורים של סנגור סדיר בתדירות של אחת לשבועיים, במתכונת דומה לזו המופעלת בכלא 394.

ראה הערות רה"מ 60א' עמ' 24.

**ליקוי**

8. הנתונים העולים בתשובות לשאלונים מצביעים על שביעות רצון נמוכה מאוד מהמזון שמקבלים הכלואים: כ-92% מבין 163 המשיבים בכלא 4 אינם שבעי רצון כלל או לא כל כך שבעי רצון; בכלא 6 הגיע שיעור הבלתי מרוצים לכ-80% מבין 108 המשיבים על שאלה זאת. נתוני השאלונים מלמדים גם על שביעות רצון נמוכה מאוד של הכלואים מתנאי התברואה בשני בסיסי הכליאה.

**מעקב**

8. המזון בבסיסי הכליאה – בתאריך 6 במאי 2010 התקיים דיון בנושא המזון בו הוצגו הפערים והבעיות במענה ההזנה בבתי הכליאה, נערך סיור במתקן הכליאה 396 לצורך התרשמות, לימוד הפערים וצורכי ההזנה במתקני הכליאה והוחלט על עריכת מספר שינויים בתחום המזון.

ראה הערות רה"מ 60א' עמ' 25.

**ליקוי**

9. חלק מפעילות מערך גחל"ת האחראי לפעילות חינוך והעשרה של הכלואים מוקדש לטיפול בכלואים בני העדה האתיופית. אף על פי שבשנת 2008 הייתה ירידה בשיעורם לעומת שנת 2007, שיעור זה עדיין גבוה ביחס לשיעורם של חיילים בני העדה האתיופית בצה"ל, שעומד על 2.9%. כ-80% מהחיילים בני העדה האתיופית, שנכלאו במהלך שנת 2007, חזרו לכלא למעלה מפעם אחת. הסיבה העיקרית המובילה אותם לבסיסי הכליאה היא ההיעדרות מהשירות הצבאי בלי רשות כתוצאה מקשיים משפחתיים וכלכליים חמורים מאוד. בבסיסי הכליאה מתקיימת פעילות שמטרתה לקדם ולעודד את הכלואים מבני העדה האתיופית לחזור לשירות צבאי תקין.

**ליקוי**

10. במועד סיום הביקורת טרם נעשה דבר למימוש סיכום עקרוני שהתקבל באגף כוח אדם במטכ"ל בינואר 2008 בנושא מיסוד נוהלי מערך גחל"ת, ובמיוחד עיגון הסמכויות של מערך גחל"ת בהוראות הקבע של אגף כוח אדם.

**ליקוי**

11. על פי פקודות הקבע של מערך גחל"ת, כלוא שעובר אבחון יטופל על ידי המערך עד שחרורו מצה"ל. המעקב והבקרה של מערך גחל"ת אחר יישום הנחיותיו לגבי כלואים שהשתחררו משני בסיסי הכליאה וממשיכים לשרת ביחידות הם חלקיים, ואין מעקב אחר מהלך כל שירותו של החייל עד לשחרורו מצה"ל.

**מעקב**

9-11. לנושא בחינת מערך גחל"ת- בחודש אפריל 2010 הוצגה עבודת מטה בנושא מערך גחל"ת לראש אכ"א, אשר הביע את הערכתו לפעילות המערך, אך הדגיש כי יש צורך לבחון את יעילות פעילות המערך למול היעדים שהוצבו לו. ראש אכ"א הנחה את הגופים הרלוונטיים לבצע בחינות ומהלכים נוספים על-מנת למצות את בחינת התהליך. לו"ז להצגה – רבעון ג' 2010. פקודת ארגון בסיסי כליאה נכתבה וגובשה מחדש. לו"ז להפצה – במהלך החציון השני של 2010.

ראה הערות רה"מ 60א' עמ' 26.

**ליקוי**

13. בכל אחד מבתי הדין הצבאיים בשלושת מחוזות השיפוט: צפון, מרכז, דרום וזרוע היבשה, קיים תא להחזקת כלואים בזמן המתנתם לדיון המשפטי בעניינם עד להחזרתם לחדרי המשמר הצבאיים או לבסיסי הכליאה. ב-10 ימים מבין 23 ימים שבהם התקיימו דיונים בבית הדין הצבאי של מחוז מרכז, בחודשים יולי ואוגוסט 2008, עלה מספר הכלואים על הקיבולת המרבית, שהיא 30 כלואים. בחמישה ימים הגיע מספר הכלואים ללמעלה מ-40 איש, וביום מסוים אף ל-54. מסיבה זאת הוחזקו כלואים ברכב הליווי עד להבאתם לדיונים המשפטיים או לפגישה עם הסניגור שלהם.

**מעקב**

13. ראה הערות רה"מ 60א' עמ' 27.