**מתן פטור משירות חובה לפני תום השירות**

**הגופים המבוקרים: צבא ההגנה לישראל**

ליקויים 4,9,10 תוקנו. ראה הערות רה"מ 60א' עמ' 34-37.

**ליקוי**

1. בספטמבר 2008 קבע סגן הרמטכ"ל, במסגרת עבודת המטה למיצוי כוח אדם ולצמצום הפטור לפני תום שירות חובה, בין השאר, שאכ"א יציג בינואר 2009 תחקיר למיצוי כוח אדם, שבו ייבדק לאן הופנו החיילים שנותרו בשירות ומהי האפקטיביות של העמקת הגיוס וצמצום הפטור האמור. במועד סיום הביקורת, אכ"א עדיין לא הציג תחקיר כזה, כיוון שלא היו עדיין בידיו תבחינים מוגדרים לבחינת יעילות השירות הצבאי של החיילים שנותרו בשירות.

**מעקב**

**צבא ההגנה לישראל**

1. העבודה על תחקיר הנשר בשירות נמצאת לקראת סיום והצגה לסגן הרמטכ"ל. צפי לסיום- רבעון ג' שנת 2010.

ראה הערות רה"מ 60א' עמ' 33.

**ליקוי**

2. חיילים שלא אושר להם פטור מסיבה רפואית-נפשית ומסיבה של אי-התאמה - לפי נתוני מחלקת בריאות הנפש בצה"ל, אלפים בודדים של חיילים (בעיקר גברים) קיבלו פטור מסיבה רפואית-נפשית בשנת 2008, ואלפים בודדים של חיילים נוספים (בעיקר גברים) פנו בבקשה לפטור מסיבה רפואית-נפשית ונענו בשלילה. מנתונים של אכ"א לגבי 163 חיילים, שנבחרו אקראית מבין החיילים שבקשתם נענתה בשלילה, עולה, כי 48 מהם (כ-30%) נעדרו מהשירות לאחר שנקבע שימשיכו לשרת, כתוצאה מנפקדות, מעריקות או מריצוי עונשי מאסר. 26 מהם נעדרו מהשירות 50 עד 379 ימים, והיתר - עד 50 ימים.

**ליקוי**

3. בדיקה דומה נעשתה לגבי המשך השירות הצבאי של חלק מבין מאות חיילים (בעיקר גברים) שמפקד יחידת מיטב (יחידה העוסקת במיון וגיוס חיילים) החליט בשנת 2007 ועד נובמבר 2008, שלא לפטור משירות צבאי. הבדיקה העלתה, כי לאחר שנקבע שימשיכו לשרת, כשליש מהם נעדרו מהשירות עשרות ועד מאות ימים, כתוצאה מנפקדות, מעריקות או מריצוי עונשי מאסר.

**מעקב**

2-3. בקרה אחר חיילים שלא קיבלו פטור בוועדת התאמה לשירות לשנת 2009 - צה"ל מבצע בקרה שוטפת אחר שרידות החיילים שלא קיבלו פטור בועדת התאמה לשירות על-ידי מפקד מיטב (בסיס קליטה ומיון ומינהל גיוס).

ראה הערות רה"מ 60א' עמ' 34.

**ליקוי**

5. מעיון בכמאה תיקים של חיילים שעניינם נדון בוועדות התאמה בשנת 2008 והועבר להחלטה של מפקד יחידת מיטב, נמצאו 12 מקרים שבהם קבעו מפקדים הסדרי שירות שלפיהם חיילים שירתו מספר שעות ביום, תוך חריגה משמעותית משעות העבודה המקובלות לפי פקודת מטכ"ל העוסקת בנושא זה. ראוי שפקודות הצבא הן אלה שיאפשרו למפקדים את הגמישות ואת היכולת לקבל החלטות, כדי שיהיה בכך מענה מתאים הן לצורך לסייע לחיילים לסיים את שירותם הצבאי והן לצורך לשמר מסגרת שירות נאותה.

**ליקוי**

6. הפעילות בצה"ל בתחום מתן פטור תוך כדי שירות מסיבות אי-התאמה מתבססת על הוראת קבע של אכ"א משנת 1998. חל עיכוב ממושך בעדכון ההוראה והוא לא הסתיים עד מועד סיום הביקורת במאי 2009, כך שהפעילות למתן פטור לפני תום שירות חובה מסיבות אי-התאמה אינה נשענת על מסד נורמטיבי אחוד וברור.

**ליקוי**

7. סגן הרמטכ"ל קבע באפריל 2008, בין השאר, כי לא יהיה שחרור של חייל מיחידתו בלי שעמד בפני ועדה בראשות קצין בדרגת אל"ם לפחות, שהוא מפקדו של החייל, ואכ"א יפרסם נוהל בנושא עד תחילת מאי 2008. נמצא, כי הנחיה זאת, שקבעה למעשה עיקרון מנחה, ולפיו האחריות והסמכות בכל הנוגע להמלצה לשחרור חיילים מסיבת אי-התאמה תהיה של מפקדיהם, בדומה לתפיסת הפעלת ועדות ההתאמה בחיל האוויר, לא בוצעה: אכ"א לא פרסם נוהל בנושא, והפעילות בזרוע היבשה ובאט"ל המשיכה להתבצע בהתאם להוראת הקבע בנושא ועדות התאמה ולא לפי הנחיית סגן הרמטכ"ל.

**ליקוי**

8. אין אחידות בוועדות ההתאמה של שלוש הסמכויות שנבדקו (זרוע היבשה, חיל האוויר והחלל ואט"ל), באופן הטיפול במידע שעליו מבוססות הבקשות לפטור חיילים מהשירות. אין גם העברת מידע ביניהן על היבטים שונים בפעילותן.

**מעקב**

5-8. הוראת קבע אכ"א 30-01-07 ועדות התאמה לשירות – נמצאת בסבב הערות. צפי לפרסום ההוראה – חציון ב' שנת 2010.

ראה הערות רה"מ 60א' עמ' 35-36.