**חברת רכבת ישראל בע"מ**

**קו הרכבת המהיר לירושלים - הקמת קטע  
באזור הרי ירושלים**

**הגופים המבוקרים: חברת רכבת ישראל בע"מ; משרד האוצר; המשרד להגנת הסביבה; משרד הפנים; משרד התחבורה והבטיחות בדרכים; רשות לשמירת הטבע והגנים הלאומיים**

ליקויים 2,3 תוקנו. ראה הערות רה"מ 60ב' עמ' 331.

**ליקוי**

1. הביקורת הנוכחית העלתה כי הרכבת לא עמדה בדרישות מינהל התכנון במועדים שהציב לה מינהל התכנון. נוסף על כך בחינת החלופות להקמת הקו נעשתה בצורה לקויה. כל אלה גרמו לדחיית השלמת הפרויקט בשמונה שנים - לשנת 2016. גם כיום טרם התקבלו כל האישורים הנדרשים להשלמת הפרויקט. דרך פעולה זו אינה תקינה. לדעת משרד מבקר המדינה, על משרד התחבורה, משרד האוצר ורכבת ישראל להקפיד כי פרויקטים יאושרו רק לאחר שהושלמו הליכי התכנון, נבחנו ההשפעות על הסביבה והתקבל אומדן תקציבי מבוסס, על אחת כמה וכמה פרויקט בעל סדר גודל ומורכבות כזה.

**מעקב**

**חברת רכבת ישראל בע"מ**

1. משרדי התחבורה, האוצר ורכבת ישראל יקפידו כי פרויקטים יאושרו רק לאחר שהושלמו הליכי התכנון, נבחנו ההשפעות על הסביבה והתקבל אומדן תקציבי מבוסס. יוקפד קיומו של תקציב ריאלי בכל השלבים לפי התקדמות התכנון והביצוע. חברת הרכבת תקפיד על חתימת הסכם עם קבלנים רק לאחר קבלת כל האישורים הנדרשים בהתאם לנסיבותיו של כל מקרה.