**טיפול בליקויים משמעותיים בתחזוקת  
הדיור הציבורי**

**דוח 60ב'**

**החלטה מספר בק/14 מיום 18.4.2010**

**מחליטים:**

1. משרד הבינוי והשיכון וחברות האכלוס (עמידר, חלמיש, פרזות, חברת שיכון ופיתוח, שקמונה, חלד ועמיגור) יעשו כל אחד בתחומו בכל הנוגע לשמירה על נכסי המדינה וכספי הציבור ולדאגה לרווחת הדיור של המשתכנים הנמנים על השכבות הפחות מבוססות בחברה.

א. משרד הבינוי והשיכון יקפיד על תקינות המבנים בדיור הציבורי, בהתאם ובכפוף לחוק זכויות הדייר בדיור הציבורי, ויפקח על תיקון הליקויים שהתגלו באופן שוטף.

ב. משרד הבינוי והשיכון יטפל בתקינות מבני הדיור הציבורי (בהם רוב שוכרים) בהתאם למצבם ולמגבלות התקציב.

ג. משרד הבינוי והשיכון יכין חוזה אחיד והוגן בין חברות האיכלוס לדיירים שישמש את כל חברות האכלוס, תוך שמירה על זכויות הדיירים ומניעת קיפוחם ע"י החברות ויקפיד על אכיפתם.

ד. משרד הבינוי והשיכון ינחה את חברות האכלוס לבצע בדיקה שנתית של תחזוקת הדירות ובהתאם לתוצאות יכין תכנית עבודה רב שנתית הכפופה למגבלות התקציב, המאפשרת תנאי מחיה הולמים לדיירי הדיור הציבורי ויעקוב אחר ביצוען.

ה. משרד הבינוי והשיכון וחברות האכלוס יטפלו בליקויים המתגלים, על פי חומרתם, תוך פרק זמן סביר, ויתעדו את העבודות שיבוצעו.

2. הערות מבקר המדינה בדו"ח 60ב יילקחו בחשבון בעת ביצוע ההחלטה.

3. משרד הבינוי והשיכון וחברות האכלוס ידווחו לועדת השרים בתוך 4 חודשים על ההתקדמות בביצוע ההחלטה.

**ביצוע ההחלטה**

**חברת עמידר, החברה הלאומית לשיכון בישראל בע"מ**

ד. משרד הבינוי והשיכון העביר מכתב דרישה ב-10.5.10 לחברות המאכלסות לקבלת דיווח דו-חודשי ונתונים אודות ביקורי מעגל שבוצעו. חברת עמידר שוקדת על פיתוח דו"ח בנושא שיועבר למשרד הבינוי והשיכון.

ה. לחברת עמידר נהלים מסודרים לטיפול בליקויים על-פי חומרתם. החברה מבצעת פיילוט להפעלת מוקד להספקת שירותי אחזקה לדיירי עמידר. כל עבודה ופעולה מבוצעות ומתועדות במערכת המחשוב של החברה.

על-פי המשרד אין חובה חוקית לספק פריטים חריגים בהיעדר תקציב. חברת עמידר נושאת באחריות בנוגע לתחזוקה שוטפת של הדירות אך ורק על-פי חוזה הניהול שנחתם עם הממשלה, ולא לכלל נושאי הבטיחות הנוגעים לדיירים. בנוגע לחוזה הניהול העתידי בין חברת עמידר למשרד, מתנהלים דיונים אולם בשלב זה לא מסתמנת נכונות של המשרד להרחיב את תחומי הפעילות של חברת עמידר בנוגע לתחזוקת הדיור הציבורי.